ފޭސްބުކްގެ ފައުންޑާ މާކް ޒަކާބާގަކީ މުޅި ދުނިޔެއިން ފަސް ވަނައަށް އެންމެ މުއްސަނދި މީހާ އެވެ. އޭނާގެ ޖުމުލަ މިލްކިއްޔާތު 62.8 ބިލިއަން ޑޮލަރަށް އެރިއިރު، ފޭސްބުކްގެ މަޝްހޫރުކަން ވެސް ވަނީ އިންތިހާއަށް އިތުރުވެފަ އެވެ. ފޭސްބުކް ބޭނުންކުރާ މީހުންގެ އަދަދު މިހާރު 1.86 ބިލިއަނަށް އަރައިފި އެވެ. ފޭސްބުކްގެ ކާމިޔާބީތައް އަދިވެސް...\nތޮއްޔިބު ހައްޔަރުކުރީ ބިރުވެރިކަން އުފައްދާތީ: ޕޮލިސް\nއެމްޑީޕީގެ ސޯޝަލް މީޑިއާ އެކްޓިވިސްޓް ތޮއްޔިބު ޝަހީމް ހައްޔަރުކުރީ އާންމުންގެ ތެރޭގައި ބިރުވެރިކަން އުފެދޭ ފަދަ މައުލޫމާތު ފެތުރުމުގެ ތުހުމަތުގައި ކަމަށް ފުލުހުން މިއަދު ބުނެފި އެވެ.\nMarch 16, 2017 8\nފޯނެއްގެ ވެރިފަރާތް ހޯދާނީ ކިހިނެއް؟\nމިފަހަރު ޓެކްނޮލޮޖީގެ ވާހަކައެއް ނުދައްކާނަމެވެ. އޮތީ ސުވާލެކެވެ. މީހެއްގެ ފޯނެއް މަގުމަތީގައި އޮއްވައި ފެނިއްޖެ ނަމަ އެއާ މެދު އަމަލުކުރާނީ ކިހިނެއް ހެއްޔެވެ؟\nޔޫޓިއުބުން ދުވާލަކު އެއް ބިލިއަން ގަޑިއިރުގެ ވީޑިއޯ\nޔޫޓިއުބް ބޭނުންކުރާ މީހުން ކޮންމެ ދުވަހަކު އެއް ބިލިއަން ގަޑިއިރުގެ ވީޑިއޯއަށް ވުރެ ގިނައިން ބަލާ ކަމަށް ޔޫޓިއުބުން ބުނެފި އެވެ.\nޓްވީޓްތައް އެޑިޓްކުރެވޭ ގޮތް ހަދާނެ ކަމުގެ އިޝާރާތެއް\nމަޝްހޫރު ސޯޝަލް ނެޓްވޯކް ޓްވިޓާގައި އެންމެ ބޮޑު އެއް ބިރަކީ ޓްވީޓެއް ކުރުމަށް ފަހު އެއަށް ބަދަލެއް ނުގެނެވުމެވެ. ޓްވީޓް ފޮނުވާލާ ފަހުން އެއިން ކުށެއް ފެނިގެން ނުވަތަ އެހެން ސަބަބަކާ ހުރެ ވެސް ބަދަލެއް ގެންނަން ޖެހިއްޖެ ނަމަ އޮތް ގޮތަކީ ޓްވީޓް ޑިލީޓްކޮށްލުމެވެ. އެހެންވެ ޓްވިޓާ އަށް "އެޑިޓް" ބަޓަނެއް ތައާރަފްކުރުމަކީ އެތައް ބަޔަކު...\nއޮޅުމަކުން ފޭސްބުކުން އެތައް ބަޔަކު "މަރާލައިފި"\nފޭސްބުކް ބޭނުންކުރާ މީހުންގެ ތެރެއިން އެތައް ހާސް ބައެއްގެ ޕްރޮފައިލްގައި، އެ މީހުން މަރުވެފައިވާ ކަމަށް ލޭބަލްކުރެވިއްޖެ އެވެ. ބަގެއްގެ ސަބަބުން ދިމާވި މި ލަދުވެތި މައްސަލައިން ފޭސްބުކްގެ ވެރިޔާ މާކް ޒަކަބާގް ވެސް ސަލާމަތެއް ނުވި އެވެ. އޭނާގެ ޕްރޮފައިލް ވެސް ހުކުރު ދުވަހު ލޭބަލްކޮށްފައި ވަނީ މަރުވެފައިވާ ކަމަށެވެ.\nކެމެރާ ހަރުކުރި އައިނެއް ސްނެޕްޗެޓުން އުފައްދައިފި\nމެސެޖިން އެޕްލިކޭޝަން، ސްނެޕްޗެޓްގެ ފުރަތަމަ ގެޖެޓްގެ ގޮތުގައި، ކެމެރާއެއް ހަރުކުރި އަވިއައިނެއް ބާޒާރަށް ނެރެން ނިންމައިފި އެވެ.\nގޫގުލުން ޓްވީޓާ ގަންނަން އުޅޭ ކަމުގެ އަޑުތަކެއް\nއެކަހަލަ ވާހަކަތަކެއް އެބަ ދެކެވެ އެވެ. އެ ކަމާ ގުޅޭ ގޮތުން ގޫގުލުން އަދި އެކައްޗެއް ވެސް ނުބުނެ އެވެ. ނަމަވެސް ގަންނާނެ ބަޔަކު ވޭތޯ ޓްވީޓާއިން މަސައްކަތްކުރާކަން ވަނީ ފާޅުވެފަ އެވެ.\nގޫގުލް އޭލޯ ލޯންޗްކުރަނީ\nއޭލޯ އަކީ މެސެޖިން އެޕްލިކޭޝަނެކެވެ. ޓެލެގްރާމް، ވަޓްސްއެޕް އަދި ވައިބާ ކަހަލަ އެވެ. ގޫގުލުން އޭލޯ އަމާޒުކުރަނީ ޒުވާނުންނަށެވެ. އެކުވެރިކަން ދަމަހައްޓައި ގުޅުން ބަދަހިކުރުމަށެވެ. މަޖާ ވާހަކަތަކުން މުނިފޫހި ފިލުވުމަށެވެ.\nސަލާމަތީ ބާރުތަކާ މެދު ނަފްރަތު އުފައްދަން އުޅުމުގެ ތުހުމަތުގައި ހައްޔަރުކޮށްފައިވާ ސޯޝަލް މީޑިއާ އެކްޓިވިސްޓް ޝައްމޫން ޖަލީލް (ލޫކަސް) ޝަރުތުތަކާ އެކު ހައި ކޯޓުން މިއަދު މިނިވަންކޮށްފި އެވެ.\nސަލާމަތީ ބާރުތަކާ މެދު ނަފްރަތު އުފައްދަން އުޅުނުކަމުގެ ތުހުމަތުގައި ހައްޔަރުކޮށްފައިވާ ސޯޝަލް މީޑިއާ އެކްޓިވިސްޓް ޝަމްއޫން ޖަލީލް (ލޫކަސް) ގެ ބަންދަށް ދެވަނަ ފަހަރަށް ކޯޓުން އިތުރުކޮށްދިން މުއްދަތު ވެސް އޭނާގެ ފަރާތުން އިސްތިއުނާފްކޮށްފި އެވެ.\nJuly 28, 2016 7\nކޮލަމް ކުލަބަރި: ހަނދަށް ގާ އުކަން ނޫޅޭ!\nމިދިޔަ ރިޔާސީ އިންތިހާބުގެ ސަކަރާތްގަނޑުގެ ތެރޭގައި އަހަރުމެން ތިބިއިރު، ތުރުކީ އަށް ވެސް އޮތީ ސިޔާސީ ގޮތުން ބަހާރު މޫސުން އައިސްފަ އެވެ. އެތައް ހާސް މީހުން ތިބީ އިސްތަންބޫލުގެ މަގުތައް މަތީގަ އެވެ. އޭރުގެ ބޮޑުވަޒީރު ރަޖަބު ތައްޔިބު އުރުދުގާންގެ ހުދުމުހުތާރުކަން މުޅި ގައުމަށް ފެތުރި، ހުރިހާ ދިމާލަކަށް އެ މަނިކުފާނު ބާރު...\nސޯޝަލް މީޑިއާގައި ގިނައީ ނުކިޔާ ޝެއާކުރާ ލިންކުތައް\nސަމާސާ ޚަބަރު ނުވަތަ ހަގީގަތެއް ނެތް ވާހަކަތައް ޚަބަރުގެ ގޮތުގައި ގެނެސްގެން ޖޯކު ޖަހާ ވެބްސައިޓެއް ކަމަށްވާ "ސައިންސް ޕޯސްޓް" ގައި މި މަހުގެ ހަތަރު ވަނަ ދުވަހު ޖެހި ސުރުހީއެއްގައި ބުނެފައި ވަނީ ފޭސްބުކް ބޭނުންކުރާ މީހުންގެ ތެރެއިން 70 ޕަސެންޓް މީހުންނަކީ ސައިންސްގެ ޚަބަރުތަކުގެ ސުރުހީ އެކަނި ކިޔާ މީހުން ކަމަށެވެ. ޚަބަރުތަކަށް...\nއިންސްޓަގްރާމްގައި ފައިގެ ފޮޓޯ އެހާ ގިނައީ ކީއްވެ؟\nފޮޓޯ އާއި ވީޑިއޯ ޝެއާކުރުމަށް ހާއްސަ ސޯޝަލް ނެޓްވޯކް، އިންސްޓަގްރާމް ބޭނުންކުރާ މީހުންގެ ތެރޭގައި އެ މީހެެއްގެ ފައިގެ ފޮޓޯއެއް ޝެއާކޮށްނުލާ މީހަކު ވަރަށް މަދުވާނެ އެވެ. މިއީ އިންސްޓަގްރާމް ބޭނުންކުރާ މީހުންގެ މެދުގައި އޮތް ޓްރެންޑެކެވެ. ކީއްވެހެއްޔެވެ؟\nއިންސްޓަގްރާމް ފޮޓޯތައް ފުރިހަމަކޮށްލަން ހިނގާ\nސޯޝަލް މީޑިއާގައި ހަރަކާތްތެރިކޮށް އުޅޭ ނަމަ އެންމެ ބޮޑަށް ބަލާ އެއް ކަމަކީ އެހެން މީހުންގެ ސަމާލުކަން ހޯދުމެވެ. ލައިކްސް ނުވަތަ ޝެއާ އިތުރު ކުރުމެވެ. ފޮޓޯ ޝެއާކުރުމުގައި އެންމެ މަޝްހޫރު ސޯޝަލް ނެޓްވޯކް "އިންސްޓަގްރާމް" ގައި ލައިކްސް އިތުރުކުރަން ބޭނުން ނަމަ އަމަލުކުރަންވީ ގޮތްތަކެއް އެބަހުއްޓެވެ.\nފޮޓޯ އާއި ލިންކު ޓްވިޓާގެ ކެރެކްޓާގައި ނުހިމަނަނީ\nޓްވިޓާގައި ފޮޓޯ އާއި ލިންކަކީ އޭގެ ކެރެކްޓާ ލިމިޓް ތެރޭގައި ނުހިމަނާ އެއްޗެއްގެ ގޮތުގައި ނިންމައިފި އެވެ. ލިންކުތައް ޓްވީޓްކުރާއިރު، ލިޔާނެ ޖާގަ ނުލިބުމުގެ މައްސަލައަށް މިކަމުން ވަރަށް ބޮޑު ލުޔެއް ލިބޭނެ އެވެ.


Furathama quarter: dhaulathuge aamdhanee 11.3% dhashah\nފުރަތަމަ ކުއާޓަރު: ދައުލަތުގެ އާމްދަނީ 11.3 ޕަސެންޓް ދަށަށް\nބޯޑަރު ހުޅުވުމަށްފަހު މިދިޔަ މަހަގެ 15 ވަނަ ދުވަހު ޖެއްސި ގަތަރު އެއާވޭސްގެ ފްލައިޓަކުން ޓޫރިސްޓުން ފައިބަނީ: ރާއްޖޭގެ ޓޫރިޒަމް ވަނީ ވަރަށް ބޮޑަށް ވެއްޓިފައި -- ފޮޓޯ: އާއިމް ޒަމީރު | އަވަސް\nމި އަހަރުގެ ފުރަތަމަ ކްއާޓަރުގައި ދައުލަތުގެ އާމްދަނީ 11.5 ޕަސެންޓް ހީނަރު ވެފައިވާ ކަމަށް ދައުލަތުގެ ޓެކްސް އިދާރާ، މީރާ އިން ބުނެފި އެވެ.\nމީރާ އިން އާއްމު ކުރި މި އަހަރުގެ ޖެނުއަރީން މާޗް މަހުގެ ނިޔަލަށް ދައުލަތަށް ލިބިފައިވާ އާމްދަނީ ހިސާބުތައް ދައްކާ ގޮތުގައި އެ ކްއާޓަރު ނިމުނުއިރު ދައުލަތަށް ލިބިފައިވަނީ 4.35 ބިލިއަން ރުފިޔާ އެވެ. މިއީ މިދިޔަ އަހަރުގެ މި މުއްދަތާ އަޅާބަލާނަމަ 11.5 ޕަސެންޓްގެ ދަށްވުމެކެވެ.\nމިދިޔަ އަހަރާ އަޅާ ބަލާއިރު ރިސޯޓް ކުއްޔާއި ޓީޖީއެސްޓީ އަދި ޖީއެސްޓީގެ އިތުރުން ކޮންސްޓްރަކްޝަން މުއްދަތު އިތުރު ކުރުމުގެ ފީ އާއި ރޯޔަލްޓީ އަދި ވިތުހޯލްޑިން ޓެކްސްގެ އިތުރުން ރެސިޑެންސް ޕާމިޓްގެ ގޮތުގައި ބަލައިގަތް ފައިސާގެ އަދަދު ވަނީ ދަށްވެފަ އެވެ. މި މުއްދަތުގައި އިތުރުވެފައި ވަނީ ބީޕީޓީ އާއި ކޯޕަރޭޓް ސޯޝަލް ރެސްޕޯންސިބިލިޓީގެ ފީގެ އިތުރުން އެއާޕޯޓް ޑިވްލޮޕްމަންޓް ފީ އާއި އެއާޕޯޓް ސާވިސް ޗާޖުގެ ގޮތުގައި ބަލައިގަތް ފައިސާ އެވެ.\nމި އަހަރުގެ ފުރަތަމަ ކްއާޓަރުގައި ޓެކްސްގެ ގޮތުގައި ބަލައިގަނެފައި ވަނީ 3.65 ބިލިއަން ރުފިޔާ އެވެ. މިއީ މިދިޔަ އަހަރާ އަޅާ ބަލާއިރު 6.3 ޕަސެންޓް ދަށްވުމެކެވެ. އަދި ޓެކްސް ނޫން އެހެން ގޮތް ގޮތުން ލިބިފައިވަނީ 700 މިލިއަން ރުފިޔާ އެވެ. މިބައި ވަނީ މިދިޔަ އަހަރާ އަޅާ ބަލާއިރު 31.1 ޕަސެންޓް ދަށްވެފަ އެވެ.\nފުރަތަމަ ކްއާޓަރުގައި ލިބުނު އާމްދަނީގެ ތެރެއިން އެންމެ ގިނައިން ލިބުނު ފަސް އާމްދަނީ ދައުލަތުގެ އާމްދަނީގެ 85 ޕަސެންޓް ހިއްސާ ކުރެ އެވެ.\nޖީއެސްޓީން މި އަހަރު ދެ ބިލިއަން ރުފިޔާ ލިބުނުއިރު، މިދިޔަ އަހަރު 2.3 ބިލިއަން ރުފިޔާ ލިބިފައިވެ އެވެ. އަދި ބީޕީޓީން މި އަހަރު 1.13 ބިލިއަން ރުފިޔާ ލިބިފައިވެ އެވެ. ނަމަވެސް މިދިޔަ އަހަރު ލިބުނީ 1.3 ބިލިއަން ރުފިޔާ އެވެ. ގްރީން ޓެކުހުން މި އަހަރު 236 މިލިއަން ރުފިޔާ ލިބުނުއިރު މިދިޔަ އަހަރު ލިބިފައި ވަނީ 241 މިލިއަން ރުފިޔާ އެވެ. އެއާޕޯޓް ޑިވްލޮޕްމަންޓް ފީއިން މި އަހަރު 200 މިލިއަން ރުފިޔާ ލިބިފައިވެ އެވެ. މިދިޔަ އަހަރު ލިބުނީ 196 މިލިއަން ރުފިޔާ އެވެ. އަދި އެއާޕޯޓް ޑިވްލޮޕްމަންޓް ސާވިސް ޗާޖުގެ ގޮތުގައި މި އަހަރު 199.3 މިލިއަން ރުފިޔާ ލިބިފައިވެ އެވެ. ނަމަވެސް މިދިޔަ އަހަރު ލިބުނީ 195 މިލިއަން ރުފިޔާ އެވެ. އަދި އެހެނިހެން ފީގެ ގޮތުގައި މި އަހަރު 511 މިލިއަން ރުފިޔާ ލިބިފައިވެ އެވެ. އަދި މިދިޔަ އަހަރު ލިބުނީ 864 މިލިއަން ރުފިޔާ އެވެ.\nފުރަތަމަ ކްއާޓަރުގެ އެންމެ ގިނަ ފަސް އާމްދަނީ\nޖީއެސްޓީ: ދެ ބިލިއަން\nބީޕީޓީ: 1.13 ބިލިއަން\nގްރީން ޓެކްސް: 236 މިލިއަން\nއެއާޕޯޓް ޑިވްލޮޕްމަންޓް ފީ: 200 މިލިއަން\nއެއާޕޯޓް ޑިވްލޮޕްމަންޓް ސާވިސް ޗާޖު: 199 މިލިއަން\nމި ކްއާޓަރުގައި މީރާ އަށް ބަލައިގަތް އާމްދަނީގެ 60 ޕަސެންޓް ދައްކާފައިވަނީ އެމެރިކާ ޑޮލަރުންނެވެ. އަދި 39.9 ޕަސެންޓް ބަލައިގަތީ ދިވެހި ރުފިޔާ އިންނެވެ. އެމެރިކާ ޑޮލަރުން ބަލައިގަތް އާމްދަނީގެ އަދަދު ވަނީ 12.1 ޕަސެންޓް ދަށްވެފަ އެވެ. އެމެރިކާ ޑޮލަރުން މި އަހަރުގެ ފުރަތަމަ ކްއާޓަރުގައި ބަލައިގަނެފައި ވަނީ 170 މިލިއަން ޑޮލަރެވެ.\nމީރާ ދައުލަތުގެ އާމްދަނީ އިގްތިސޯދު + ކޮވިޑް-19


Adhurey Dharifulhu Faisal Aa Eynage Anhenun Ah Aineh Hehdhumah Haradhu Kuree Dhaulathuge Faisaa - Vaguthu\nއަދުރޭ ދަރިފުޅު ފައިސަލްއާ އޭނާގެ އަންހެނުންނަށް އައިނެއް ހެއްދުމަށް ހަރަދުކުރީ ދައުލަތުގެ ފައިސާ!\nއަދުރޭ އަދި އޭނާގެ ދަރިފުޅު ފައިސަލް--\nއިދިކޮޅު ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެންބަރު އަބްދުއްރަހީމް އަބްދުﷲ ގެ ދަރިކަލުން ފައިސަލް އިބްރާހިމް، މެލޭޝިއާގައި ހުންނަ ރާއްޖޭގެ އެމްބަސީގައި މަސައްކަތް ކުރެއްވިއިރު ފައިސަލް އަށާއި އޭނާގެ އަނބިކަނބަލުން އައިނެއް ހެއްދުމަށް މެލޭޝިއާގައި ހުންނަ ރާއްޖޭގެ އެމްބަސީގެ ބަޖެޓުން 72،438 ރުފިޔާ ހަރަދުކޮށްފައިވާ ކަމަށް އޮޑިޓާ ޖެނެރަލްގެ ރިޕޯޓުގައި ބުނެފިއެވެ.\nއޮޑިޓާ ޖެނަރަލްގެ އޮފީހުން އާއްމު ކޮށްފައިވާ އެ ފޮރިން މިނިސްޓްރީގެ 2018ވަނަ އަހަރުގެ އޮޑިޓު ރިޕޯޓުގައި ބުނެފައިވަނީ މެލޭޝިޔާ އެމްބަސީގައި މަސައްކަތް ކުރާ މުވައްޒަފުންނަކީ މެލޭޝިޔާގެ އިންޝުއަރެންސް ސްކީމުގައި ބައިވެރިވެފައި ތިބޭ ބޭފުޅުންތަކެއް ކަމަށެވެ. އެހެންނަމަވެސް އެ ސްކީމުގެ ބޭރުންވެސް ހިދުމަތްތަކެއް ހޯދާފައިވާ ކަމަށާއި އެ ހިދުމަތްތައް ހޯދާފައި ވަނީ އެމްބަސީގެ ބަޖެޓުން ހަރަދު ކޮށްގެން ކަމަށެވެ.\nއަދުރޭގެ ދަރިފުޅު ފައިސަލް ހުންނެވީ މިނިސްޓާ ކައުންސެލާ މަގާމުގައެވެ. ރިޕޯޓުގައި ނަންތައް ނެތް ނަމަވެސް އެ މުއްދަތުގެ ތެރޭގައި އެ މަގާމުގައި ހުންނެވީ ފައިސަލެވެ. އޮޑިޓާ ޖެނެރަލް އޮފީހުގެ ރިޕޯޓުގައި ބުނީ ހައްދާފައިވާ އައިނަކީ ޕްރާޑާ ބްރޭންޑުގެ އައިނެއް ކަމަށެވެ.\nމިއީ ދައުލަތުގެ ފައިސާއެއް މިގޮތަށް ފައިސަލް ބޭނުންކުރި ފުރަތަމަ ފަހަރެއް ނޫނެވެ. މީގެ ކުރިން ވެސް ވަނީ އައިލެންޑް އޭވިއޭޝަނުން ނަގާފައިވާ ޓިކެޓްތަކަކަށް ފައިސަލް 157،290.12ރ. ނުދައްކާ އޮތް މައްސަލައެއް ފެންމަތިވިއެވެ. އެ މައްސަލަ ފެންމަތިވުމުން އޭނާ ވަނީ އެފައިސާ އަލުން ދައްކާފައެވެ.\nމި ފައިސާ އަނބުރާ ހޯދުމަށް އޮޑިޓާ ޖެނެރަލް ވަނީ ލަފާ ދީފައެވެ.\nފެބުރުއަރީ 23, 2020 13:01\nއަދިވެސް މަންމާފުޅު އަދުރޭނިކުމެ އެހެންމީހުންނަށް އެއްޗެތިގޮވާނީ، ހީވާގޮތުން މިކަމުގައިވެސް ކުއްވެރިވާނީ ރިޕޯޓް ހެދިމީހުން. ބޮޑުސޯބު އެނބުރޭގޮތައްދޯ ކުޑަސޯބުވެސް އެނބުރޭނީ، ޓިނުނަގައިގެންވެސް އަރުވާލީ މިކަލޭގެވިއްޔާ\nފެބުރުއަރީ 23, 2020 13:11\nފެބުރުއަރީ 23, 2020 13:14\nތިޔައީ ސަރުކާރުން ރާވައިގެން ހިންގާ ޖަރީމާއެވެ. ކައުންސިލޮް އިންތިޚާބު ބޯމަތިވަމުން ދިޔަވަރަކަށް އިދިކޮޅުމީހުން ބަލިވާނޭކަމަށް މީގެކުރިންވެސް އަންނިގެ ޒަމާނުގައި ތިފާޑުގެ އެއްޗެތި ނެރުނެވެ. 2009ން 2012ގެ ނިޔަލަށް ކައްވާފައެހުރި ބިލިޔަން ރުފިޔާގެ އޮޑިޓް ރިޕޯޓްތައްވެސް އެބަ ހުއްޓެވެ.\nފެބުރުއަރީ 23, 2020 13:21\nމަހުލޫފުގެނޭފަތް އޮޕްރޭޝަން ކުރަން ތީމުގެ ބަޖެޓުންހަރަދު ކުރި ފައިސާ މަހުލޫފު ދައްކާފިތަ\nފެބުރުއަރީ 23, 2020 20:14\nއެހެން ވާހަކަތައް ދައްކާ ވަރަކަށް އަދުރޭ ކުރި ކަންތައް ނުކުރާ ކަމަކަށް ނޫނީ ހުއްދަ ކަމަކަށް ބަދަލުވަނީތަ؟\nފެބުރުއަރީ 23, 2020 13:22\nކެޔޮ ކޭވަރު އެގޭނީ ބިތުފަންގި ނެގީމަ\nފެބުރުއަރީ 23, 2020 13:37\nމިހާރު މިއުޅެނީ މީހަކު ރުފިޔާ ބޭނުން ކުރިމާ އެކަމުގެ މަތި އަޅައި އެހެން މީހުންގެ ކުން ހޯދައިގެން ކަންތަން ކުރަން\nފެބުރުއަރީ 23, 2020 13:53\nމީ ގައުމުގެ ވަރަށް ނާޒުކު ދަނޑިވަޅެއް އެކަކުއަނެއްކަކު ކުއްދެއްކުމުގެ ބަދަލުގައި އެންމެން އެއްބާރުލައިގެން ކުރިއަށް ދިއުން ފެނޭ. އޮޑިޓަރ ޖެނެރަލް ވެސް ކޮނެފިނަމަ ފެންނާނީ ހަމަ އެކައްޗެއް.\nފެބުރުއަރީ 23, 2020 13:55\nތީ ޒިޔަތުގެ ބޭބެ. އޭނާ ވެސް ޒިޔަތުގެ އާއިލާއަށް ޚަރަދު ކުރަނީ ކޮން ފައިސާއަކުން ކަމާމެދު ސުވާލު އުފެދޭ.\nފެބުރުއަރީ 23, 2020 14:17\nއަދުރޭއާ ޖެހުނު ދެވަނަވަގު\nފެބުރުއަރީ 23, 2020 14:24\nއަދުރޭގެ އަ ނބި ދަރި ންކަމަކު ދައުލަތުގެ ދައުލަތުގެ ފައިސާއާ ބެހިގެ ންނ ނުވާ ނެ. ވަރަށް ދެރަކޮށް ދިމާވިކަމެއްމީ އަޅުގަ ނޑުގެ ވެރިކަމުގަ ހިގިކަމެއްވީމަ ރައްޔިތު ންގެ ކިބައިއް ނިހާޔަތައް މާފައްއެދެ ން އަޅުގަ ނޑަށް އެގިގެ ންކުރި ކަމެ ން ނޫއްތީ ކިރިޔާ ޝައްކެ ންވި ނަމަވެސް ނުކޭރޭ ނެ އަދުރޭޔަކަށް ތިކަ ންކުރާކަށް. ވަރަށް ސާފުކޮށްމިބު ނީ.\nއަލަގަހަކުން ކެޔޮނިރެއް ނުފަޅާނެ....ހެ ހެ ހެ\nފެބުރުއަރީ 23, 2020 14:45\nޕިންކް ކޮމެންޓް ކުދިން މިކަމާ އެއްޗެއް ބުނެބަލަ\nފެބުރުއަރީ 23, 2020 14:47\nއެހެން މީހުންކުރާ ވައްކަމުގެ ވާހަކަ ދައްކަންވާނެ އަދި ތިމާމެންކުރާ ވައްކަން މަތިއަޅާ ފޮރުވަންވާނެ!މީ ވައްކަމުގެ ނަމުގާ ބަދަލުދޭ ސަރުކާރު!އިންސާފުވެރ ޒޮމް ީސް\nތިފައިސާވެސް އަބުރާ ދެއްކީމަ ތިކަން ނިމުނީނު.. ވަކިބަޔަކަށް ވަކިގޮތެއް ވާކަށް ނުޖެހޭތާ.. މަޖްލިސް ރައީސްވެސް ހަމަ ސޭމްތާ..\nފެބުރުއަރީ 23, 2020 15:40\n157،290.12ރ. ނުދައްކާ އޮތް މައްސަލައެއް ފެންމަތިވިއެވެ. އެ މައްސަލަ ފެންމަތިވުމުން އޭނާ ވަނީ އެފައިސާ އަލުން ދައްކާފައެވެ.ކޮބާ މީގެ މައްސަލަޔަކީ އެފއިސާ ވަނީ ދައްކާ ނިންމަފަ ދެންކީއްވެތަ ރ ޔާމިނުނޖަލަށްލީ އޮޑިޓަރބޖެނެރަލް އެންޓިކަތެކްޝަން ޕޮލިސް މިމުއަަށްސަސާ ތކަކުންނެއް ރ ޔާމިނު މަނީ ލޯންޑަރީ ކުރިކަމްކަށް އެމަކު ސަރުކާރުނވަނީ ޔާމިންގެ ބޮލުގަނބަދުނާމު އްޅުވާ ނުހައްގުންޖަލަށް ލާފަ މީ މިސަރުކާކުގެ އިންސާފަކީ މީހެއްގެބއަބުރާނއިއްޒަތް ވެއްޔާ މޮޑެލުން\nފެބުރުއަރީ 23, 2020 16:11\nޢެހެން މީހުން ވެސްލާރިނަގާވާހަކަައާކަމަކާނުލާލާރިތަށްމީހުންނަށްދޭ ވާހަކަތިއީއަބަދުއިވޭއަޑެއް.\nފެބުރުއަރީ 23, 2020 17:01\nއަދުރޭގެ ދަރިފުޅު ކިޔަވަން ދަވްލަތުގެ ފައިސާހަރަދު ނުވޭތަ؟އަދުރޭގެ ފްލެޓަށް ދަވްލަތުގެ ފައިސާހަރަދު ނުވޭތަ؟ އަދުރޭގެ ކެއިންބުއިމަށް ދަވްލަތުގެ ފައިސާހަރަދު ނުވޭތަ؟އައިނުހެއްދުމަށް ދަވްލަތުން ކޮންމެ މިހަކަށް 1000 ދެމުންގެދޭ ދޯ ވީމާ އެ ފައިސާ ތި މީހުނަށް ވެސް ލިބޭނެ ދޯ\nފެބުރުއަރީ 23, 2020 17:40\nމަޑިސީލަ ގުރޫފް މިރޭ ކިޔާނީ ކީކޭބާ ؟؟؟\nއަދިވެސް އަދުރޭގެ ވާހަކަދައްކައިގެން އެމްޑީޕީން ރެޔާއިދުވާލު ކުރަމުންދާ ވައްކަން ތައްފޮރުވަންތަ ތިމަސައްކަތް ތިކުރަނީ ލާދީނީބައިގަނޑު ހަމިހާރު ލާދީނީރިޕޯޓު ނެރުނުރީނދޫ ގުންޑާ ތައްހައްޔަތުކުރޭ،\nފެބުރުއަރީ 23, 2020 17:46\n444، ( ޓްރިޕެލް ފޯ ފަތިސް ) ޚިޔާނާތްތެރި ނުވާ ކަމަށް ވާނެތަ؟\nފެބުރުއަރީ 23, 2020 20:38\nއެއީ މައްސަލައެއް ނޫން. އެއީވެސް ދިވެހި ރައްޔިތެއް. ތިވަރުން ބަލަންޏާ މިހާރު ރ.މަޖިލީހުގަ ރައީސްކަމަށް އިން ބޭފުޅާ ވަގަށް ނެގި 13 މިލިއަނާއި 400ރުފިޔާ އަކީ އެބޭފުޅާ މިހިނދުން މިހިދަށް މަގާމު ގެއްލޭފަދަ ކަމެއް. ޔާމީން ގޯސްވެގެން ގެނައި ސަރުކާރެއް މިއީ. އެހެންވީމަ މިސަރުކާރުން ޔާމީނު ކުރި ކަންތައް ތަކުރާރު ކުރަންޏާ ދޭންޖެހޭ އަދަބުވެސް ބޮޑުވާނެ!\nފެބުރުއަރީ 23, 2020 21:13\nތި ދެމީހުން ޔޫރަޕް ޓުއާރ އެއްވެސް ހެދި.


Jamal Khashoggi ge maruge massalaigai Saudi valee ahudhu Mohamed bin Salman ge machchah dhauvaa kuranee - One Online\nސައުދީ ވަލީއަހުދު މުހައްމަދު ބިން ސަލްމާން ---\nޖަމާލް ހަޝޯގީގެ މަރުގެ މައްސަލައިގައި ސައުދީ ވަލީ އަހުދު މުހައްމަދު ބިން ސަލްމާންގެ މައްޗައް ދައުވާކުރަނީ\nޖަމާލް ހަޝޯގީގެ މަރުގެ މައްސަލައިގައި ސައުދީ ވަލީ އަހުދު މުހައްމަދު ބިން ސަލްމާންގެ މައްޗައް ދައުވާކުރަން ނިންމައިފިއެވެ.\nނޫސްވެރިޔާ ޖަމާލް ހަޝޯގީގެ މަރުގެ މައްސަލައިގައި ސައުދީ ވަލީ އަހުދު މުހައްމަދު ބިން ސަލްމާންގެ މައްޗަށް ދައުވާކުރަން ނިންމާފައިވަނީ ހަޝޯގީގެ ލޯބިވެރިޔާ ހަތީސް ސެންގިޒް އާއި ހަޝޯގީ ކުރިން އުފައްދާފައިވާ ހިއުމަން ރައިޓްސް ގްރޫޕުން ގުޅިގެންނެވެ.\nހަޝޯގީގެ ލޯބިވެރިޔާ ހަތީސް ސެންގިޒް ވަނީ މިމައްސަލައިގައި ވަލީ އަހުދު މުހައްމަދު ބިން ސަލްމާންގެ އިތުރުން އިތުރު ބަޔަކާ ދެކޮޅަށްވެސް ކޯޓުގައި ދައުވާ ކުރަން ނިންމާފައިވާކަން އާންމުކޮށްފައެވެ.\nޚަޝޯގީ ފާހަގަކޮށްލެވެނީ ސައުދީގެ ވަލީއަހުދުގެ ސިޔާސަތުތަކަށް ފާޑުކިޔާ ނޫސްވެރިއެއްގެ ގޮތުގައެވެ. ސައުދީން ޚަޝޯގީ ހައްޔަރުކުރުމަށް މަސައްކަތް ކޮށްފައިވާ އިރު، އޭނާ މަރުވިއިރު ހުރީ އެމެރިކާގެ ހިމާޔަތުގެ ދަށުގައެވެ.\nތުރުކީގައި ހުންނަ ސައުދީގެ ކޮންސިއުލޭޓަށް ޚަޝޯގީ ދިޔައީ އޭނާގެ ލޯބިވެރިޔާއާ އެކުގައެވެ. އޭނާގެ ލޯބިވެރިޔާ ބުނެފައި ވަނީ އެ އިމާރާތަށް ޚަޝޯގީ ވަތް ފަހުން، ނުނިކުންނަ ކަމަށެވެ. ތަހުގީގުން ހާމަވިގޮތުގައި ހަޝޯގީ މަރާލާފައިވަނީ ކޮންސުލޭޓުތެރޭގައެވެ. މަރާލުމަށްފަހު ހަޝޯގީގެ ހަށިގަނޑު ނައްތާލާފައިވާކަމަށް ވަނީ ތަހުގީގަށް ސާބިތު ވެފައެވެ.


ޔާރު ނުބުނޭ ތިހެން … (23) – Esfiya\nރުހާ ބޭރަށް ނުކުތްއިރު ރިދާ ފެންނަން ނެތުމުން އެކި ދިމަދިމާ ބަލަމުން ދަނިކޮށް ރިދާ ފެނުނީ ގޭގެ ބިއްދޮށް ފަރާތުގައި ހުރި ގާފޮޅެއްމަތީ އިށީނދެލައިގެން އިންދައެވެ. ދެކަކޫމަތީ ބޯއަޅާލައިގެން އިން ރިދާ ފެނިފައި ރުހާގެ ހިތަށް ވަރަށް އަސަރުކުރިއެވެ. މަޑުމަޑުން ހިނގާލާފައިގޮސް ރިދާގެ ގާތުގައި އިށީނދެ އޭނާގެ ބޮލުގައި ވަރަށް ލޯބިން ފިރުމާލިއެވެ. ނަމަވެސް ރިދާ ބަލައެއް ނުލިއެވެ.\n“ރިދާ…..” ރުހާ މަޑުމަޑުން ގޮވާލިއެވެ. އެ އަޑުގައިވީ އޯގާތެރިކަމާއި ލޯބީގެ އިންތިހާއެވެ. ރުހާގެ އަޑު ޖެހުމުން ރިދާ މަޑުމަޑުން ބޯ ހިއްލާލަމުން ރުހާއަށް ބަލާލިއެވެ. އަދި ރުހާއަށް އިތުރު އެއްޗެކޭ ނުބުނެވި އުޅެނިކޮށް ރުހާގެ ގައިގައި ބައްދާލައިގެން އިނދެ ރޮމުން ދިޔައެވެ. ރުހާ ބަހެއް ނުބުނެ މަޑުކުރީ ރިދާއަށް ރޯލުމަށް ފުރުޞަތު ދެމުންނެވެ. އިރުކޮޅަކު އެގޮތުގައި ވުމަށްފަހު ރިދާ ދުރަށް ޖެހެލިއެވެ. އަދި ރުއިމުގެ ސަބަބުން ރަތްވެފައިވާ ދެލޯ ފުހެލަމުން ނޭފަތް އެތެރެއަށް ދަމާލިއެވެ.\n“ސޮރީ ދޮންތީ….. އަހަރެންގެ ސަބަބުން މަންމަ ދޮންތިއާއިމެދުވެސް ސުވާލު އުފައްދަނީ އެ…. އަހަރެން މިއަދު ވަރަށް ދެރަވެއްޖެ…. މިހާރު ހިތަށް އަރާ މިލާންއާ ކައިވެނިކުރަން އެއްބަސް ނުވެވުނުނަމައޭ…. އޭރުން އެންމެން ދެރަވާކަށް ނުޖެހޭނެއްނު…. ނުބުންޏަސް އަހަންނަށް އެނގޭ މިލާންވެސް ދެރަވާނެވަރު….” ރިދާ ވާހަކަ ދެއްކީ އިސްޖަހާލައިގެން އިނދެއެވެ.\n“ރިދާ… ދެންވެސް ތިކަހަލަ އެއްޗެކޭ ނުބުނައްޗޭ….. މީގައި ރިދާގެ ކުށެއް ނެތޭ…. ކުދިން ނުލިބުން އެއީ ރިދާގެ ކުށެއް ނޫން…. އެހެން ނޫނަސް ޑޮކްޓަރުން އެހެން ބުންޏަސް އަދި އުއްމީދު ކަނޑާލާކަށް ނުވޭ…. ވެދާނެ އަދި ވަގުތު ނުޖެހެނީކަމަށްވެސް…. އަބަދުވެސް ވިސްނަން ވާނީ އެންމެ ރަނގަޅުގޮތަށް….” ރިދާގެ ބޮލުގައި ނުހަނު ލޯބިން ފިރުމާލަމުން ރުހާ މަސައްކަތް ކުރީ ރިދާއަށް ވިސްނައިދޭށެވެ. ނަމަވެސް ރިދާގެ ސިކުނޑިއަށް އެއިން ވާހަކައަކުން އަސަރުކުރާހެނެއް ހިޔެއް ނުވެއެވެ. ކުރިންވެސް އެހާ ހިތްދަތިވެފައިހުރެ އެހެން މީހުންނަށްޓަކައި ހިނިތުންވެލައިގެން ހުއްޓާ އެފަދަ ވާހަކައެއް އަޑު އިވުމުން އޭނާގެ ހިތަށް އެވަނީ ވަރަށް ފުން އަސަރުތަކެއް ކޮށްފައެވެ. ހުއްޓުމެއްނެތި ރިދާގެ ލޮލުން ކަރުނަ ފައިބާތަން ފެނުމުން ރުހާވެސް އިނީ ވަރަށް ދެރަވެފައެވެ.\nރޭގަނޑުގެ ވަގުތެވެ. ލޫޠް ނިދުމުން ލީނާގެ ގާތުގައި ބަލައިލާން ބުނެފައި ލައިނީ ގޮވައިގެން ރަޔާން ބޭރަށް ނުކުތެވެ. ލައިނީގެ އަތުގައި ހިފައިގެން މަގުން ހުރި ގޮތަށް އަތިރިއާއި ދިމާއަށް ހިނގައިގަތުމުން ބަހެއް ބުނުމެއް ނެތި ލައިނީ ދިޔަ ނަމެވެސް އޭނާގެ ހިތުގައި އެތައް ސުވާލެއް އުފެދިފައި ވިއެވެ. ނަމަވެސް އޭނާ ރަޔާނަށް ކުރާ އިތުބާރެއްގެ ބޮޑުކަމުން ރަޔާން ގެންދާ ތަނަކަށް ގެންދަންދެން ހިމޭންކަން އިޚްތިޔާރުކުރީއެވެ.\nއަތިރިއަށް ދެވުމުން އެތާނގައި ހުރި ބެންޗު ގޮނޑިއަކަށް އިޝާރާތްކުރަމުން ރަޔާން އެދުނީ އެތާނގައި އިށީނުމަށެވެ. ބަސްއަހާ ކުޑަކުއްޖެއް ފަދައިން ލައިނީ ރަޔާން އެދުނުގޮތަށް އެތާނގައި އިށީނެވެ. ރަޔާންވެސް ލައިނީގެ ގާތުގައި އިށީނދެ ވަށައިގެންވި މާހައުލަށް ނަޒަރު ހިންގާލިއެވެ. ހަނދުވަރުގެ ރިހިއަލި މޫދަށް އެޅިފައިވާއިރު ފެންނަލެއް ނުހަނު ހިތްގައިމެވެ. ކަނޑުގެ ލޮނުގަނޑު އުފުލިފައިވާ ތަންތަންކޮޅަށް ހަނދުވަރުގެ އަލި އެޅިފައިވާއިރު ހީވަނީ މުތީތަކެއް ވިދާހެންނެވެ. ވިލާކޮޅެއް ފެންނަންނެތް ސާފު އުޑުގައި ބުރުހަމަ ހަނދު ރަނިކަން ކުރަމުން ދިޔައިރު ތަރިތައްވެސް ފަރިކަމާއެކު ފިޔަޖަހަމުން ދިޔައެވެ. އޮރެންޖް އަލިން ދިއްލާ އަޅާފައިވާ ރަށްތައް ދުރުދުރުން ފެންނައިރު މަންޒަރަށް އިތުރު ފުރިހަމަކަމެއް ގެނެސްދެއެވެ. ޖެހިލާ ފިނިފިނި ވައިރޯޅިން ނަފްސުތަކަށް ތާޒާކަން ގެނެސްދެމުން ދެއެވެ.\n“ވަރަށް ހިތްގައިމު ރެއެއް ދޯ….” މައްޗަށް ބަލަން އިނދެ ރަޔާން ބުނެލިއެވެ. އިސްޖަހާލައިގެން އިން ލައިނީއަށް އިސް އުފުލާލެވުނީ ރަޔާންގެ އަޑުގައިވި ހިތްގައިމު ކަމަކުންނެވެ. ރަޔާނަށް ބަލަން އިންދާ ރަޔާން ބަލާލުމުން އަވަސް އަވަހަށް ދުރުބަލާލެވުނެވެ. އަނެއްކާވެސް ރަޔާނާއި ދިމާއަށް ބަލާލެވުނީ ރަޔާން އޭނާގެ އަތުގައި ހިފަހައްޓާލުމުންނެވެ. ދެމީހުންގެ ހަތަރުކަޅި ބައްދަލްވެގެން ދިޔަވަގުތު އެކަކު އަނެކަކަށް ބަލަހައްޓައިގެން ތިބެވުނީއެވެ. ދެމީހުންގެ ލޮލުގައިވެސް ވަނީ އެކަކު އަނެކަކަށްޓަކައި އިންތިހާ ދަރަޖައިގެ ލޯތްބެވެ. ޝަކުވާއެވެ. ލައިނީއަށް އެގޮތުގައި އިނދެވުނީ އިރުކޮޅެއްވަންދެނެވެ. ހިމަދިގު ލޮލުގެ ކޮޅުން ކަރުނަ ތިއްކެއް ފާއްދާލިއެވެ. ކަރުނައަކަށްފަހު ކަރުނައެއް ފައިބަމުންގޮސް ރަނގަޅަށްވެސް ރޮވިއްޖެއެވެ. މޫނުގައި އަތް އަޅާލެވުނީ އަޑު ބޭރުވެ ގިސްލެވެން ފެށުމުންނެވެ. ލައިނީގެ ވޭނީ ރުއިމުގެ އަޑުން ރަޔާންގެ ހިތުގެ ފުންމިނަށް އަސަރުކުރިއެވެ. އޯގާތެރިކަމާއިއެކު ލައިނީގެ ގައިގައި އަތްވަށާލަމުން އެ ދެ އަތުގެ ޙިމާޔަތް ދިނެވެ.\n“”ސޮރީ ލައި….. ވަރަށް ބޮޑަށް ސޮރީ….” ލައިނީގެ ބޮލުގައި ދަތްދޮޅި ޖައްސާލައިގެން އިނދެ ރަޔާން ބުނެލިއެވެ. ލައިނީގެ ރުއިމުގެ އަޑު މަޑުވިނަމަވެސް އޭނާ ރަޔާނާއި ދުރަކަށް ނުދެއެވެ. ލައިނީ ބަހެއް ނުބުނުމުން ދެންވެސް ވާހަކަ ދެއްކީ ރަޔާނެވެ.\n“އަހަންނަށް އެނގޭ ފަހަކަށް އައިސް ލައިއާއި ދޭތެރޭ ކަންތައް ކުރެވެނީ ރަނގަޅަށް ނޫންކަން…. އެކަމަކު އެއީ އަހަރެންވެސް ޤަސްދުގައި ކުރިކަމެއް ނޫން…..” ވާހަކަ ދައްކަމުން ދިޔައިރު ރަޔާންގެ އަޑު ކުރަކިވަމުން ދިޔަކަން ލައިނީއަށް ފާހަގަވިއެވެ. ރުއިން ހުއްޓާލުމަށްފަހު ލަސްލަހުން ރަޔާނާއި ދުރަށް ޖެހެލަމުން ދެލޯ ފުހެލާ ރަޔާންގެ ވާހަކައަށް ސަމާލުވެލިއެވެ. ރަޔާނަށް އެކަން ވިސްނުމުން އަނެއްކާވެސް ވާހަކައާއިގެން ކުރިއަށް ދިޔައެވެ.\n“އަސްލު އަހަންނަށްވެސް ނޭނގެ އެގޮތަށް ކަންތައް ކުރެވެނީ ކީއްވެކަމެއް…. ބޮޑަށް ހީވަނީ ހިތުގައި ބައިވަރު ޝަކުވާ އުފެދިފައިވީމަ އެގޮތަށް ބޭރުކުރެވެނީހެން…..” ދުރުބަލާލަމުން ރަޔާން ބުނެލިއެވެ.\n“ކޮންކަމަކާމެދު ޝަކުވާ އުފެދުނީ…..؟؟؟؟” ލައިނީގެ އަޑު މަޑެވެ. އޭނާ އިނީ އިސްޖަހާލައިގެންނެވެ.\n“އަހަރެނގެ ޖަވާބު އަހާފައި ލައި ގޯސްކޮށް މާނަ ނުނަގައްޗޭ….. ލޫޠް ލިބުން ފަހުން ފަހަކަށް އައިސް އަހަރެން ބޭނުންވާ ވަރަށް ލައިނީއާއިއެކު ވަގުތު ހޭދައެއް ނުކުރެވެ. ފުރަތަމަ އެކަން މާ ބޮޑު ކަމަކަށް ނުހެދިޔަސް ފަހުން ފަހުން އައިސް އަހަންނަށް މާ ބޮޑަށް އެކަމާ ވިސްނެނީ… އެކަމަކު މީހަކާ ހިއްސާނުކޮށް ހިތުގައި ބާއްވައިގެން އުޅޭތީ ކަންނޭނގެ ރުޅީގެ ސިފައިގައި ބޭރުކޮށްލެވެނީ… އޭގެ އިތުރުން، އޮފީހަށް ނުކުންނަން ފެށިފަހުން ލޫޠް ރޯތީ ރޭގަނޑު ރަނގަޅަށް ނުނިދޭ…… ހަމަނިދި ނުލިބި ހުރެފައި އޮފީހަށް ގޮސް އައިސް އެހާ ވަރުބަލިވެފައި ހުންނަނީ… ދެން ބޭނުންވިޔަސް ލައި އާއި ރީތިކޮށް ވާހަކައެއް ނުދެއްކެ… ފާޑަކަށް ރުޅިގަދަވަނީ….. އެހެންވެ ލައިއާއި ލޫޠްއާއި ދުރުވެވުނީ…. އަސްލު ވަރަށް ދެރަވޭ އެހެން ކަންތައް ކުރެވޭތީ…. ރުޅިއައިސްގެން އެއްޗެހި ބުނެވުނަސް ފަހުން ވިސްނާލެވުނީމަ ދެރަވޭ…. އެކަމަކު ލައިއާއިމެދު ހިތުގައި އެތައް ޝަކުވާއެއް އުފެދިފައިވާތީ ލައިގާތު އެވާހަކަ ދައްކަން ބޭނުން ނުވީ…. ޙަޤީގަތުގައި ރުހާ އަހަރެންނާ ވާހަކަދެއްކުމާއި ހަމައަށް އެ ހުރިހާ ކަމެއްގައިވެސް އަހަރެން ހުރީ ލައި ކުށްވެރިކޮށްގެން…. އަހަރެން ދެކުނު ގޮތުގައި އަހަރެމެންގެ ދެމެދަށް މިހާ ބޮޑު ދުރުމިނެއް އައީ ހަމައެކަނި ލައިގެ ސަބަބުން…. އެކަމަކު ރޭގަ ރުހާ އަހަރެންނާއި ވަރަށް ވާހަކަދެއްކި… ވަރަށް ވިސްނައިދިން…. އޭނާގެ ވާހަކަތައް އަޑުއަހާފަ ޤަބޫލުކުރެވުނު މިކަމުގައި ލައި އެކޭ އެއްވަރަށް އަހަރެންގެވެސް ކުށް އެބައޮތްކަން…. ލައި އަށް އެހީވުމުގެ ބަދަލުގައި އެއްޗެހި ކިޔާލާފައި ދެވެނީ… އެއްފަހަރުވެސް ހިތަކަށް ނާރަ އަހަންނެކޭ އެއްފަދައިން ލައިވެސް ދެރަވާނެކަމެއް…. ވަރުބަލިވާނެކަމެއް…. ލައި އަށްވެސް ހަމަނިދި ނުލިބޭނެކަމާއިމެދު އޭރަކު ވިސްނައެއް ނުލެވުނު…. ރުހާގެ ވާހަކަތަކުން ވިސްނުނީ ލައިއަށް އަހަރެންގެ ބޭނުން އެންމެ ބޮޑަށް ޖެހުނު ވަގުތު ދުރުކޮށްލެވުނުކަން…. ލައިވެސް މުޅިން އަލަށް މަންމައަކަށްވުމުން އެކިކަންކަމާ ކުރިމަތިލުމުގައި އުނދަގޫތަކެއް ހުންނާނެކަން… ލައި އަށް އަހަރެން އެހީވެ ލައިގެ ޙާލަތާއި އިޙްސާސްތަކާއިމެދު އޭރުގައި ވިސްނާލެވުނުނަމަ މިހާ ބޮޑު ދުރުކަމެއް ނައީސްކަންނޭނގެ…. އަހަރެން ލައި އާއި ދޭތެރޭ ކަންތައް ކުރީ ރަނގަޅަކަށް ނޫން…. ލައި ވަރަށް ބޮޑަށް ސޮރީ….” ލައިނީގެ ދެއަތުގައި ހިފަހައްޓާލަމުން އާދޭހުގެ ރާގެއްގައި ރަޔާން ބުނެލިއެވެ.\n“ނޫން ރަޔާން…. އަހަންނަށް ވިސްނޭ އެހެން ވެދާނެކަން…. އަހަރެންގެ ހިތުގައި އެއްވެސް ބުރަކަމެއް ނެތް….. އަސްލު އަހަރެންގެވެސް ސަބަބުން އެކަން އެގޮތަށް އެވީ…. ރަޔާންއަށް ދޭންވާ ސަމާލުކަން ނުދެވުނީމަ އެހެންވީ…. ސޮރީ… ރަޔާން….” ރަޔާންގެ ވާހަކަތަކާއިމެދު ވިސްނާލަމުން ލައިނީ ވާހަކަދެއްކިއެވެ.\n“އަހަރެން ކުރިންވެސް ބުނިހެން މީގަ ލައިގެ ކުށެއް ނެތް… ދެން އެކަކު އަނެކަކަށް ސޮރީ ބުނުން ހުއްޓާލަމާ… ނަޞީބެއްނު މާ ގޯސް ނުވަނީސް ޙައްލަކަށް އެޅުނުކަން…. މިހާރު ހިތަށް އަރާ ކުރިންވެސް މިކަމާމެދު ލައި އާއި ވާހަކަދައްކާ ލެވުނުނަމައޭ…” ކުޑަކޮށް ހީލަމުން ރަޔާން މިހެން ބުނުމުން ލައިނީވެސް ހީލަމުން ބޯޖަހާލީ ރަޔާނާއި އެއްބަސްވުމުގެ ގޮތުންނެވެ.\n“މީގެ ފަހުން ވާނެ މިގޮތަށް މިކަހަލަ މާހައުލެއްގައި ކޮންމެ ރެއަކުވެސް ދެމީހުން އެކުގައި ވަގުތު ހޭދަކޮށްލަން…. ލައިގެ ސިކުނޑިއަށްވެސް ލުއިކަމެއް ލިބޭނެ…. މީގެ ފަހުން ލޫޠުގެ ކަންތަކުގައިވެސް އަހަރެން އެހީވާނަން… ދަންވަރު ހޭލާ އިންނަންވިޔަސް ދެމީހުން ބަހައިލައިގެން ތިބޭނީ….. އޭރުން ލައިއަށްވެސް ރަނގަޅަށް ނިދާލެވޭނެ….” ރަޔާންގެ ޚިޔާލަށް ތާއީދުކުރުމުގެ ގޮތުން ލައިނީ ބޯޖަހާލަމުން ހިނިތުންވެލިއެވެ. އެކަކު އަނެކަކާއިއެކު އެކަނި ވަގުތު ހޭދަކޮށްލެވުމުން ދެމީހުންވެސް ތިބީ ވަރަށް ހިތްހަމަޖެހިފައެވެ.\nރިދާ ކޮޓަރިއަށް ވަންއިރު މިލާން އިނީ ސޯފާގައި ފޯނާއި ކުޅޭށެވެ. އިރުކޮޅަކު މިލާނަށް ބަލަން ހުރެފައި ރިދާގޮސް މިލާންގެ ގާތުގައި އިށީނދެ އޭނާގެ ކޮނޑުގައި ބޯ އަޅާލިއެވެ. ރިދާ އައުމުން މިލާންވެސް ފޯނު އެއްފަރާތުގައި ބާއްވާލަމުން ރިދާގެ އަތްތިލައާއި ކުޅެލިއެވެ.\n“މިލާން…..” އިރުކޮޅެއްގެ ހިމޭންކަމަށްފަހު ރިދާ ގޮވާލިއެވެ. މިލާން ހޫމް އަޅުވާލަމުން ރިދާގެ މަޑު އަތްތިލައަށް ފިތާލިއެވެ.\n“މިލާން… އެހެން ކައިވެންޏެއް ކުރަންވީނު…..” ރިދާ ބުނި އެއްޗަކުން ސިހުންވީވަރުން މިލާނަށް ރިދާއާއި ދުރަށްޖެހިލެވުނެވެ. ދެލޯ ބޮޑުކޮށްލައިގެން އިނދެ ރިދާއަށް ބަލަމުން ދިޔައީ ކަންފަތަށް އިވުނު ޖުމްލަ ޤަބޫލުނުކުރެވިފައެވެ. މިލާނަށް އެކަހަލަ ސިހުމެއް އަންނާނެކަމަށް ކުރިންވެސް ލަފާކުރެވިފައިވީތީ ރިދާ މިލާންގެ އަތުގައި ހިފަހައްޓާލިއެވެ. އޭރު އޭނާގެ ދެލޯވަނީ ފެންކަޅިވެފައެވެ. ނަމަވެސް އޭނާ ދިޔައީ އެކަރުނަތައް ބޭރުނުކޮށްވޭތޯ މަސައްކަތް ކުރަމުންނެވެ.\n“އަހަންނަށް އެނގޭ މިލާންވެސް ކުއްޖަކު ބޭނުންވާނެވަރު…. އަހަރެންނަށް ކުދިން ނުލިބޭތީ އެކަމާ ދެރަވާކަންވެސް ނުބުންޏަސް އަހަންނަށް އެނގޭ….. އެކަމަކު އަހަންނަށް ކުދިން ނުލިބުނަސް މިލާންގެ އެއްވެސް މައްސަލައެއް ނެތެއްނު…. އެހެން ކައިވެންޏެއް ކޮށްފިއްޔާ މާތް ﷲ ގެ އިރާދަފުޅާ ލައިގެން މިލާނަށް ކުއްޖަކު ލިބިދާނެ….. އޭރުން މަންމަމެންގެވެސް އުއްމީދު ފުރިހަމަވީ… މިލާނަށްވެސް ބައްޕާއޭ ކިޔާފައި ގޮވާލާނެ ކުއްޖަކު ލިބޭނެ…..” ކިތަންމެ ހިތްވަރު ކުރި ނަމަވެސް ރިދާގެ ލޮލަށް ޖަމާވެފައިވީ ކަރުނަތައް ފައިބައިގަތެވެ. އެހެނަސް އަވަސް ޙަރަކާތަކާއިއެކު އޭނާ އެކަރުނަތައް ފުހެލިއެވެ.\n“ރިދާ މޮޔަވީތަ….؟؟؟ އެނގޭތަ ތި ކިޔޭ އެއްޗެއް….؟؟؟؟” އިރުކޮޅަކު ހިމޭނުން އިނދެފައި މިލާން ކޮޅަށް ތެދުވިއެވެ. ރުންކުރު ގޮތަކަށް އެހެން ބުނެލިއިރު އޭނާގެ އަޑާއި ރާގުން ހިތްހަމަ ނުޖެހިފައިވާވަރު ހާމަކޮށްދެއެވެ. ދުވަހަކުވެސް އެ ބީދައިން މިލާން ވާހަކަ ދައްކާފައި ނުވާތީ ރިދާވެސް ސިހުނެވެ. ހިންދިރުވާލަމުން ކޮޅަށް ތެދުވެވުނީ ޖެހިލުންވެފައި ހުރެއެވެ.\n“މިލާން…. އަހަރެން ދައްކާ ވާހަކަ އަޑުއަހާބަލަ….” ފޯނު ހިފައިގެން މިލާން ކޮޓަރިން ނުކުންނަން ދާން ހިނގައިގަތުމުން ރިދާ އުޅުނީ މިލާންގެ އަތުގައި ހިފައި ހުއްޓުވާށެވެ. ނަމަވެސް ރިދާގެ ވާހަކަތަކުން ހިތްހަމަ ނުޖެހިފައި ހުރި މިލާން ރިދާގެ އަތް ފޮޅުވާލަމުން ކޮޓަރިން ނުކުމެގެން ދިޔައީއެވެ. ރިދާއަށް ހުރެވުނީ ދެން ހަދަންވީ ގޮތެއް ނޭނގިފައެވެ. ސިކުނޑި ރަނގަޅަށް މަސައްކަތްކުރުމުން މިލާން ހޯދުމަށް ހިނގައިގަތެވެ. އޭނާއަށް ގޭގެ ގޭޓުން ނުކުމެވުންއިރު މިލާން ސައިކަލަށް އަރާ ދުއްވާލައިފިއެވެ. ރިދާ އެތެރެއަށް ވަދެގެން އައީ މާޔޫސްވެފައި ހުރެއެވެ.\nދަންވަރުގެ ވަގުތެވެ. މިކްޔާނަށް ހޭލެވުމުން އެނދުގެ އަނެއް ފަރާތަށް ބަލާލިއިރު ރުހާ ނެތުމުން މީހާ ކޮޅަށް ޖެހުނެވެ. ވަށައިގެން ނަޒަރު ހިންގާލެވުމުން ބެލްކަނީގެ ދޮރު ހުޅުވިފައިވާތަން ފެނުމުން ރުހާ އެތާނގައި ހުރިކަން ނަގައިގަނެވުމުން ހިތަށް ލުއިކަމެއް ލިބިގެން ދިޔައެވެ. ރެއިލިންގގައި ހިފަހައްޓާލައިގެން ހަނދާ ދިމާއަށް ބަލަން ހުރި ރުހާ ސިހިގެން ދިޔައީ މިކްޔާން ގޮވާލުމުންނެވެ. މިކްޔާން އެތަނަށް އައިކަންވެސް އޭނާއަށް ނޭނގުނީ މާ ފުން ޚިޔާލަކަށް ގެއްލިފައި ހުރުމުންނެވެ.\n“ކީއްވެ މިތާ ތި ހުރީ….؟؟؟ ކޮންކަމަކާ ތި ވިސްނަނީ…..” މޭމަތީ ދެއަތް ހުރަސްކޮށްލަމުން މިކްޔާން ސުވާލުކޮށްލިއެވެ. އޭނާގެ ނަޒަރު ސީދާވެފައިވީ ރުހާއަށެވެ.\n“ކަމެއްނުވެ….. ހޭލެވުނީމަ އައީ ހަނދުވަރު ރީތިކަމުން…..” ލުއި ހިނިތުންވުމަކާއިއެކު ރުހާ ޖަވާބުދިނެވެ.\n“ދެން ކޮންކަމަކާ ތި ވިސްނަނީ….؟؟؟” އެ ސުވާލަށް ޖަވާބު ނުދިނުމުން މިކްޔާން އަނެއްކާވެސް އެ ސުވާލު ތަކުރާރުކޮށްލިއެވެ.\n“ނުވިސްނަން….” ފުޅާ ހިނިތުންވުމަކާއިއެކު އެހެން ބުނެލި ނަމަވެސް އެ މޫނުގައިވި ނުތަނަވަސްކަން ފޮރުވަން ރުހާ މަސައްކަތް ކުރަމުންދިޔަކަން މިކްޔާނަށް ނަގައިގަނެވުނެވެ.\n“ނޫން…. ކޮންމެވެސް ކަމަކާ އެބަ ވިސްނާ…. ބުނެބަލަ….” ރުހާއާއި ގާތަށް އެއްފިޔަވަޅު އަޅާލަމުން މިކްޔާން އެދުނެވެ. މިކްޔާން ގޮތްދޫނުކުރާނެކަން އެނގުމުން ރުހާ ބަލި ޤަބޫލުކުރިއެވެ.\n“މި ވިސްނެނީ ރިދާއާއި ދޭތެރޭ…..” މިކްޔާނާއި ދިމާއަށް ރީތިކޮށް އެނބުރެމުން ރުހާ ބުނެލިއެވެ. މިކްޔާން ދެލޯ ހަނިކޮށްލި ގޮތުން އިތުރު ތަފްޞީލަށް އެދުނީކަން ރުހާއަށް ދެނެގަނެވުނެވެ. އެހެން ކަމުން އެވާހަކަ ފެށުމުގެ ކުރިން ރުހާ ފުން ނޭވާއެއް ބޭރުކޮށްލިއެވެ.\n“މިއަދުވެސް ދެރަވެގެން ރިދާ ވަރަށް ރޮއުނު…. އޭނާއާއިމެދު އެގޮތަށް ކަންތައް ވީމަ އަހަންނަށް މި ވިސްނެނީ….” ރިދާއާއިމެދު ރުހާ ކަންބޮޑުވާކަން އެ މޫނުމަތީގެ ކުލަވަރުތަކުން އެކަނިވެސް ހާމަވާން ހުއްޓެވެ.\n“އެނގޭ ދެރަވާނެކަން…. އެކަމަކު އެކަހަލަ ކަންތައް ދިމާވީމަ ވާނެ ވަރަށް ހިތްވަރުކުރަން….” މިކްޔާން އޭނާގެ ޚިޔާލް ފައުޅުކުރިއެވެ.\n“ރިދާ ވަރަށް ހިތްވަރުކުރޭ…. ހިނިތުންވާންވެސް މަސައްކަތްކުރޭ…. އެކަމަކު ހިތްވަރުކުރަން މަސައްކަތްކުރިޔަސް ދެން ތިބޭ މީހުންގެ ފަރާތުން އެއްބާރުލުން ލިބުމުގެ ބަދަލުގައި ހިތްދަތިވާކަހަލަ ވާހަކަދެއްކީމަ ދެން ކިހިނެއްވާނީ…. މިއަދު މަންމަ އެ ދެއްކި…..” އެ ހިސާބަށް ގޮސްފައި ރުހާއަށް މަޑުކޮށްލެވުނީ މިކްޔާނާއި ހަމައަށް ގެންދާ ބޭނުން ނުވާ ވާހަކަތަކެއް އޭނާގެ ކުރިމަތީގައި ހާމަކުރެވުމުންނެވެ. ފަހަރެއްގައިވެސް މިއަދު ހިނގާދިޔަ ހާދިޘާގެ ވާހަކަ މިކްޔާނަށް ހާމަކުރާކަށް އޭނާ ބޭނުމެއް ނުވެއެވެ. ނަމަވެސް ވާހަކައިގެ ތެރެއިން އޭނާއަށް އެ ހިސާބަށް ބުނެވުނީއެވެ. ރުހާގެ ވާހަކަތައް ކަނުލާ އަޑުއަހަން ހުރި މިކްޔާނަށް ލޯ ހަނިކޮށްލެވުނީ އެވާހަކަ ފަށާފައި ރުހާ ހުއްޓާލުމުންނެވެ. ރުހާގެ މޫނުގެ ކުލަވަރުތަކުން އެއީ ރުހާ ދައްކަން ބޭނުންވި ވާހަކަތަކެއް ނޫންކަން އޭނާއަށް ހާމަވިއެވެ. އެހެނަސް އެވާހަކަ އެނގެން ބޭނުންވެފައި ހުރިވަރުން އެކަމާ ގުޅޭގޮތުން ސުވާލުކުރިއެވެ.\n“މަންމަ ކޮން ވާހަކައެއް ދެއްކީ….؟؟؟؟” މިކްޔާންގެ ސުވާލުން ރުހާއަށް އިތުރު ހާސްކަމެއް ލިބުނެވެ.\n“ދެން އެވާހަކަ ނުދައްކަމާ…. ހިނގާ ނިދަން ދާން….” މިހެން ބުނެފައި ރުހާ އުޅުނީ އެތަނުން ދާށެވެ. ނަމަވެސް ދެވޭގޮތް ނުވީ މިކްޔާން އޭނާގެ އަތުގައި ހިފެހެއްޓުމުންނެވެ.\n“ރުހާ…. މަންމަ ކޮން ވާހަކައެއް ދެއްކީ….. ރުހާ ނުކިޔައިދީފިއްޔާ އަހަރެން މަންމަ ގާތުގައި އަހާނަން….” ރުހާއާއި ކުރިމަތިލަމުން މިކްޔާން ބުނެލިއެވެ. ރުހާއަށް ދެފަރާތަށް ބޯ ހޫރާލެވުނީ މަންމަ ގާތު ނާހާށޭ ބުނަމުންނެވެ.\n“އެހެންވީއިރު ރުހާ ކިޔައިދީ….” މިކްޔާން ބޭނުންވީ ކޮންމެހެންވެސް އެވާހަކައެއް ހޯދާށެވެ. އިތުރުގޮތެއް ނެތުމުން ރުހާއަށް ޖެހުނީ އޭނާއަށް އިވުނު ވާހަކަތައް ކިޔައިދޭށެވެ.\n“މަންމަ ކީއްވެބާ އެގޮތަށް އެ ވިސްނަނީ….” ރުހާގެ ވާހަކަތައް އަޑުއަހަން ހުރެފައި މިކްޔާނަށް ބުނެވުނެވެ.\n“މަންމައަކީ ގޯސް މީހެއް ނޫން…. އަހަންނަށް ހީވަނީ މަންމަ މާ ބޮޑަށް މާމަ ދަރިއަކު ބޭނުންވެފައި ހުރީމަ ދެރަވީ ވަރުން އެހެން ބުނެވުނީ ކަންނޭނގެ….”‘ ރުހާ ބެލީ މިލްނާ ދިފާޢު ކުރެވޭތޯއެވެ. މިކްޔާން އެއްޗެކޭ ބުނަން އަނގަ ހުޅުވާލިވަގުތު ކޮޓަރީގެ ދޮރުގައި ޓަކިޖަހާ އަޑުއިވުމުން ދެމީހުން އެކަކު އަނެކަކަށް ބަލާލެވުނީ މެންދަމުގެ އެ ގަޑީގައި ޓަކިޖަހަނީ ކާކުބާއޭ ހިތަށް އަރާފައެވެ. އަވަސް ފިޔަވަޅުތަކަކާއިއެކު މިކްޔާން ކޮޓަރިއަށް ވަދެގެން ހިނގައިގަތުމުން ރުހާވެސް އެތެރެއަށްވަދެ ބުރުގާ އަޅާލިއެވެ. ކޮޓަރީގެ ދޮރު ހުޅުވާލުމާއިއެކު މިކްޔާނަށް ހައިރާންކަން ލިބުނީ ދޮރުމަތީގައި ރޮވިފައި ހުރި ރިދާ ފެނުމުންނެވެ.\n“ރިދާ….” ކޮޓަރީގެ ދޮރު ބޮޑަށް ހުޅުވާލަމުން މިކްޔާނަށް ރިދާގެ ނަން ކިޔާލެވުނެވެ. މިއަޑަށް ރުހާއަށް ދޮރާއި ދިމާއަށް ދެވުނު ގޮތްވެސް ނޭނގުނެވެ. ރޮވިފައިހުރި ރިދާގެ އަތުގައި ހިފައި ކޮޓަރިއަށް ވެއްދުމުން މިކްޔާން ދޮރު ލައްޕާލިއެވެ.\n“ރިދާ މި ގަޑީގަ ކިހިނެއްވީ….؟؟؟ ކީއްވެ ތި ރޮނީ….” ރިދާގެ ކޮނޑުގައި ހިފަހައްޓާލަމުން ހާސްވެފައިހުރެ ރުހާއަށް އަހާލެވުނެވެ.\n“ދޮންތީ…. މިލާން…. މިލާން…. އަދިވެސް ގެއަށް ނާދެ…..” ރޮވިފައި ހުރެ ރިދާ މިހެން ބުނުމުން ރުހާއަށް މިކްޔާނާއި ދިމާއަށް ބަލާލެވުނެވެ. ސުވާލު އުފެދިފައިހުރި މިކްޔާންވެސް ރުހާއަށް ބަލާލަމުން ރިދާގާތު މިލާން ދިޔައީ ކޮންތާކަށްތޯ އަހާލެވުނެވެ.\n“ނޭނގެ ދިޔަތަނެއްވެސް…. އެކަމަކު ހިތްހަމަ ނުޖެހި ހުރެގެން ދިޔައީ….” ރިދާ އިތުރަށް އޮޅުން ފިލުވައިދިނެވެ.\n“ކޮންކަމަކާ ހިތްހަމަ ނުޖެހުނީ….؟؟؟” ރުހާގެ ގާތުގައި މަޑުކޮށްލަމުން މިކްޔާން ސުވާލުކޮށްލިއެވެ. ރިދާ އެ ދެމެދުގައި ދެކެވުނު ވާހަކަތައް ކިޔައިދެމުން މިލާން ހިތްހަމަ ނުޖެހުނު ސަބަބު ބަޔާންކޮށްދިނެވެ.\n“ރިދާ އެކަމަކު އެކަހަލަ ވާހަކަ ދައްކަން ވާނެތަ….؟؟؟؟ އެއީ ދެން މީހުން ދައްކާކަހަލ ވާހަކަތަ….؟؟؟ މިލާން ނޫނަސް އަހަރެން ނަމަވެސް އެކަހަލަ ވާހަކައެއް ދައްކާފިއްޔަ ރުޅި އަންނާނެ ދޯ….” ރިދާގެ ވާހަކަތައް އަހާފައި ހިތްހަމަނުޖެހުނު ވަރުން މިކްޔާނަށްވެސް ވާހަކަ ދެއްކުނީ ތަންކޮޅެއް ބާރަށެވެ.\n“މިކްޔާން………. މިހާރުވެސް ރިދާ އެ ހުރީ އެހާ ހާސްވެފައި… އެ ޙާލަތުގައި މިކްޔާން ތިގޮތަށް ވާހަކަ ދެއްކީމަ ކިހިނެއް ވާނީ…..” މިކްޔާން އެ ގޮތަށް ވާހަކަ ދެއްކުމުން ރުހާއަކަށް ކަމަކު ނުދިޔައެވެ.\n“އެ އޯކޭ ވާނެ ދޮންތީ…. އެހެން ނޫނަސް މި ވަގުތު އެއިން އެއްވެސް ވާހަކައަކުން އަހަންނަކަށް އަސަރެއް ނުކުރާނެ…. އެއަށްވުރެ ބޮޑަށް މިލާނާ ދޭތެރޭ އަހަރެން މިހުރީ ކަންތައް ބޮޑުވެފައި…. ނޭނގެ ވީ ކޮންތާކު ކަމެއްވެސް…. ފޯނުވެސް ނިވިފައި…. އަހަރެން ވަރަށް ހިތް ބިރުގަނޭ…..” އަނެއްކާވެސް ރިދާއަށް ރޮވޭ ގޮތްވިއެވެ. ރިދާ މަސަލަސްކުރަން ރުހާ މަސައްކަތްކުރަމުން ދިޔައެވެ.\n“ސޮރީ ރިދާ…..” މިކްޔާން މާފަށް އެދުމުން ރިދާ ދެފަރާތަށް ބޯހޫރާލީ އެއީ ކަމެއް ނޫންކަމުގައި ބުނަމުންނެވެ.\n“ކިހާ އިރަކު މިލާން ދިޔައީ….” ފޯނުން މިލާނަށް ގުޅަން މަސައްކަތްކުރަމުން މިކްޔާން ސުވާލުކޮށްލިއެވެ. މިފަހަރު އެ އަޑުގައިވީ މަޑުމައިތިރިކަމާއި އޯގާތެރިކަމެވެ.\n“ދިހައެއް ޖަހާކަށްހާއިރު…..” ދެލޯ ފުހެލަމުން ރިދާ ބުނެލިއެވެ.\n“ފޯނުވެސް ނިވާލާފައި އޮތީ…..” މިލާންގެ ފޯނަށް ނުގުޅުމުން މިކްޔާން ބުނެލިއެވެ. ރިދާގެ ގާތުގައި މަޑުކުރުމަށް ރުހާގެ ގާތުގައި ބުނެފައި އޭނާ ނުކުތީ މިލާން ހޯދަން ދިޔުމަށެވެ. ދަމުން ދިޔައީ މިލާން ނެތް ވާހަކަ ގޭގެ އެހެން މީހެއްގެ ގާތުގައި އެހަށް ނުބުނަން ބުނެފައެވެ.


18 million pound dheefai arsenal in Ozil dhookohlanee – Iru\nދެ މިލިއަން ރުފިޔާއިން ޖޫރިމަނާކޮށް، އަދީބު 20 އަހަރަށް ޖަލަށް ލާން ހުކުމްކޮށްފި\nމެސުތު އޮޒިލްގެ ކޮންޓްރެކްޓްގައިވާ ގޮތަށް ބާކީ ހުރި މުސާރަ ދިނުމަށް ފަހު އޭނާ ދޫކޮށްލަން އާސެނަލުން ތައްޔާރުވަމުން އަންނަ ކަމަށް މީޑިއާ ރިޕޯޓްތައް ބުނެފި އެވެ.\nމިކޭލް އާޓެޓާގެ ކޯޗުކަމުގައި އަންނަ ސީޒަނަށް އާސެނަލުން ވަރުގަދަ ކުރަން ގިނަ މަސައްކަތްތަކެއް ކުރަމުން އަންނައިރު، އޭގެ ތެރެއިން އެ ޓީމަށް ކުޅޭ ބައެއް ކުޅުންތެރިން ވިއްކާލުމަށް އަންނަނީ މަސައްކަތްކުރަމުންނެވެ. އެ ގޮތުން އެ ޓީމުން ވިއްކާލަން މަސައްކަތްކުރާ އެއް ކުޅުންތެރިއަކީ ބޮޑު މުސާރައެއްގައި ހުރި ޖަރުމަނުގެ ތަރި އޮޒިލް އެވެ.\nއިނގިރޭސި މީޑިއާ ރިޕޯޓްތައް ބުނާގޮތުން އާސެނަލްގެ ބޯޑާ އެކު އާޓެޓާ ބޭއްވި މަޝްވަރާތަކަށް ފަހު ހުށަހަޅާފައިވަނީ އެ ޓީމުން ކޮންމެ ގޮތެއް ހެދުމަށް ފަހު ނަމަވެސް އޮޒިލް ދޫކޮށްލުމަށެވެ. އެ ގޮތުން އާސެނަލް ބޯޑުން އޮޒިލްގެ އޭޖެންޓަށް ދެ ގޮތެއް ހުށަހަޅާފައިވެ އެވެ. ފުރަތަމަ ގޮތަކީ ލޯން އެއްބަސްވުމެއްގައި ވިޔަސް އެހެން ޓީމަކަށް ބަދަލުވުމެވެ. އެ ގޮތަށް ބަދަލުވެއްޖެނަމަ އޮޒިލް އަށް ދެމުން އަންނަ މުސާރަ ކަމަށް ހަފްތާ އަކު 350،000 ޕައުންޑްގެ ދެ ބައި ކުޅަ އެއްބައި ދޭން ވެސް އާސެނަލް އޮތީ ތައްޔާރަށެވެ. ދެ ވަނަ ހުށަހެޅުމަކީ އޮޒިލްގެ ކޮންޓްރެކްޓްގައި ބާކީ އޮތް އަހަރަށްވާ މުސާރަ 18 މިލިއަން ޕައުންޑް (23 މިލިއަން ޑޮލަރު) ދިނުމަށް ފަހު އޮޒިލް ދޫކޮށްލުމެވެ. ވާހަކަ ދެކެވެނީ ދެ އަހަރަށް ބަހާލައިގެން 18 މިލިއަން ޕައުންޑް އޮޒިލް އަށް ދިނުމަށެވެ.\nރިޕޯޓްތައް ބުނާގޮތުން ކޮންމެ ގޮތެއް ހަދާފައި ވިޔަސް އޮޒިލް ދޫކޮށްލަން އާޓެޓާ ނިންމި އެންމެ ބޮޑު ސަބަބަކީ އޮޒިލްގެ ސަބަބުން ކްލަބްގެ މަސްލަހަތަށް ގޯސް އަސަރުތަކެއް ކުރުމެވެ. މީޑިއާގައި އާސެނަލްގެ މެޗުތަކުގެ ވާހަކަތަކަށް ވުރެން އޮޒިލްގެ ވާހަކަ ގިނައިން ދެކެވޭތީ ނޫސްވެރިންގެ ބައްދަލުވުމެއްގެ ތެރެއިން އާޓެޓާ ވަނީ އެ ކަމަށް ވަރަށް ބޮޑަށް ހިތްހަމަނުޖެހުން ފާޅުކޮށްފަ އެވެ.\nކޮވިޑް-19ގެ މެދުކެނޑުމަށް ފަހު އަލުން ޖޫން މަހު ފުޓްބޯޅަ ފެށި ފަހުން އާސެނަލް ކުޅުނު އެއްވެސް މެޗެއްގައި އޮޒިލް ބޭނުމެއް ނުކުރެ އެވެ. އާސެނަލުން ވަނީ ޗެލްސީ ބަލިކުރުމަށް ފަހު އެފްއޭ ކަޕްގެ ޗެމްޕިއަންކަން ހޯދައިފަ އެވެ.\nއާސެނަލުން އަންނަ ސީޒަނަށް ޓީމު ވަރުގަދަ ކުރަން ގިނަ ކުޅުންތެރިންތަކަކާ އަންނަނީ މަޝްވަރާ ކުރަމުންނެވެ.


Hiyaage kuli kudakoh dheven nei kamah sarukaarun angaifi: mayor\nހިޔާގެ ކުލި ކުޑަކޮށް ދެވެން ނެތް ކަމަށް އަންގައިފި: މޭޔަރު\nހުޅުމާލޭގެ ދެވަނަ ފިޔަވަހީގައި އިމާރާތްކޮށްފައިވާ ހިޔާ ފްލެޓްތައް: ކުލި ކުޑަކުރެވެން ނެތް ކަމަަށް ސަރުކާރުން ބުނޭ\nހުޅުމާލޭގެ ދެވަނަ ފިޔަވަހީގައި އިމާރާތްކޮށްފައިވާ ހިޔާ ފްލެޓްތަކުގެ ކުލި ކުޑަކުރެވެން ނެތް ކަމަށް ސަރުކާރުން އަންގާފައިވާ ކަމަށް މާލޭގެ މޭޔަރު ޑރ. މުހައްމަދު މުއިއްޒު މިއަދު ވިދާޅުވެއްޖެ އެވެ.\nނިމިގެން ދިޔަ ސަރުކާރުގައި ހިޔާ ފްލެޓެއް ކުއްޔަށް ދޭން ކަނޑައެޅީ މަހަަކަށް 6،600 ރުފިޔާ އަށެވެ. މި ސަރުކާރުން އެ ކުލި 11،000 އަށް ބޮޑުކުރުމަށް ފަހު ފާޑުކިޔުންތައް މާބޮޑަށް އަމާޒުވުމުން ކުލީގެ ގޮތުގައި ފަހުން ކަނޑައެޅި 7،500 ރުފިޔާ އެވެ. އަދި މެއިންޓެނަސް ފީގެ ގޮތުގައި 1،000 ރުފިޔާ ދައްކަން ޖެހެއެވެ.\nއެ އަގު ކުޑަކޮށްދޭން ސިޓީ ކައުންސިލުން ވަނީ ތަކުރާރުކޮށް ސަރުކާރުގައި އެދިފައެވެ. އަދި ރަސްމީކޮށް ލިޔެކިޔުމުންވެސް އެކަމަށް އެދިފައިވެއެވެ.\nމޭޔަރު މުއިއްޒު އަވަސްއަށް ވިދާޅުވީ ހިޔާގެ ކުލި ކުޑަކޮށްދެެވެން ނެތް ކަމަށް ރައީސް އޮފީހުން އަންގާފައިވާ ކަމަށެވެ. އަދި ކުލި ނުދައްކާ ތިބެވޭ މުއްދަތު އިތުރު ކޮށްދެވެން ނެތް ކަމަށްވެސް އަންގާފައިވާ ކަމަށެވެ.\nމިއީ ރައްޔިތުންނަށް ސަރުކާރުން ދިން ވަރަށް ބޮޑު އަނިޔާއެއްގެ ގޮތުގައި ސިފަކޮށް ކުލި ކުޑަކޮށްދީގެން ލިބޭނެ ގެއްލުމެއް ނެތް ކަމަށް މުއިއްޒު މިއަދުވެސް ވިދާޅުވިއެވެ.\nރައީސް އަބްދުﷲ ޔާމީންގެ ސަރުކާރުން ވަނީ ހުޅުމާލޭގެ ދެވަނަ ފިޔަވަހީގައި 7،000 ފްލެޓުގެ 16 ޓަވަރު އިމާރާތް ކޮށްފަ އެވެ. އޭގެ ތެރެއިން 6،720 ފްލެޓް މީހުން ދިރިއުޅުމަށް ދޫކޮށްފައިވެ އެވެ.\nގްރޭސް ޕީރިއެޑް އިތުރު ނުކޮށްފިނަމަ، ހިޔާ ފްލެޓްތަކުގައި ދިރިއުޅޭ ފަރާތްތަކުން އަންނަ މަހުން ފެށިގެން ކުލީގެ ގޮތުގައި 8،500 ރުފިޔާ ދައްކަން ޖެހޭނެ އެވެ.\nހުޅުމާލޭގެ ދެވަނަ ފިޔަވަހީގައި އިމާރާތްކޮށްފައިވާ ހިޔާ ފްލެޓްތަކުގައި ކުލި ނުދައްކާ އުޅެވޭ ދުވަސްތައް -- ގްރޭސް ޕީރިއެޑް-- އިތުރުކުރުމާ މެދު ހިޔާ ފްލެޓްތަކުގެ ގްރޭސް ޕީރިއަޑް އިތުރުކުރުމާ ގުޅޭ ގޮތުން ޕްލޭނިން މިނިސްޓްރީއާއިއެކު އެޗްޑީސީން ދަަނީ މަޝްވަރާ ކުރަމުންނެވެ. ނަމަވެސް އަދި ވަކިގޮތެއް ނުނިންމާ ކަމަށް އެޗްޑީސީން އިއްޔެ ބުންޏެވެ.\nހިޔާ ފްލެޓްތަކަށް ފެނާއި ކަރަންޓްގެ ހިދުމަތް ފޯރުކޮށްދީ، އެތަނުގެ ގްރޭސް ޕީރިއެޑް ގުނަން ފަށާފައިވަނީ އޮކްޓޫބަރު މަހުގެ އެއްވަނަ ދުވަހު އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް ޑރ. މުހައްމަދު މުއިއްޒު + ހިޔާ މަޝްރޫއު މާލޭގެ މޭޔަރު\nގޯތި ނުވިއްކާނަން، ދޭނީ ހިލޭ: ރައީސް\nނަސްރުގެ ދުވަސް: ގައުމީ ދިދަ ޖަހަން ސަަރުކާރުން ނޭދޭ


Fuluhun Maraali Floyd Ge Fahu Vaguthu Kolhuge Video: Moonu Mathin Fenunee Biruverikan - Vaguthu\nފުލުހުން މަރާލި ފްލޮއިޑްގެ ފަހު ވަގުތުކޮޅުގެ ވީޑިއޯ: މޫނުމަތިން ފެނުނީ ބިރުވެރިކަން!\nމީގެ ދެ މަހެއްހާދުވަސް ކުރިން އެމެރިކާގައި ފުލުހުން އަނިޔާކޮށް މަރާލި ކަޅު ނަސްލުގެ މީހެއް ކަމަށްވާ، ޖޯޖް ފްލޮއިޑްގެ ފަހު ވަގުތުތައް ފެންނަ ވީޑިއޯ އާއްމުވެ އެތައް ބަޔަކު ފެންކަޅި ކޮށްލައިފިއެވެ.\nޖޯޖް އަށް އަނިޔާ ކުރި ފުލުހުންގެ ގައިގައި ހަރުކޮށްފައި ހުރި ބޮޑީކެމްގެ ފުޓޭޖް ޑެއިލީ މެއިލް އިން ހާމަކޮށްފައިވާ އިރު އެ ވީޑިއޯއިން ފެންނަނީ ޖޯޖް އާއި ދިމާ އަށް ބަޑި ދިއްކޮށް އިންޒާރު ދޭ މަންޒަރެވެ. އަދި ތަކުރާރުކޮށް އޭނާ މަރާނުލުމަށް އެދި ޖޯޖް އާދޭސް ކުރާ މަންޒަރު އެ ވީޑިއޯއިން ފެނެއެވެ.\nއަދި އެ ވީޑިއޯއިން ތަކުރާރުކޮށް ޖޯޖް ކުރި އާދޭހަށް ބަލާފައި ނުވާކަން އިނގެއެވެ. އަދި އޭނާ އާއި ހަޑި ހުތުރުބަހުން ފުލުހުން އެތައް ފަހަރަކު މުއާމަލާތު ކުރިކަން އެނގެއެވެ.\nއަދި އޭނާ އަނބުރާ ކާރަށް ލާން ގަދަކަމުން މަސައްކަތް ކުރުމުން އޭނާގެ ކްލަސްޓްރޮފޯބިއާ ހުންނަ ކަމާއި އޭނާގެ އެންޒައިޓީ ހުންނަކަން ވެސް ފުލުހުންނަށް ކިޔާދީފައިވެއެވެ.\nއެ ވީޑިއޯއިން ފެންނަނީ ޖޯޖް ވަރަށް ބިރުން އުޅޭ މަންޒަރެވެ. އަދި ނުވަ ވަރަކަށް މިނިޓު ވަންދެން އެއް ފުލުހަކު އޭނާގެ ކަަރަށް ފައިން އަަރައިގެން ހުރި އިރު ޖޯޖް ހަޅޭއްލަވަމުން ދިޔައީ އޭނާ އަށް ނޭވާ ނުލެވޭކަމަށް ބުނެއެވެ.\nއަދި ވަކި ހިސާބަކުން "ތިހެން ހަދަންޏާ އަހަރެން މަރުވެދާނެ"ކަމަށް ވެސް ބުނެއެވެ.\nއެހެން ބުނުމުން އޭނާއަށް އެއްވެސްކަމެއް ނުވާކަމަށް ފުުލުހުން ވަނީ ބުނެފައެވެ.\nމި ވީޑިއޯތައް އާއްމުވެފައި މިވަނީ އެމެރިކާގެ ފަނޑިޔާރަކު މީގެ ކުރިން އެ ވީޑިއޯ ބެލޭނީ ހަމައެކަނި ކޯޓުގައި ކަމަށް ނިންމާފައި ވަނިކޮށެވެ.\nއެމެރިކާގައި އަނިޔާވެރި ގޮތަކަށް މަރާލި ޖޯޖް ފްލޮއިޑް މަރާލުމުގައި ބައިވެރިވި ހުރިހާ ފުލުހުންގެ މައްޗައް ދައުވާ އުފުލީ މީގެ ދެ މަސް ދުވަސް ވަރު ކުރިންނެވެ.\nމީގެ ކުރިން ޖޯޖްގެ ކަރަށް ކަކުލުން އަރައިގެން އޮވެ މަރާލި ފުލުހުގެ މައްޗައް އުފުލާފައި ވަނީ ގަސްތަކާއި ނުލައި މީހަކު މަރާލުމުގެ ކުށުގެ ދައުވާ އެވެ. ނަމަވެސް މިހާރު އެ ދައުވާ ވަނީ ގަސްތުގައި މީހަކު މަރާލި ކަމުގެ ކުށުގެ ދައުވާ އަށް ބަދަލު ކޮށްފައެވެ. އަދި މީގެ ކުރިން މިކަމުގައި ދެން ބައިވެރިވި ތިން ފުލުހުންގެ މައްޗައް ދައުވާ ނުކުރި ނަމަވެސް މިހާރު ވަނީ އެ3ފުލުހުންގެ މައްޗައްވެސް މީހަކު މަރާލުމުގައި ބައިވެރިވެ، އެކަމަށް އެހީތެރިވުމުގެ ކުށުގެ ދައުވާ އުފުލާފައެވެ.\nމިގޮތަށް ދައުވާ ކުރުމަށް ގޮވާލައި އެމެރިކާގެ އެކި ހިސާބުތަކުގައި ވަރުގަދަ މުޒާހަރާތައް ކުރަމުން ގެންދަނިކޮށް މިނެސޮޓާގެ އެޓާނީ ޖެނެރަލް މިގޮތަަށް ދައުވާ އުފުލުމަށް ފަހުގައި ބުނެފައި ވަނީ އެފަރާތުން އިސްކަން ދޭނީ ރައްޔިތުންގެ އަޑަށާއި، އެއަށް އިންސާފު ހޯދައި ދިނުމަށް ކަމަށެވެ.-\nފްލޮއިޑްގެ ކަރުގައި ފައިއެޅި އޮފިސަރު އެދެނީ ދައުވާތައް ކޯޓުން ބޭރުކޮށްލުމަށް\nއެމެރިކާ މުޒާހަރާ: މޮނިއުމެންޓުތަކުގެ ހިމާޔަތަށް އަސްކަރިއްޔާ ނެރެނީ\nއެމެރިކާ މުޒާހަރާ: 40 އަށްވުރެ ގިނަ މޮނިއުމެންޓް ތަޅާލައިފި


23 aharu kurin Victoria'ge phone number liyefai dhin ticket kolhu...\nރިޕޯޓު - ބެކަމް\nމި ދެތަރިން ކައިވެނިކޮށްފައިވަނީ 1999 ވަނަ އަހަރު\nކ. މާލެ | 28 ފެބްރުއަރީ 2020 | ހުކުރު 15:03 | 26,342\nއިނގިރޭސިވިލާތުގެ ފުޓްބޯޅަ ތަރި ޑޭވިޑް ބެކަމް އާއި ކުރީގެ ބޭންޑް "ސްޕައިސް ގާލްސް" ގެ މެމްބަރު ވިކްޓޯރިއާ - ހެލޯ މެގަޒިން\nމީހުން ބުނާތީ އަޑުއަހަމެވެ. މީހަކު ވަކި ވަރަކަށް މަޝްހޫރުވުމުން ނުވަތަ މުއްސަނދިވުމުން ތިމާއަށް ތިމާ ފެންނަ ވާހަކައެވެ. އަދި އެ މީހެއްގެ އަނބިދަރިން މަތިން ހަނދާން ނައްތާލާ، ޒުވާން އަންހެން ކުދިންގެ ފަހަތުން ދުވެ، އަތުގައި ހުރިއްޔާ ހުރި ހުރިހާ ފައިސާއެއް އެ އަންހެން ކުއްޖަކަށް ހަރަދުކޮށްލާ ވާހަކައެވެ. މިއީ މަދުން ނަމަވެސް މުޅި ދުނިޔޭގެ އެކި ކަންކޮޅުތަކަށް ނަޒަރު ހިންގާލިޔަސް ފެންނަން އޮތް ހަޤީޤަތެކެވެ. އެހެންނަމަވެސް މިއާ އިނދިކޮޅަށް ވެސް ކަން ހިނގާ މަންޒަރު ފެނިގެންދެއެވެ. އޭގެ ފެންނަ ހުރި އެއް މިސާލަކީ ޑޭވިޑް ބެކަމްއެވެ.\nއިނގިރޭސިވިލާތުގެ ފުޓްބޯޅަ ތަރި ޑޭވިޑް ބެކަމް އާއި ކުރީގެ ބޭންޑް "ސްޕައިސް ގާލްސް" ގެ މެމްބަރު ވިކްޓޯރިއާ ކައިވެނި ކުރީގެ މީގެ 21 އަހަރު ކުރިންނެވެ. އެ ކައިވެނީގެ ހަފްލާއަށް އެ ދެތަރިން ވެސް ދައުވަތު ދިނީ މުޅި ޖުމްލަ 29 މީހުންނަށެވެ. މި ދެމަފިރިންގެ ކައިވެންޓަށް 21 އަހަރުވެގެންދިޔައިރު ތިން ފިރިހެން ކުދިންނާއި އަންހެން ކުއްޖަކު ވަނީ ލިބިފައެވެ.\nއެމެރިކާގެ ޓޯކް ޝޯ "ޓުޑޭ" އަށް މިދިޔަ އަހަރު ދިން އިންޓަވިއުއެއްގައި ވިކްޓޯރިއާ ބުނެފައިވަނީ އެ ދެމީހުންގެ ކައިވެނީގެ ކާމިޔާބީގެ އެންމެ ބޮޑު އެއް ސިއްރަކީ ދަރިން ކަމަށެވެ. ކައިވެނި ކާމިޔާބުވުމުގެ ސިއްރުތަކުގެ ތެރޭގައި ދެ މީހުންގެ ޕްރޮފެޝަނަލް ކެރިއަރާއި ޒާތީ ދިރިއުޅުން ބެލެންސްކޮށްގެން ކުރިއަށް ދިއުން ކަމަށް ވެސް ވިކްޓޯރިއާ ބުނެއެވެ. ވިކްޓޯރިއާ އާއި ބެކަމް ކައިވެނީގެ މައްސަލަތަކެއް ޖެހި، ދެ މީހުން ވަރިފަށަށް އަރާފައިވާ ކަމަށް ދޭތެރެއިން މީޑިއާތަކުގައި ވަރަށް ބޮޑަށް ވާހަކަ ދެކެވެނު ނަމަވެސް އެ ދެމަފިރިން މި ވާހަކަތައް އަބަދުވެސް ދޮގު ކުރެއެވެ.\nބެކަމް އަދި ވިކްޓޯރިއާ ދަރިންނާއެކު\nވިކްޓޯރިއާ އާއި ބެކަމް އެންމެ ފުރަތަމަ ދިމާވީ ޗެރިޓީ ފުޓްބޯޅަ މެޗަކުންނެވެ. އެ މެޗްގެ ތެރެއިން ވިކްޓޯރިއާ ވަނީ ބެކަމް އަތުގައި އޮތް ޕްލޭން ޓިކެޓް ނަގާ އޭގެ ފަހަތުގައި އޭނާގެ ނަންބަރު ލިޔުމަށްފަހު ދީފައެވެ. 23 އަހަރަކު ކުރިން ވިކްޓޯރިއާގެ ނަންބަރު ލިޔެފައި ދިން ޓިކެޓުކޮޅު ލޯތްބާއެކު ބެކަމް އަދިވެސް އޮތީ ރައްކާކޮށްފައެވެ.\nބެކަމްއަކީ މުޅި ދުނިޔެ ދަންނަ މޫނެކެވެ. އެތައް ބައެއްގެ ލޯތްބާއި ޤަދަރު ލިބިފައިވާ އަދި އެތައް ކުދިންނެއްގެ ހިތުގައި "ރަސްކަން ކުރާ" މީހެކެވެ. ލިބިފައިވާ މަޝްހޫރުކަމާއި މަޤުބޫލުކަމާއެކުވެސް ބެކަމްގެ ދިރިއުޅުމުގެ ސާދާކަން އެ މިސާލުންވެސް ދޭހަވެއެވެ. އަނބިމީހާގެ ފުރަތަމަ ހަނދާން ބެކަމް ރައްކާކޮށްގެން އުޅެނީ ފައިސާއަކަށްވުރެ، އަގުބޮޑު ހަޒާނާއަކަށްވުރެ ލޯބިންނެވެ. ދިރިއުޅުމުގެ ކުދި ކުދި އުފާތަކުގެ އަގުވަޒަން ކުރާ މީހުންގެ ދިރިއުޅުން މާ ބާއްޖަވެރިވާނޭ މީހުން އަބަދުވެސް ބުނެއެވެ. މީވެސް އޭގެ މިސާލެއްކަން ޔަޤީނެވެ.\nބެކަމް އަދި ވިކްޓޯރިއާ\nދެ ލޯބިވެރިން ނުވަތަ ދެމެފަރިން އެންމެ ފުރަތަމަ ދިމާވާ ދުވަސްވެގެންދަނީ އަބަދުވެސް ހަނދާނުން ފޮހެލަން ދަތި ދުވަހަކަށެވެ. ކިތަންމެ އަހަރެއް ފާއިތުވެގެން ދިޔަ ނަމަވެސް އެ ހަނދާންތައް ހިތުގައި ހަރުލާ ބިންވަޅު ނެގިފައި ހުރެއެވެ. އަދި ދެ މީހުން އެކަކު އަނެކަކަށް ބަދަލު ކުރާ ހަދިޔާތަކާއި އެކަކު އަނެކަކަށް ކޮށްދޭ މިފަދަ ކުދި ކުދި ކަންތައް އަބަދުވެސް ހިތުގައި ބިންވަޅު ނެގި މުހިންމު އެއްޗިއްސަށް ވެގެންދެއެވެ.\nމުހިންމީ މީހަކު ދޭ ފައިސާއެއް ނޫނެވެ. މުހިންމީ އެމީހެއްގެ ފަރާތުން ދެން ހުންނަ މީހާއަށް ލިބޭ ލޯތްބާއި އަޅާލުމާއި އޯގާތެރިކަމެވެ. މިފަދަ ކުދި ކުދި ކަންތައްތަކުން ކައިވެނި އިތުރަށް ހަރުދަނާވެ ދެމީހެއްގެ ދެމެދުގައި އޮންނަ ގުޅުން ބަދަހިވެގެންދެއެވެ.


Vaahaka: E haqeeqai (episode-2) - vNews.mv\nވާހަކަ: އެ ޙަޤީޤަތް (އެޕިސޯޑު-2)\nއަހުމަދު ނާފިޢު 04 January 2021, 12:55\n(28 ޑިސެމްބަރު 2020 އާ ގުޅޭ ....)\nވަފާ: މަންމާ! އަސްލު ބޮސް ވަރަށް ރަނގަޅު. ހަމަގައިމުވެސް އަހަރެންނަކަށް ގޯހެއް ނޫން.. ދެން ނޭނގެ އެހެން ކުދިން އަހަރެން ދެކެ ރުޅި އަންނަންވީކަމެއް.\nމަންމަ: ދަރިފުޅާ! އަޅާނުލާ! މިހާރު އެއޮއްގެން 8 ޖެހީ. ދޭ ތައްޔާރުވެގެން އޮފީހަށް.\nމަންމަ މިހެން ބުނުމުން ވަފާ އަވަހަށް ތައްޔާރުވެގެން އޮފީހަށް ދިޔައެވެ. އޮފީހަށް ވަތްއިރު ވެރިމީހާ އޮފީހުގައި އުޅެއެވެ. އޭނަޔަށް އަހަރެން ފެނުމާއެކު އޭނަގެ އޮފީހަށް ވަނުމަށް އިޝާރަތް ކުރިއެވެ. އަދި ދަތުރުގެ މަޖާ ވާހަކަ ދައްކައިވެސް ހެދިއެވެ. އަދި މި ދަތުރާއި ބެހޭގޮތުން ޔައުމިއްޔާއެއް ތައްޔާރުކުރުމަށް އެންގިއެވެ. އަހަރެން ޔައުމިއްޔާ ތައްޔާރުކުރުމުގެ މަސައްކަތައިގެން އަވަދިނެތި އުޅެން ފަށައިފީމެވެ. އަހަރެން ކޮމްޕިއުޓަރ ކައިރީ ޔައުމިއްޔާ ލިޔަން އިންއިރު ބޮސް ވައްކަޅިން އަހަރެންނާއި ދިމާއަށް ބަލަމުންދާހެން ހީވެއެވެ. އެކަމަކުވެސް އެކަމަކާ މާބޮޑު ފަރުވާލެއް ނުބަހައްޓަމެވެ. އިރުކޮޅެއް ނުވެ ބޮސް ތެދުވެގެން އައިސް އަހަރެން ކައިރީ މަޑުކޮށްލިއެވެ. އަދި ބުންޏެވެ. ވަފާ ވަރަށް މުރާއްޔެވެ. ކެރޭ ކުއްޖެއް ދޯއެވެ. މިހެން ބުނުމަށްފަހު ވަރަށް އަވަހަށް އެހެން ރިސޯޓަކަށް ދަންޖެހޭ ކަމަށާއި، އެ ދަތުރުގައި ވަފާވެސް ދާންވާނެކަމަށް ބުންޏެވެ. އަދި ކޮފީތައްޓެއް ހަދާލައިގެން އައުމަށް ބޮސް އަހަރެންނަށް އެންގިއެވެ.\nއަހަރެން ބޮސްގެ އެދުމުގެމަތިން ކޮފީތައްޓެއް ހިފައިގެން އަތުވެއްޖައީމެވެ. އަދި ކޮފީތަށި ދިއްކޮށްލުމާއެކު އަހަރެންގެ އަތުގައި ބޮސް ހިފިއެވެ. އެވަގުތު އަހަރެންނަށް ސިހުން ލިބުނެވެ. އަދި ލަދުވެސް ގަތެވެ. އަދި އަތުން ދޫކޮށްލައި ދިނުމަށް އެދުމުން މިއީ އެއްވެސް މައްސަލައެއް ނޫންކަމަށާއި، މިހެން އުޅޭއިރު މިކަހަލަ ކަންކަން ހިނގާނެކަމަށް ބުންޏެވެ. އަހަރެން ވަރަށް ބިރުގަތެވެ. އަދި ދެން ގެއަށް ދިޔައަސް އޯކޭތޯ އެހުމުން ބޮސް އިންކާރުކުރިއެވެ. އަދި މިރޭ ކޮންމެހެންވެސް ހޭލާ އިނދެގެންވެސް ޔައުމިއްޔާ ނިންމަން ޖެހޭނެ ކަމަށާއި، އަދިވެސް އިތުރު މަސައްކަތްތައް ހުރިކަމަށް ބުންޏެވެ. އަދި މިރޭ ހޭލާއިނދެފައި މާދަމާ އޮފީހަށް ނަޔަސް އޯކޭކަމަށް ބުނެ މަސައްކަތައިގެން ކުރިއަށް ދިއުމަށް އެންގިއެވެ.\nގަޑިން މެންދަމުން އަލިވެ3ޖަހައިފިއެވެ. އަހަރެން ނިދި ޖެހެން ފަށައިފިއެވެ. އިސާހިތަކު އަހަރެންނަށް ނިދިއްޖެއެވެ. މީހަކު އަހަރެންގެ ގައިގައި ބީހޭހެން ހީވެގެން އަހަރެންނަށް ކުއްލިއަކަށް ސިއްސައިގެން ހޭލެވިއްޖެއެވެ. ހޭލެވުނުއިރު އޮފީސްތެރޭގަިއ އަލިކަމެއް ނެތެވެ. އެހާމެ އަނދިރިއެވެ. އަހަރެން ބިރުގަތެވެ. އަދި ތެދުވަން އުޅެން ފެށުމުން ބޮސް ނުތެދުވުމަށް އެންގިއެވެ. އަދި މީ މައްސަލައެއް ނޫންކަމަށާއި، މިހެން އުޅޭއިރު މިކަހަލަ ކަންތައްތައް ވާނެކަމަށް ބުންޏެވެ. އަދި އަހަރެން ތީ ގޯސްކަމެއްކަމަށްބުނެ ގަދަ ދައްކަންފެށުމުން ބޮސް އަހަރެން ގަދަކަމުން ހިފަހައްޓައި ބޮސް ބޭނުންވާ އެދުންތައް އެރޭ އަހަރެންގެ ކިބައިން ފުއްދިއެވެ. އަދި މިވާހަކަ އޮފީސް މީހެއްގެ ކައިރީ ނުބުނުމަށް ބުނެ ބޮސް އަހަރެންނަށް ބިރުދެއްކިއެވެ. އަހަރެން ވަރަށް ދެރަވިއެވެ. އަދި ދުވަހަކުވެސް ދެން މިއޮފީހަށް ނާންނާނެކަމަށް ބުނެ ގެއަށް ދިޔައީމެވެ. އޭރު ގަޑިން ފަތިހު5ޖަހައިފިއެވެ. ވަރުބަލިވެފައި ހުރިވަރުން އެދުގައި އޮށޯވެލާއިރަށް ނިދިއްޖެއެވެ.\nއަހަރެން ހެނދުނު އޮފީހަށް ދާން ނުތެދުވެގެން މަންމަ ވަރަށް ކަންބޮޑުވިއެވެ. އަދި އަހަރެންނަށް ގޮވުމުން ރޭގަ ހޭލާ އޮފީހުގައި އުޅުނީ ކަމަށް ބުނުމުން މަންމަ އަޅައެއް ނުލައެވެ. އަހަރެންނަށް ހޭލެވުނީ ފޯނު ރިންގުވާ އަޑަށެވެ. ގުޅަނީ އޮފީހުންނެވެ. އަހަރެން ފޯނު ނެގުމާއިއެކު އޮފީހުން ފަރީދާ ވާހަކަ ދައްކަން ފެށިއެވެ.\nވަފާ: (ރޮއިފައި) ފަރީދާ. ދެން އަހަރެން ތި އޮފީހަކަށް ނުދާނަން.\nފަރީދާ: އަޅާނުލާ ހުންނާކަށް ނުވާނެ.. ހިނގާ މިމައްސަލަ ފުލުހުންނަށް ހުށަހަޅަން.\nއެދުވަހުން ފެށިގެން އަހަރެން އޮފީހަށް ނުދާން ފެށުމުން މަންމަ ވަރަށް ސުވާލު ކުރިއެވެ. ނަމަވެސް އޮފީހަށް ދާން ފޫހިވާކަމަށާއި، އެހެން ވަޒީފާއަކަށް ނިކުންނާނެ ކަމަށްބުނެ މަންމަ ކައިރީ މިވާހަކަތައް ނުދައްކާ ކެތްކޮށްލައިގެން ހުންނަނީއެވެ. މަންމަ މިކަމާ އަހަރެން ދެކެ ވަރަށް ރުޅިއާދެއެވެ. ނަމަވެސް އަހަރެންނަށް އަންނަ ބަދަލުތައް މަންމައަށް ފާހަގަކުރެވި ސުވާލު ގިނަވެއެވެ. އެދުވަހުން ފެށިގެން އަހަރެންނަކީ ބަސްމަދު މީހަކަށް ވިއެވެ. ދުނިޔެ މަތިން ފޫހިވާން ފެށިއެވެ. ބޭރަށް ދިއުން މަދުވިއެވެ. މިއީ އަހަރެންގެ މާޒީއެވެ.\nވަފާގެ ވާހަކަތައް އަޑު އަހާފައި އަޒީމް ކައިރިއަށް ވަރަށް ރުޅިއައެވެ. އަދި މިމައްސަލަ ޖައްސާނެކަމަށް ބުނެ ވަފާ ގޮވައިގެން ފުލުސް އޮފީހަށް ދިޔައެވެ. އަދި ފުލުހުންނަށް އެ ހަޤީޤަތް ކިޔައިދިނެވެ. ފުލުހުން މިމައްސަލަ ތަޙްޤީޤްކުރިއެެވެ. އަދި މިމައްސަލައިގައި ކުށްވެރިވާ ފަރާތް ފުލުހުންގެ ބެލުމުގެ ދަށަށް ގެންދެވުނެވެ. (ނިމުނީ)\nނާފިއު ތަންކޮޅެއް ދިގު ވާހަކައެއް ކުރިއަށް ގެންދަން ފެނޭ\nކޮމެންޓް ކުރެއްވި ހުރިހާ ބޭފުޅުންނަށް ވަރަށް ބޮޑަށް ޝުކުރިއްޔާ. ތިޔަބޭފުޅުން ކުރައްވާ ކޮންމެ ކޮމެންޓަކީވެސް ލިބޭ ކުރިއެރުމެއް. ކުރިޔަށް އޮތްތާގައި ވީނިއުސް މެދުވެރިކޮށް ވަރަށް ތަފާތު ހަޤީޤީ ހާދިސާތަކާއި ވާހަކަތައް ގެނެސްދެމުން ދާނަން. ކޮންމެ ހަފްތާއެއްގެ ހޯމަ ދުވަހަށް އިންތިޒާރު ކުރައްވާ!\nއަދި މަ ހީކުރީ އިތުރު ބައެއް އަންނާނެ ކަމަށް..ހެހެހެ ވަރަށް ރީތި ހަމަ ހަބޭސް\nވަރަށްރީތި. އަންނަ ހަފްތާގަވެސް އާ ވާހަކައެއް އަންނާނެ ކަމަށް އުންމީދު ކުރަން.\nނާފިއުގެ މި ވާހަކަ ވަރަށް އަސްލުވެފަ ވަރަށް ރީތި. މިކަހަލަ ކަންކަމަކީ ގަބޫލްކުރަން ދަތި ނަމަވެސް މުޖުތަމަޢުގެ ތެރޭގަ ހިނގާކަންކަން. ނިމުނު ގޮތްވެސް ވަރަށް ސަޅި


ޝަހުސު އޮޅުވާލައިގެން ރާއްޖެ އެތެރެވާން އުޅުނު މީހަކު ހިފަހައްޓައިފި – Dhen.mv\nދެން އެމްވީ January 16, 2020 - 11:39 am\nވައްތަރު މީހެއްގެ ޕާސްޕޯޓް ހިފައިގެން ޝަހުޞު އޮޅުވާލައިގެން ރާއްޖެއެތެރެވާން އުޅުނު ބިދޭސީ ފިރިހެނަކު މޯލްޑިވްސް އިމިގްރޭޝަނުން ހިފަހައްޓައިފިއެވެ.\nވެލާނާ އިންޓަރނޭޝަނަލް އެއާޕޯޓުން ހިފަހައްޓާފައިވަނީ ރާއްޖެ އެތެރެވާން މަސައްކަތްކުރި 53 އަހަރުގެ ބިދޭސީއެއްކަމަށް އިމިގްރޭޝަނުން މައުލޫމާތުދެއެވެ. އިމިގްރޭޝަނުން ބުނީ އެމީހާގެ ޕާސްޕޯޓުގެ ބައެއް މަޢުލޫމާތު ނަކަލުކޮށްފައިވާކަމަށެވެ.\nޕާސްޕޯޓު ނަކަލުކޮށްގެން ރާއްޖެ އެތެރެވާން މަސައްކަތްކުރި6މީހަކު މިއަހަރުތެރޭ މިހާތަނަށް އިމިގްރޭޝަނުން ވަނީ ހިފަހައްޓާފައެވެ. މި މީހުން ހިފެހެއްޓުމަށްފަހު އިމިގްރޭޝަނުން ވަނީ އަނބުރާ ގައުމަށް ފޮނުވާލާފައެވެ.\nގަވާއިދާއި ހިލާފަށް ރާއްޖެއަށް އެތެރެވާ މީހުން ހުއްޓުވުމާއި، އެކަންކަން ރަނގަޅަށް ބެލެހެއްޓޭނެ ނިޒާމެއް ގާއިމުކުރުމަށް، ދާދި ފަހުން ކަސްޓަމްސްއާއި، އިމިގްރޭޝަނާއި މިނިސްޓްރީ އޮފް ސައިންސް ކޮމިއުނިކޭޝަން އެންޑް ޓެކްނޮލޮޖީ ގުޅިގެންވަނީ ރާއްޖޭގެ ބޯޑާ ކޮންޓްރޯލް ސިސްޓަމް ފިންގާ ޕްރިންޓާއި، ކެމެރާއާއި، ސެކުއިރިޓީ ސޮފްޓްވެއާތައް ހިމަނާ ސިސްޓަމް އަޕްގްރޭޑު ކޮށްފައެވެ.


7 meehaku positive ve, Niyaama resort monitoring ah\nހަތް މީހަކު ޕޮޒިޓިވްވެ، ނިޔާމަ ރިސޯޓް މޮނިޓަރިންއަށް\nނިޔާމަ ރިސޯޓް --\nކޮވިޑް-19 އަށް ހަތް މީހަކު ޕޮޒިޓިވްވުމާއި ގުޅިގެން ނިޔާމަ ރިސޯޓް ހެލްތް ޕްރޮޓެކްޝަން އެޖެންސީ (އެޗްޕީއޭ) ގެ މޮނިޓަރިންއަށް ލައިފި އެވެ.\nނިޔާމަ ރިސޯޓް އެޗްޕީއޭގެ މޮނިޓަރިންއަށް ގެނައީ މިއަދު އެވެ. ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ)ގެ ތަރުޖަމާން ޑރ. ފާތިމަތު ނަޒްލާ ރަފީގު މިރޭ ވިދާޅުވީ އެ ރިސޯޓުން ޕޮޒިޓިވްވީ ދެ ޓޫރިސްޓުންނާއި ފަސް މުވައްޒިފުން ކަމަށެވެ. އޭގެ ތެރެެއިން ފަސް މީހަކު ޕޮޒިޓިވްވިކަން އެނގުނީ ބަލީގެ އަލާމަތްތައް ފެނިގެން ޓެސްޓް ކުރުމުންނެވެ. އަދި އަނެއް ދެ މީހުން ޕޮޒިޓިވްވިކަން އެނގުނީ ކޮންޓެކްޓްޓްރޭސިންގެ ތެރެއިން ފާހަގަ ކުރެވުނު މީހުންގެ ތެރެއިން ނެގި ސާމްޕަލްތައް ޓެސްޓް ކުރުމުންނެވެ.\nނަޒްލާ ވިދާޅުވީ އެ ރިސޯޓުން 17 ސާމްޕަލް ނަގާ ޓެސްޓްކޮށްފައިވާ ކަމަށެވެ. އަދި އެރަށް މިހާރު މޮނިޓަރިންގައި އޮތްއިރު އެ ރަށުގައި ބަލި އޮތް ހާލަތު ދެނެގަތުމަށް ރެންޑަމް ސާމްޕަލް ނެގުމަށް ނިންމާފައިވާ ކަމަށެވެ. އެ މަސައްކަތް ފެށޭނެ ވަކި ދުވަހެއް ނުބުނެއެވެ.\nރާއްޖޭގެ ބޯޑަރު އަލުން ހުޅުވި ފަހުން ރިސޯޓެއް އެޗްޕީއޭގެ މޮނިޓަރިންއަށް ގެނައި މިއީ ފުރަތަމަ ފަހަރެވެ. ބޯޑަރު ހުޅުވިފަހުން ދެ ލައްކަ މީހުން ރާއްޖެ އައިސްފައިވާއިރު އޭގެ ތެރެއިން 228 ޓޫރިސްޓުން ވަނީ ޕޮޒިޓިވްވެފައެވެ.


އެ ވަޢުދު (6) | Esfiya - Dhivehi Vaahaka Site\n“” އަހަރެންނަށް އަމްނާގެ ދުލުން އާބަސް އިވުމަށްފަހު އަހަރެން އަބަދުވެސް އަމްނާ ގެ ހިޔަނި ފަދައިން ގާތުގައި ހުންނާނަމެވެ. އަހަރެން ދުވަހަކުވެސް އަމްނާގެ ވިސްނުމާއި ބުއްދިއަކާއި ނުކުޅޭނަމެވެ. އަހަރެން އަމްނާއަށް ދެރަ ގޮތެއް ވިޔަކަ ނުދޭނަމެވެ. އަހަރެންގެ އުފަލަށްވުރެން އަމްނާގެ އުފަލަށް އިސްކަންދޭނަމެވެ. އަމްނާއާއި ދުވަހަކުވެސް އަހަރެން ވަތްކެއް ނުވާނަމެވެ. އަދި މިދެމެދަށް ވަންނަން މަސައްކަތް ކުރި ކޮންމެ މީހެއްގެ ވަސްވެސް ފުހެލަން އަތުކުރި އޮޅާލާނަމެވެ. މިއީ އަހަރެން ކުރާ ވަޢުދެއް ކަމަށް ބަލާށެވެ. އަދި މިވަޢުދުތަކަށް ފުރިހަމައަށް ތަބަޢަވާނަންކަމަށް އަހަރެން ވަޢުދުވަމެވެ.” މީ އަހަރެން އަމްނާއާއި ކައިވެނި ކުރަން އެހި ރޭ ކުރި ވަޢުދު. އަހަރެމެންނަށް ކިތަންމެ ބާރެއް ލިބުނަސް އަހަރެން އަމްނާ ޙާޞިލްކުރުމަށް އޭގެ ބާރެއް ނުކުރަން. އަހަރެންގެ ވަޢުދަށް އަހަރެން ކަމޭ ހިތާނަން. ކަލޭމެނަށް ނޭނގުނަސް އަހަރެން އަބަދުވެސް އަމްނާގެ ކައިރީ ހުރިން އަދި ހުންނާނަން. އަހަރެން އަމްނާއާ ވަތްކެއް ނުވާނަން. ކަލޭމެންނަކަށްވެސް އަހަރެމެން ދެމީހުން ދުރެއް ނުކުރެވޭނެ. އެއަށް ވުރެ އަހަރެން ކުރި ވަޢުދުގެ ބާރު ގަދަވާނެ.”\nޙަޤީޤަތުގައި ހާތިބެކޭ އެއްވަރަށް މިޙާލަތުގައި އަމްނާވެސް ކުށްވެރިއެވެ. ކާސިމާއި ނާދިރާވެސް ކުށްވެރިއެވެ. އިރުއޮއްސޭ ވަގުތު އަންހެނުންނާއި ކުޑަކުދިން ގަސްގަސް ދޮށުގައި ޙާއްސަކޮށް އުނި ގަސް ފަދަ ގަސްގަސް ދޮށުގައި ތިބުމަކީ ރަނގަޅު ކަމެއް ނޫންކަން އެނގި ހުރެ ކާސިމާއި ނާދިރާ ފަރުވާކުޑަ ނުކޮށްލިނަމަ މިއަދު މިދުވަސް ދެކޭ ކަށް ނުޖެހުނީހެވެ. ހަމަ މިފަދައިން އަމްނާ ވެސް ކަންތައް ވަމުން ދިޔަ ގޮތް ގޯހުން ގޯހަށް ނުދަނީސް މައިންބަފައިންނާއި ހިއްސާކުރި ނަމަ މިހެނެއް ނުވީހެވެ. ވަގުތު އޮއްވާ މައްސަލައިގެ ހައްލުވެސް ނެރެވުނީހެވެ.\nބިރުން ވިރިވިރި ހުރި އަމްނާ އެންމެ ފަހުން ހަރަކާތް ކުރަން ފެށިއެވެ. ދެރަވެފައި ހުރިވަރުން އެކުއްޖާގެ ތުންފަތް ވެސް ދިޔައީ ތުރުތުރު ލަމުންނެވެ. ލޮލުން ހުއްޓުމެއްނެތި ކަރުނަ އޮހޮރެމުން ދިޔަ އިރު ދޭތެރެއަކުން ނޭފަތް ދަމާލާ އަޑުވެސް އިވެމުން ދިޔައެވެ. ހާތިބުގެ އަތުގައި ހިފާލުމުން ހާތިބުގެ ނަޒަރު އަމްނާއަށް ސީދާވެފައި ހުރިކަން ޔަޤީން ކުރުމަށްފަހު އިސްޖަހާލައި ދެފަރާތަށް ބޯހޫރާލީ ޒުވާބު ނުކުރާށޭ ބުނާ ފަދައަކުންނެވެ. އަދި އެއަށްފަހު ލަސް ފިޔަވަޅުތަކެއްގައި ގޮސް ކާސިމްގެ ދެމަފިރިންގެ ކުރިމައްޗަށް އެރުމަށްފަހު އިސް އުފުލާލައި ބަލާލީ ކުށްވެރިއެއް ފަދައިންނެވެ. އަދި މަޑުމަޑުން އޭނާގެ ތުރުތުރު ލަމުން ދިޔަ ދެއަތުން ކާސިމާއި ނާދިރާގެ އަތުގައި ހިފައިގެން ހިނގައިގަތީ ގެއަށް ދިއުމުގެ ބޭނުމުގައެވެ. ކާސިމުގެ ދެމަފިރިންވެސް އިތުރަށް މަޑުނުކޮށް ދިޔައީ ދަރިފުޅަށްޓަކައި ހަމްދަރުދީ ވާޙާލުގައެވެ. އެމީހުނަށް މިކަމުގައި ކުށްވެރީ ހާތިބެވެ. އެމީހުންގެ ނަޒަރުގައި ހާތިބު އަމްނާގެ ބުއްދިއާ ކުޅެނީއެވެ.\nއަމްނާގެ އެ ޢަމަލުން ހީވީ އަނދައަނދާ ހުރި އަލިފާންގަނޑަކަށް ޕެޓުރޯލު އެޅިހެނެވެ. ހާތިބުގެ ރުޅިގަނޑު ކެކިގަތީ އެޔެއް މިއެއް ބަލާފައެއް ނޫނެވެ. އެދިމާލަށް ދާން އެޅި ފުރަތަމަ ފިޔަވަޅާއި އެކު ހުއްޓުމެއް ލިބުނީ ފަހަތުން މީހަކު ކޮނޑުގައި އަތް އެޅުމުންނެވެ. ފަސް އެނބުރި ބަލާލި އިރު ކުރިމަތިން ފެނުނު ސޫރައަކުން އިތުރަށް ރުޅިގަނޑު ގަދަވިއެވެ. ނަމަވެސް އެކަމަށް ސަމާލުކަމެއް ނުދީ އައްބާސް ހާތިބު ހުއްޓުވޭތޯ މަސައްކަތް ކުރިއެވެ. މިގަޑީގައި ހާތިބު ނުހުއްޓުވައިފިނަމަ އަމްނާގެ މައިންބަފައިންގެ ފުރާނަ ހަށިގަނޑާއި ވަކިކޮށްލާކަށްވެސް އެ އަނިޔާވެރި ހިތެއް ނޭދޭނެއެވެ.\n” ހާތިބު. ވާހަކަ ދައްކައިގެން ޙައްލުވާނީ. ހާތިބު ކުރިއަށް ފިޔަވަޅެއް އަޅައިފިނަމަ އެމީހުންވެސް ފިޔަވަޅު އަޅާނެ. އޭރަށް ތިގުޅުން ކަނޑާލަން ކުރެވެން ހުރި ހުރިހާ މަސައްކަތެއްވެސް އެމީހުން ކުރާނެ. ފުރަތަމަ އަމްނާގެ ކައިރިއަށް ދާނެ ރަނގަޅު ފުރުސަތެއް ހޯދައިގެން އަމްނާ ލައްވަ އެމީހުނަށް ވިސްނަދެވޭތޯ ބަލާބަލަ. ރުޅި އައިސްގެނެއް ހުރިހާ ކަމެއްގެ ހައްލެއް ނުހޯދޭނެ.” މިފަހަރު އައްބާސް ގެ ވާހަކަތައް ހާތިބު ޤަބޫލު ކުރީ ކީކޭ ހިތަށް އަރައިގެން ކަމެއް ނޭނގެއެވެ. އޭނާގެ ރުޅި ފިނި ކުރެވޭތޯ އައްބާހާއި އެކު އުނިގަހެއްގެ ދޮށަށް މިސްރާބުޖެހިއެވެ.\nގެއަށް ދިޔަ މަގުމަތީގައިވެސް ތިން މީހުން ކުރެ އެކަކުވެސް ވާހަކައެއް ނުދައްކައެވެ. އަމްނާ ހުރީ ހަތަރު އުދަރެސް ފެނުޖެހިފައިވާ މީހެއް ފަދައިންނެވެ. ކަންފަތް ދޮށުގައި ހޮނުގުގުރިއެއް ފަދައިން އަޑު އިވެމުން ދިޔަ ޖުމްލަތަކަކުން އޭނާގެ ސިކުނޑި ވަނީ ސުމަކަށް ގޮސްފައެވެ. ބޯ ގޮވާ ވަރުވެފައެވެ. އަދިވެސް އެލޮލުން ތާޒާ ކަރުނަ ފައިބަމުން ދިޔައެވެ. ހީވަނީ ހިތާމައިގެ ތަސްވީރެއް ހެނެވެ. ގެއަށް ވަދެވުމުން އެހުރި ގޮތަށް މަޑުމަޑުން ކޮޓަރިއާއި ދިމާއަށް މިސްރާބު ޖެހިއެވެ. ކާސިމާއި ނާދިރާވެސް ދަރިފުޅާ ސުވާލުކުރާ ޚިޔާލެއް މިވަގުތު ނުގެންގުޅެއެވެ. އެދެމީހުންވެސް އެމީހުންގެ ކޮޓަރިއާއި ދިމާއަށް ހިނގައިގަތެވެ.\nކާސިމާއި ނާދިރާ ދެމީހުން ކުރެ އެކަކުގެ ދުލުންވެސް ބަހެއް ބޭރެއް ނުވެއެވެ. ދުލުގައި ތަޅެއް ލެވިފައި ވާފަދައެވެ. ކޮޓަރިއަށް ވަތް ގޮތަށް ދެމީހުންވެސް ބެލީ ނިދޭތޯއެވެ. އަމްނާ ގެ ރައްކާތެރިކަމާ މެދު ވިސްނުނަސް އެދަރިފުޅު ހިތުގަ ޖެހިފައިވާ ގަޑިއެއްގައި ކައިރިވާކަށް ހަމަ ހިލާ ނުކެރޭނެއެވެ. ދެރަވެފައިވާ ގަޑިއެއްގައި މީހެއްގެ ހަމްދަރުދީ ލިބިއްޖެނަމަ އިތުރަށް ދެރަވާނީކަން އެނގޭތީ އެގޮތް ބޭނުންނުވާތީއެވެ. ހާތިބާއި މެދު އެދެހިތުގައި ރޯވި ނަފްރަތުގެ ހުޅުގަނޑަށް ދަރު އަޅަމުން ލޯ މަރާލީ ނިދޭތޯއެވެ. އަދިވެސް އެދެމީހުންނަށް ކުށްވެރިވީ ހާތިބެވެ. އަމްނާގެ ކުށެއް ނުފެނުނެވެ.\nއަމްނާ މަޑުމަޑުން ގޮސް ކޮޓަރިއަށް ވަދެ ދޮރު ތަޅުލުމަށްފަހު އެނދުގައި ކުރުގެޅިލައިގެން އަރިއަކަށް އޮވެލީ ހިތަށް ކުރަން ފެށި އަސަރަކުންނެވެ. އޭނާ ކޮންމެ ގޮތަކަށް ކަންތައް ކުރިއަސް މިވީހާތައް ދުވަހު އޭނާގެ މައިންބަފައިންގެ ލޮލުން އޭނާއާއި މެދު ކަރުނަ އޮހޮރި ދުވަހެއް ދެކެފައެއް ނުވެއެވެ. ނަމަވެސް މިރޭ އޭނާގެ ހިތަށް އެވަނީ އާދައިގެ ތަދެއް ނޫނެވެ. އަމްނާ ނުރައްކަލުން ސަލާމަތް ކުރަން އެދެމަފިރިން ކުރި މަސައްކަތް އެންމެ ރަނގަޅަށް އެނގޭނީވެސް ހަމަ އަމްނާއަށެވެ. އަމްނާގެ އެދުންތައް ފުރިހަމަ ކޮށްދެމުން ދިޔައީ ހުކުރެއް ހޮނިހިރެއް، ރެއެއް ދުވާލެއް ބެލުމެއް ނެތިއެވެ. ކިތަންމެ ގޯސް ކަމެއް ކުރިއަސްވެސް އެދެމަފިރިން ދެމުން އައި ލޯތްބަށް އަދި އަދަށްދާންވެސް އުނި ކަމެއް ނާދެއެވެ. އޭގެ ބަދަލުގައި އެލޯބި ދަނީ އުތުރި އަރަމުންނެވެ. މީ އެމީހުންނަށް ދޭން އެންމެ ރަނގަޅު ބަދަލު ހެއްޔެވެ؟ އެކަންތައްތަކުގެ އަގު ވަޒަންކުރަން ޖެހޭ ގޮތަކީ މިއީ ހެއްޔެވެ؟ ކިހާ ހިތްހަރު އިންސާނެއް ހެއްޔެވެ؟ އެދެމަފިރިންގެ ކުރިމައްޗަށް އަރަންވެސް މިއަދު އޭނާއަކަށް ނުކެޜޭނެއެވެ. މިފަދަ މައިންބަފައިންނަކީ ކޮންމެ ކޮންމެ މީހަކަށް ލިބޭނެ ނިޢުމަތެއް ނޫނެވެ. މި ނިޢުމަތުގެ އަގު ވަޒަންކުރުމުގެ ބަދަލުގައި އޭނާ އެދަނީ އެނިޢުމަތް ދެއްވި ފަރާތަށް ހަރާންކޯރުވަމުންނެވެ. ކޮންމެއަކަސް އަދި ވަގުތު ފާއިތެއް ނުވެއެވެ. އެތައް ވަގުތެއް އޭނާއަށް މިއަދު މިވަނީ އިސްރާފު ކުރެވިފައެވެ. ބުއްދިއަކީ ކިހާ ބޮޑު ނިޢުމަތެއްކަން މިއަދު އަމްނާއަށް ވިސްނިއްޖެއެވެ.\nއޮތް ތަނުން ތެދުވެ ފާޙާނާއަށް ވަދެ ވުޞޫ ކޮށްގެން އަމްނާ އައީ މިއަދު ކީކޭ ހިތަށް އަރައިގެން ކަމެއް ނޭނގެއެވެ. އެތައް ޒަމާނަކަށްފަހު އޭނާ ހެއްދެވި ފަރާތް މަތިން ހަނދުމަ ވުމާއިއެކު، މިއޮއްހުރިހާ ދުވަހު އެހާ ޖާހިލުކޮށް އުޅެވުމުން އަމިއްލަ ނަފްސު ކުށްވެރި ކުރެވުނަސް އެހިތަށް ވަނީ ކުޑަނަމަވެސް ހިތްހަމަ ޖެހުމެއް ލިބިފައެވެ. ފަތިސް ވަގުތު ކައިރިވެފައިވުމުން ނަމާދު ކޮށްގެން ނިދުމުގެ ނިޔަތުގައި އޭނާ އެނދުމަތީ އޮށޯވެލީ ރޮއެ ރޮއެ ވަރުބަލި ވެފައިވާ ވަރުންނެވެ. މާތް ﷲ އެއްވެސް އަޅަކަށް ނުއުފުލޭ ވަރުގެ ބުރައެއް ނުޖައްސަވާނެކަން އޭނާއަށް ވެސް އެނގެއެވެ. އޭނާ ކެތްތެރިވެވެތޯ މަސައްކަތް ކުރާނެއެވެ. އަމިއްލަ ނަފްސު ސީދާ މަގުން ހިނގުވަން ކުރެވެން ހުރި ހުރިހާ މަސައްކަތެއް ކުރާނެއެވެ.\nފުންމިން ނޭނގޭ ޙިޔާލީ ކަނޑަކަށް ޣަރަޤުވެފައި އޮތް އަމްނާގެ އެސްފިޔަތަކަށް ބަރުވެ ނިދުނީ ކޮން ވަގުތަކު ކަމެއްވެސް ނޭނގެއެވެ.\nހާތިބު އަމްނާގެ ކޮޓަރިއަށް އައީކީ އެއްގޮތަކަށްވެސް އަމްނާ އެކަނި އުޅޭނެ ކަމަކަށް ނޫނެވެ. މިރޭގެ އެޙާދިސާއަށްފަހު އޭނާ ހީކޮށްގެނަ ހުރީ އަމްނާގެ މައިންބަފައިން އެންމެ ހިނދުކޮޅަކަށްވެސް އަމްނާ އެކަނި ދޫކޮށްނުލާނެ ކަމަށެވެ. ހާދަ ފަރުވާކުޑަ ބައެކޭ އެނާގެ ހިތަށް އެރިއެވެ. ކޮންމެއަކަސް ވަގުތުގެ ބޭނުން ހެޔޮ ގޮތުގައި ހިފޭތޯ އޭނާ ބެލިއެވެ. ވަގުތަކީ އަމްނާއަށް ނިދިފައި އޮތް ވަގުތެއް ކަމުން ކުޑަ އިރުކޮޅަކު އަމްނާ ހޭލާތޯ ދުރުގައި ހުރެލިއެވެ. ފަތިސް ނަމާދު ބަންގި ގޮވި އިރުވެސް އަމްނާގެ ހިލަމެއް ނުވުމުން އަމްނާއަށް ގޮވަން އަމްނާއާއި ދިމާއަށް ފިޔަވަޅު ތަކެއް އަޅަން ފެށިއެވެ. އަމްނާގެ ކޮލުގައި ބީހިލަން އަތް ގެންގޮސް ގޮސް ހުއްޓާ ވަކި ހަމަޔަކުން އޭނާއަށް ކަރަންޓުގެ އިހުސާސެއް ކުރެވިގެން ދިޔުމުން ފަހަތަށް ޖެހިލެވުނީ ސިހުނު ވަރުންނެވެ. މިވަނީ ކީއްބާއޭ ހިތާ އަނެއްކާވެސް އަތް ލާން އުޅުމާއި އެކު އެފަދަ އިހުސާސެއް ކުރެވުނެވެ. ބިރުން ފަހަތަށް ޖެހިލެވުނީ ބޭއިޚުތިޔާރުގައެވެ. ހަމަ އެވަގުތެވެ. އަމްނާ އެސްފިޔަތައް ތަޅުވާލުމަށްފަހު ލޯ ހުޅުވާލިއެވެ. ސިހުންވެފައި ހުރި ހާތިބާއި ދިމާއަށް ބަލާލުމަށްފަހު ތެދުވެ އެދިމާލަށް ދިޔައެވެ.\nހާތިބު އޭނާގެ އަމިއްލަ ސަލާމަތާމެދު ވިސްނުމަށްފަހު އަމްނާ ގާތު ކުރިއަށް ނައިސް މަޑުކުރަން އެދުނެވެ. އަމްނާ ހައިރާންވެހުރެ ބަލަން ފެށުމުން ބިރުންހުރެ ހާތިބު ބޯހޫރާލުމަށްފަހު އެތަނުން ގެއްލުނެވެ. އެއްގޮތަކަށްވެސް ވީގޮތެއް އަމްނާއަކަށް ފަހުމެއް ނުވިއެވެ. ހާތިބަށް ވިސްނައިދޭން ލިބުނު މިފުރުސަތު އަތުން ދޫވުމުން އަމްނާ ހުރީ މޫނު ކުނިކޮށްލައިގެނެވެ. ކަށީން ހިތްވަރު ނެރުނު ފަހަރު މިހެން ވުމުން އޭނާ ހުރީ ފޫހިވެ މާޔޫސް ވެފައެވެ. ހާތިބު ދެކެ ރުޅި އައިއްސައެވެ. އޭނާ ޤަބޫލު ކުރި ގޮތުގައި އަމްނާ ދައްކަން އުޅޭ ވާހަކަ ހާތިބަށް އެނގުމުން ރުޅިގަދަވެވިދާނެތީ ދިޔައީއެވެ. ހުރެބަލާށެވެ. އަދި އަންނާނުން ހެއްޔެވެ؟ އައިމަވެސް ދައްކާނީ ހަމަ އެވާހަކައެވެ. ދާ ގޮތަށް ނާންނާނެ ނަމައޭ ވެސް ހިތަށް އެރިއެވެ.\nޖެހިގެން އައި ދުވަހުގެ ހެނދުނެވެ. ކާސިމު އަވަސް އަރުވާލައިގެން ސައިބޮއެގެން ގެއިންނިކުތް ގޮތަށް ހަލުވި ފިޔަވަޅު ތަކެއްގައި ހިނގަމުންދިޔައެވެ. ހީވާ ގޮތުން ވަރަށް އަވަހަށް ތަނަކަށް ދިއުމަށެވެ. ރަށުގެ އެންމެ ހުޅަނގުން އެންމެ އިރުމައްޗަށް ހިނގި އިރުވެސް ދެފައި ވާޅު ނުވާ ކަމެވެ. ވަރުބަލިވެސް ނުވާ އިންސާނެއްބާއެވެ؟ ކާސިމު އެދިޔަ ބާރު މިނުގައި ގޮސް ހުއްޓިލީ ވަރަށް އާދައިގެ ގޮތަކަށް ހަދާފައި ހުރި ގެއެއްގެ ދޮރުމަތީގައެވެ. އަދި ދެފަހަރަކު ސަލާން ގޮވާލީ އިސްލާމީ ރިވެތި ސަލާމުންނެވެ. އެތެރިން ވަރަށް މުސްކުޅި ފުރައިގެ ފިރިހެނަކު ސަލާން ބަލައިގަތުމާއި އެކު އެންމެ ސިކުންތެއްވެސް ލަސްނުކޮށް ކާސިމު އެތެރެއަށް ދެމިގަތެވެ.\n“އާދަންބޭ. ވަރަށް ބޮޑު ކަމަކު މި އައީ.” މަސައްކަތުގައި ބުރަކޮށް އުޅެމުން ދިޔަ އާދަންބެގެ ސަމާލުކަން ހޯދަން ކާސިމު އޭނާގެ ވާހަކަ ފެށިއެވެ.\n” އަނހަ އެކޮއެ. އަނެއްކާވެސް މަސްވެރިކަން ދަށްވަނީތަ؟” ހެވިލާފައި އާދަންބެ އޭނާގެ މުންޑުގަނޑު ރަނގަޅު ކޮށްލަމުން ކާސިމު ކައިރީ ހުރި އަށީގައި އިށީނދެލަމުން ބުނެލިއެވެ.\n“ނޫނޭ އާދަންބޭ. އެއަށްވުރެން މާ ބޮޑު ކަމަކު މި އައީ. ޖިންނިއެއް އަހަރެންގެ ދަރިފުޅު ފަހަތު އަޅައިގެން. ” ކާސިމުގެ ބަޑި ފަޅައިގެން ދިޔައެވެ. ނަމަވެސް އާދަންބެގެ މޫނުމަތިން ހައިރާންކަމެއް ނުފެނެއެވެ. ހީވާގޮތުން އޭނާއަށް އެނގިފައިވާ ކަމެކެވެ.\n” ކާސިމް. އަހަންނަށް އެނގޭ ކަމެއްތީ. އަހަރެން މިހުންނަނީ ކާސިމާއި ދިމާނުވެފަ. އާދަންބެއަށް އެހާ ދުރަށް ނުހިނގޭތީ ނުދެވިފަ މިހުންނަނީ. ދެން ކާސިމަށް އެނގޭނެ އާދަންބެގެ އަތުގަ ފޯނެއް ނެތްކަންވެސް.” ކާސިމު ޝަކުވާގެ ނަޒަރުން ބަލަން ފެށުމުން އާދަންބެ ހަޤީޤަތް ހާމަކޮށްލިއެވެ. އެއާއެކު ކާސިމުވެސް ބޯޖަހާލުމަށްފަހު ރޭގެ ހާދިސާ އަލިފުން ޔާއަށް ތަފްސީލާއި އެކު އާދަންބެއަށް ކިޔައިދިނެވެ.\n” މިހާރު ތިއިއް ހާލަތުގެ ގޮތުން ވަރަށް އުނދަގުވާނެ. އެއީ މިހާރު އަމްނާ އެއިނީ ޖިންނީގެ ދަރިއަކަށް ބަލިވެ. އަމްނާ ވިހަންދެން މަޑުނުކޮށް ޖިންނި ނައްތާލަން މަސައްކަތްކޮށްފިނަމަ އެދަރިއާއި އެކީ އަމްނާގެ ފުރާނަވެސް ގޮސްދާނެތީ. އެކަމަކު ހާސްނުވެ އާދަންބެ ތިކަން ކޮށްދޭނަން.. އަދި ބަދަލުގަ އެކޮއެ އަތުން އެއްވެސް އެއްޗެއް އާދަންބެ ނޭދޭނަން.” އާދަންބެ ބުނެލީ ސާބިރުކަމާއި އެކުގައެވެ.\n” ދެން ހަމަ އިތުރު ގޮތެއް ނޯންނާނެތަ؟ އަހަރެން ބޭނުން މިވަގުތުވެސް އެ ޖިންނީގެ ކިބައިން އަހަރެންގެ ދަރިފުޅު ސަލާމަތް ކުރަން.” ކާސިމު މާޔޫސީ ރާގަކަށް ބުނެލިއެވެ.\n” އެބޮތް ގޮތެއް. އެދަރި ވައްޓާލަންވީ. ތިދިން މަޢުލޫމާތުގެ އަލީގަ އަދި އެދރިއަށް 1 މަސް ނުފުރޭ. އެހެންވީމަ ދަރި ވައްޓާލަން ފަސޭހަ ވާނެ. އޭރުން ތި މައްސަލައިގެ ޙައްލު ނެރޭކަށް އުނދަގުލެއް ނުވާނެ.” ކާސިމު ވަރަށް ފުންކޮށް ވިސްނުމަށްފަހު ބުނެލީ ހިނިތުންވުމަކާއި އެކުއެވެ. ކާސިމުވެސް އެގޮތަށް އެއްބަސްވުމުން އާދަންބެ ކުޑަވަރެއްގެ ބިއްލޫރި ތައްޓަކަށް ފެންއަޅައިގެން އައިސް އެގޭގެ ވަލުދޮރޯށި ދޮށުގައި ހުރި ހުވަނދުމާ ގަސްތަކުން ހުވަނދުމާކޮޅެއް ބިނުމަށްފަހު އެހިފައިގެން އެތެރެއަށް ވަނެވެ. އަދި ކާސިމު އަތަށް އެފެންތަށި ދިނުމަށްފަހު ކޮޓަރިއަށް ވަދެ ވަރަށް ދުވަސްވީ ޒާތުގެ ފޮތެއް ހިފައިގެން އައީ އޭގެން ހިރަފުސް ފޮޅަމުންނެވެ. ކާސިމު އިން އަށީގެ ކުރިމަތީގައި ގޮނޑިއެއް ބައިންދައިގެން އިނދެ ފޮތުގައި ވާ އެއްޗެހި ތަކެއް ކިޔަމުން ދިޔައީ ވަރަށްވެސް މަޑުންނެވެ. ދޭތެރެއަކުން އެ ފެންތައްޓަށް ފުމެލާ ތަންވެސް ފެނެއެވެ. އެންމެ ފަހުގެ ކިޔެވެލި ކިޔެވުމަށްފަހު އަތުގައި އޮތް ހުވަނދުމާކޮޅު ފެންތައްޓަށް އަޅާލިއެވެ.\n“އަން. މި ފެންތަށި އެމަންޖެއަށް ބޯންދީ. އަދި 12 ގަޑިއިރު ތެރޭ މިކަމުގެ ރާހަތެއް ނުކޮށްފިނަމަ އަހަރެންގެ ކައިރިއަށް އަލުން އާދޭ.” އާދަންބެ މިހެން ބުނުމަށްފަހު އަތުގައި އަޅާފައި އޮތް7ވަރަކަށް ތަވީދުގެ ތެރެއިން އެންމެ އާކޮށް އޮތް ތަވީދު ކާސިމު އަތަށް ދިނުމަށްފަހު ކަންތައް ކުރަންވީ ގޮތް ކިޔައިދިނެވެ. އާދަންބެ ދެމުން ދިޔަ އިރުޝާދުތައް ރަނގަޅަށް ކަނުލާ އެހުމަށްފަހު އޭނާ ގެއާ ދިމާއަށް ދާން މިސްރާބުޖެހިއެވެ.\nހާތިބު ދިޔައީ އަމްނާގެ ހަރަކާތްތަކަށް ރަނގަޅަށް ބަލަމުންނެވެ. މެންދުރު 11 ޖެހި އިރުވެސް އަމްނާގެ ފަރާތުން އާދަޔާ ޚިލާފު ކަމެއް ނުފެނުނެވެ. ދެން އެހެންވީއިރު އޭނާއަށް ކުރެވުނީ ކުށްހީއެއް ހެއްޔެވެ؟ ނޫނެކެވެ. އޭނާގެ ހިއްސުތައް ހުރީ ސަލާމަތުންނެވެ. މެންދުރު ނަމާދު ބަންގި ގޮވުމާއި އެކުހެން އޭނާ އައްބާސް ކުރެން އެވީ ކިހިނެއްތޯ އޮޅުން ފިލުވަން ދިޔައެވެ. ހަމަ އެވަގުތެވެ. އަމްނާ ވުޟޫކުރަން ފާޙާނާއަށް ވަނެވެ. ހާތިބު ކުޑަ ވަގުތުކޮޅަކަށް މަޑުކޮށްލިނަމަވެސް އެމަންޒަރު ފެނުނީހެވެ. އަދި އޭރުވީ ކީއްކަންވެސް ފަޙުމް ވީހެވެ. ފާޙާނާއިން ނުކުތް އަމްނާ ސިހުނީ އެނދުމަތީ އިން އޭނާގެ ބައްޕަ ފެނިފައެވެ. ޒާތެއްގެ ޕްލާސްޓިކް ހިނިތުންވުމެއް އަމްނާއަށް ދިނުމަށްފަހު ކާސިމު އަމްނާ އަތަށް ފެންތަށި ދިނުމަށްފަހު ބޯލަން އެދުނެވެ. އަމްނާވެސް ބައްޕަގެ އެދުން ފުރިހަމަ ކޮށްދޭން އެއްވެސް ދެކޮޅު ހެދުމެއް ނެތި އެބޯލިއެވެ. ކާސިމު އޭނާގެ ދަރިފުޅުގެ އަތުގައި އާދަންބެ ދިން ތަވީދު އެޅުވުމަށްފަހު ހުރީ ދަރިފުޅު ނަމާދުކުރަން ދިޔަ މަންޒަރު ފެނި އުފާވެފައެވެ. އެތައް ދުވަހަކު ދެކުނު ހުވަފެނެކެވެ. އެ ލާނެތް އުޅުމަށް ބަދަލުތަކެއް އައިއްސިކަން ފަހުމްވުމާ އެކު ހިނތުންވެލެވުނެވެ. އަދި ނާދިރާއަށް އެންގުމަށްޓަކައި ދިޔައީ ނާދިރާ ވާނެ އުފާ އިހުސާސް ވާޙާލުގައެވެ.\nރޭގަނޑުގެ ވަގުތު އަމްނާ ފެންވަރަން ހުރި ވަގުތެވެ. ބަނޑަށް ތޫނު ތަނދެއް ވާން ފެށިއެވެ. ބައެއް ފަހަރު ބަނޑު ފަޅާފައި އެއްޗެއް ނުކުންނަން އުޅޭ ކަހަލަ އިހުސާސެއްވެސް ކުރެވުނެވެ. އެއާ އެކު………..\nwow seriously upvy dhw thanks\nThn Q unique dear…..\nGlad to knq tht u luved my story riya\nvvv reethi cant wait for next part\nInthixaarukollaaaa….. Thn q unique anekkaaa vs\nv rythi whn nxt\nnext part vs sooon………\nhehehehe. finally u liked my story… thnq thushaa dear\nMi part vx vr rythi ingey.. keep it up.. when next??♥♥♥♥\nThn Q No one…..\nVvv reethi mi part ves\nAmana namaadh kureemadho ehenevee\nE meehaa dhin fenthasheege asaru kuree dhoeAmana ah\nKoba baaeHaathib eh\nInge dhaanethaaekuri vaudheh ge huri baaru gadhakameh\nNext part Thankolheh Avahah up kolladhechey\nVvv vvv kiyaahiy vey eba\nYh hingaaa dhw balamaaa vaa gotheh.. kaakuthw baaru gadha eee…. Thn Q nunnu\nAs usual itx wndrful buddy ?? vvvvvvvvv reeeethi vv intrestin ky on goin my sissy ???\nThn Q Roxy…. ufaaavejje Roxy ah vhk kamudhiyaeeema……….\nHaadhahaa reechey story.. When is next…\nThn Q Naju… dhn in part maaadhamaa up kollaanan insha allah\nVvvv reethi mi part vess … when is nxt part…??\nThn Q Amee… hopefully maadhan\nV kamudhey mivaahaka. .\nThn Q Rish\nThn Q Jinn\nހިތާމަ ކުރުވާހަކަ ލޯބި January 2, 2019\nލޯތްބަށްޓަކައި ( 1-20 )\nހަޤީޤީ ހިތާމަ ލޯބި September 23, 2017


Resort eh koh book kohgen India ge kaivenyeh! | Mihaaru\nވިޔަފާރި / ފުރަވެރި އައިލެންޑް ރިސޯޓް އެންޑް ސްޕާ\nރިސޯޓް އެއްކޮށް ބުކް ކޮށްގެން އިންޑިޔާގެ ކައިވެއްޏެއް!\nއިންޑިއަަން ވެޑިން ބާއްވާފައިވަނީ ފުރަވެރި އައިލެންޑް އެންޑް ސްޕާ ރިސޯޓުގައި--ފޮޓޯ:މޯލްޑިވްސް އިންސައިޑާ\n08 އޯގަސްޓް 2019 - 15:22\nއިންޑިޔާގެ ކައިވެނީގެ ހަފްލާތައް މަޝްހޫރުވެފައި ވަނީ ދިގު ދެމިގެންދާ ވަރަށް "ގްރޭންޑް" ހަފްލާތަކެއްގެ ގޮތުގަ އެވެ. އާންމުކޮށް ހަފްތާއަކަށް ދެމިގެންދާ އިންޑިޔަން ކައިވެނި ހަފްލާއެއް މިފަހަރު މިއޮތީ ރާއްޖޭގެ ރިސޯޓެއްގަ އެވެ.\nފުރަވެރި އައިލެންޑް ރިސޯޓް އެންޑް ސްޕާ ތިން ދުވަހަށް އެއްކޮށް ބުކްކޮށްގެން ބޭއްވި މި ކައިވެނި ހަފްލާގައި 300 އަށް ވުރެ ގިނަ މީހުން ބައިވެރިވި އެވެ. އެ ރިސޯޓުގެ ގުދުރަތީ ރީތިކަން ފެންނަ ގޮތަށް ނަގާފައިވާ ކައިވެނި ހަލްފާގެ ފޮޓޯތަކުން އެ ހަފްލާގެ ބޮޑުކަން އެނގެ އެވެ.\nމި ހާއްސަ ހަފްލާގައި އިންޑިޔާގެ ސަގާފީ ހަރަކާތްތައް ކުޅޭ މިއުޒީޝަނުންނާއި ސެލެބްރިޓީ ޑީޖޭ އަކާއި މޭކަޕް އާޓިސްޓުން ބައިވެރިވި އެވެ.\nމޯލްޑިވްސް އިންސައިޑާ އަށް ފުރަވެރީގެ ޖެނެރަލް މެނޭޖަރު މުހައްމަދު ހިލްމީ ދެއްވި އިންޓަވިއުއެއްގައި ވިދާޅުވީ، އެ ރިސޯޓުގައި މި ކައިވެނި ހަފްލާގެ ކަންކަން ނިންމުމަށް ދެ މަސް ހޭދަވި ކަމަށެވެ. ކައިވެނި ހަފްލާ ބޭއްވަން އެ އާއިލާއިން ރިކުއެސްޓްކުރީ މާޗް މަހު އެންޖޭޖްމެންޓް ހަފްލާ ބޭއްވުމަށް އެ އާއިލާއިން އެ ރިސޯޓަށް ދިއުމަށް ފަހު އެވެ. އަދި އެ ހަފްލާ ބޭއްވުމުގައި ރިސޯޓުގެ މުވައްޒަފުންގެ މެހެމާންދާރީ އާއި ރޭވުންތެރިކަން ފެނިފާ، ކައިވެނި ހަފްލާ ވެސް ފުރަވެރި ރިސޯޓުގައި ބައްވަން ނިންމީ އެވެ.\nއެ ރިސޯޓުގައި މީގެ ކުރިން ކައިވެނީގެ އެތައް ހަފްލާތައް ރާވާއި ބާއްވާފައިވާ އިރު މިކަންވީ އެ ރިސޯޓަށް އާ ކަމަކަށް ނޫނެވެ. ހިލްމީ ވިދާޅުވީ، މި ކައިވެނި ހަފްލާއަކީ ރާއްޖޭގައި ބޭއްވޭ، މިފަދަ ފާހަގަކޮށްލެވޭ ހަފްލާއަކަށް ހެދުމަށް ގިނަ މަސައްކަތްތަކެއް ކުރެވުނު ކަމަށެވެ.\nކައިވެނި ކުރި ދެމަފިރިން ފުރަވެރި ރިސޯޓުގެ ބީޗުގައި-- ފޮޓޯ: މޯލްޑިވްސް އިންސައިޑާ\nއިންޑިޔާގެ ސަގާފީ ކަންކަން ފެނިގެންދާ މި ކައިވެނި ހަފްލާ އެހާ ހާއްސަވަނީ އިންޑިޔާގެ ސަގާފީ ކައިވެންޏަކަށް ދިވެހިންގެ މެހެމާންދާރީ އާއި ރޭވުންތެރިކަން ހިމެނުމުންނެވެ. މި ބޮޑު އިވެންޓާ އެކު ފުރަވެރި ރިސޯޓަށް ވަނީ އިންޑިޔާގެ މީހުންގެ ސަމާލުކަން ހޯދައި އިންޑިޔާ ޓޫރިސްޓުންގެ މަގްބޫލުކަން އިތުރަށް ލިބިފަ އެވެ.\n"މި ކައިވެނި ހަފްލާ ރޭވުމާއި، އާއިލާ އަށް ބޭނުންވާ އެހީތެރިކަން ފޯރުކޮށްދީ، ހަފްލާގައި ބައިވެރިވި މީހުންނަށް އެހީތެރިކަން ފޯރުކޮށްދިނުމަށް ވަރަށް ގިނަ މަސައްކަތް ކޮށްދެވުނު. މިއީ އަޅުގަނޑުމެންގެ ރިސޯޓު ދައްކާލާ، ރާއްޖެ މިފަދަ ހަފްލާތަކަށް ވެސް ހާއްސަކަން ދައްކާލުމަށް ލިބުނު ފުރުސަތެއް،" ހިލްމީ ވިދާޅުވި އެވެ.\nހިލްމީ ވިދާޅުވީ މިއީ ރާއްޖޭގެ މެހެމާންދާރީ ދައްކާލާއި، އެ ރިސޯޓު އިތުރަށް ޕްރޮމޯޓް ކުރުމަށް ލިބުނު ރަނގަޅު ފުރުސަތެއް ކަމަށެވެ.\nއިންޑިޔާގެ ކައިވެނި ހަފްލާގެ ތެރެއިން--މުޅި ސަރަހައްދުގައި ބޮކި ފަތި އެލުވާފައި--ފޮޓޯ: މޯލްޑިވްސް އިންސައިޑާ\nރ. އަތޮޅުގައި އޮންނަ މި ރިސޯޓުގައި 107 ޕްރައިވެޓް ވިލާ ހިމެނެ އެވެ. ވެލާނާ އެއާޕޯޓުން 45 މިނެޓުގައި ސީޕްލޭނުގައި އެ ރިސޯޓަށް ދެވޭ އިރު، ރާއްޖޭގެ އެހެން ރިސޯޓުތަކެކޭ އެއްގޮތަށް، ދުނިޔޭގެ އެކި ގައުމުތަކުގެ ކެއުންތަކާއި ސްޕާ އާއި މޫދު ކުޅިވަރުތައް އެ ރިސޯޓުގައި ވެސް އޮވެ އެވެ.\nރާއްޖޭގެ ރިސޯޓެއް ހިފައިގެން އިންޑިޔާގެ ކައިވެނި ބޮޑު ހަފްލާއެއް ބާއްވާފައިވާ އިރު އިންޑިޔާ އަކީ ރާއްޖެ އަށް ދެ ވަނަ އަށް އެންމެ ގިނައިން ޓޫރިސްޓުން އަންނަ ގައުމެވެ.\nމި އަހަރުގެ ޖޫން މަހުގެ ނިޔަލަށް އިންޑިއާ އިން ރާއްޖެ އައި ޓޫރިސްޓުންގެ އަދަދު ވަނީ 82،140 އަށް އަރައިފަ އެވެ. މިދިޔަ އަހަރު އިންޑިޔާއިން 90،474 ޓޫރިސްޓުން ޒިޔާރަތްކޮށްފައިވެ އެވެ. އެހެންކަމުން މި އަހަރު ނިމޭއިރު މިދިޔަ އަހަރަށް ވުރެ ދެ ގުނަ އަށް އިންޑިޔާއިން ޓޫރިސްޓުން އަންނާނެ ކަމަށް ޓޫރިޒަމް މިނިސްޓްރީން ލަފާކުރެ އެވެ.\nޓޫރިސްޓުން ރިސޯޓްތައް ފުރަވެރި އައިލެންޑް ރިސޯޓް އެންޑް ސްޕާ އިންޑިއާ ކައިވެނި ހަފްލާ\n14 ކޮމެންޓް, 237 ރިއެކްޝަންސް\nމިހާތަނަށް ދުނިޔޭގެ އެއްމެ އަގު ބޮޑު 10 ކައުވެނި ތެރެއިން5ކައިވެނި ރެކޯރޑޫވެފައި ވަނީ އިންޑިއަނުން ނަމްބަރ 1، ނަމްބަރ3ނަމަބަރ5ނަމަބަރ7އަދި ނަމަބަރ 10\nދޮގެއްނޫން ރަނގަޅަށް ޗެކްކުރާތި، ހާހާހާ?\nކައިވެނި ކޮށްގެން ކިތައް އަހަރު ވާނެބާ.... ހޯޕްފުލީ ފޮރެވާރ.....\nހާދަ ލަރިއަކުންނޭ ތިން ދުވަހައް މުޅި ރިޒޯޓް ހިފޭނީ\nރަގަޅެއްނު ރާއްޖެއަށް ކިހާލާރިއެއް އެވަންނަނީ. ދެރައި އެލާރިކޮޅުން ދިވެހި އާންމުނަށް މާބޮޑު ފައިދާއެއްނުވާތީ.\nރާއްޖެއަށް އެންމެ ލާރިއެއްވެސް ނުވަދޭ. ހުރިހާ ރުފިޔާއެއް ބޭރު މަހުޖަނުންގެ ޖީބަށް.\nމަރުޚަބާ ހިލްމީ. ދިވެހި ޓުރިޒަމް އިންޑަސްޓްރީ ދިވެހިންނަށް ކާމިޔާބު ކަމާއި އެކު ހިންގޭނެކަން ޔަގީން\nރިސޯޓްތަކުގެ ތަކެތި ހަމަތޯ ހުރިހާ ރިސޯޓަކުންވެސް ބަލަންޖެހޭ. މި އިންޑިޔާ މީހުންމީ ވަރަށް ފާޑެއްގެ ބައެއް. އެތިކޮޅު ވަގަށް ނަގައިގެންވެސް ހިނގައިދާނެ\nދިވެހިންވެސް ކޮށް އުޅުނުކަމެއް އެއީ ކުރިން. ރާއްޖެ ކަހަލަ ކުޑަ ގައުމެއް ވީމަ މާބޮޑު ސަމާލު ކަމެއް ނުލިބޭނެ.\nޥަގުން ނައް ހީވާނީ ދެން ތިބޭނީ ހިއްތާވެސް ވަގުންނޭ\nބަލަ ޕީޕީއެމް އާ ޕީއެންސީ މީހުންގެ ވެޑިންގެއް ނޫނޭ އެތާ ބޭއްވީ!\nއެއީދޯ ކަލޭ ކަންބޮޑުވިކަމަކީ؟ ރިސޯޓް ގެ ތައްޓާ އުދުޅިއާ ތުވާލިތަކާ ބެޑްޝީޓް ތަކާ، ޝަވަރހެޑް ތަކާ، ކޮފީ މެޝިން ތަކާ، ބީޗް ބެޑް ތަކާ، އަޅިކެންޑި ތަކާ، މިނީ ބާ ތަކާ އެއްޗެތި އެމީހުން ގެ ބެގެޖް ތަކަށް ލައިގެން ގެންގޮސް ދާނެތިޔަ؟ އާދެން އެހެންޏަ ރިސޯޓުން ދެތިން ޗޮކުލެޓެއް ސަމްސަލެއް ގެންދިޔަސް ރިސޯޓަކުން ނޫޅޭނެ ތިހާ ފާރަވެވެގެން ބަލާކަށެއް. މޮޑަން ޓޫރިޒަމް އައް ހޭލަބަލަ.\nއާނ ދޯ އިންޑޮނޭޝިއާގެ ހޮޓަލެއް ހުސްކޮށްގެން އޮތީ ފަޅާ އަރާފަ ވިއްޔާ\nއިގްތިސޯދަށް ފައިސާ ވަނީމަ ވެސް ހަސަދަވެރި ކަމުގެ ގޮތަކަށް ތިޔަ ބެލީ،. ޝުކުރު ވެރި ވިއްޔާ ކީއްތަ ވާނީ. މުސްލިމުންގެ ގޮތަކީ މުސްލިމު ނަމެއް ކިޔަިއގެން ތިބުމެއް ނޫން


Majilihuge Raees Nasheed angavanee lockdown nimendhen madunukurehveyne kamah! | Mihaaru\nމަޖިލީހުގެ ރައީސް ނަޝީދު، މިދިޔަ މަހު ކޮވިޑް-19 އަށް ޓެސްޓު ކުރައްވަނީ: އެ މަނިކުފާނުގެ ނަތީޖާ ވަނީ ނެގެޓިވް ވެފައި.---ފޮޓޯ: މަޖިލިހުގެ އިދާރާ\nމަޖިލިހުގެ ރައީސް ނަޝީދު އަންގަވަނީ ލޮކްޑައުން ނިމެންދެން މަޑުނުކުރެއްވޭނެ ކަމަށް!\n25 މެއި 2020 - 21:21 259 comments\nމާލޭ ސަރަހައްދުގެ ލޮކްޑައުން ހަތަރުވަނަ ފަހަރަށް ދަންމާލި މުއްދަތު ހަމަވާން އެންމެ ދެ ދުވަހަށް ވެފައި އޮތަސް މާލަމުގައި މަޖިލިހުގެ ޖަލްސާލަތައް ނުބާއްވަވާ ހުންނެވެން ނެތް ކަމަށް، މަޖިލިހުގެ ރައީސް މުހައްމަދު ނަޝީދު، ޑިރެކްޓަ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރަށް އަންގަވައިފި އެވެ.\nއާންމު ސިއްހަތުގެ ރައްކާތެރިކަމަށް، ކަމާ ބެހޭ ތަޖުރިބާކާރުންގެ ލަފަޔާ އެއްގޮތަށް އިއުލާންކޮށްފައިވާ ލޮކްޑައުންއާ ދެކޮޅަށް މަޖިލިހުގެ ރައީސް ކުއްލިއަކަށް އެފަދަ ނިންމެވުމެއް ނިންމެވުމުން، މަޖިލިހުގެ ބައެއް މެމްބަރުންނަށް ލިބިވަޑައިގަތި ހައިރާންކަމެވެ. ނަމަވެސް އެކަމާ ބެހޭ ގޮތުން ވަކި އެއްޗެއް ވިދާޅުވާކަށް އެ މެމްބަރުން ބޭނުމެއް ނުވެ އެވެ.\nމިއީ ރާއްޖޭގައި ގާނޫނެއްގެ ދަށުން ސަރުކާރުން އަޅާފައިވާ ރައްކާތެރިކަމުގެ ފިޔަވަޅަކާ ދެކޮޅަށް ރައްޔިތުންގެ މަޖިލިހުގެ ރައީސަކު އެހާ ފާޅުގައި ގޮންޖެއްސެވި ފުރަތަމަ ފަހަރެވެ.\nކޮވިޑް-19 އިން ރައްކާތެރިވުމުގެ ފިޔަވަޅެއްގެ ގޮތުން މާޗް 12 ގައި ސިއްހީ ނުރައްކަލުގެ ކުއްލި ހާލަތު ހެލްތު މިނިސްޓަރު އަބްދުﷲ އަމީން އިއުލާން ކުރެއްވުމާ ގުޅިގެން މަޖިލިހުގެ ޖަލްސާތައް މެދުކަނޑައިލި އެވެ. އެކަމަކު މާޗު ފަހު ހަފުތާގައި މެމްބަރުން ގޭގައި ތިއްބަވައިގެން، އޮންލައިންކޮށް ޖަލްސާތައް އަލުން ފަށައި، މިހާ ހިސާބަށް އައީ އެގޮތަށެވެ.\nނަމަވެސް މަޖިލީހުގެ ރައީސް ނަޝީދު މިހާރު ނިންމަވާފައި ވަނީ ލޮކްޑައުންއާ މެދު ސަރުކާރުން ގޮތެއް ކޮންމެ ގޮތެއް ނިންމިޔަސް އަދި ސިއްހީ ނުރައްކަލުގެ ކުއްލި ހާލަތު އުވާނުލިޔަސް މާލަމުގައި ޖަލްސާތައް ބާއްވަވާށެވެ. އެގޮތުން ޚާއްސަ އުސޫލެއް ކަނޑައަޅައި މާދަމާ ޖަލްސާތައް ފަށާނެ އެވެ.\nރައްޔިތުންގެ މަޖިލީހުގެ މެމްބަރުން ތިއްބަވާ ވަޓްސްއެޕް ގުރޫޕްގައި ނަޝީދު ވިދާޅުވީ، ލޮކްޑައުންއާ މެދު އެޗްޕީއޭ އިން އަންނަ ބުރާސްފަތި ދުވަހު ގޮތެއް ނިންމަންދެން މަޑުކުރެއްވެން ނެތް ވާހަކަ ޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރަށް އަަންގަވާފައިވާނެ ކަމަށެވެ.\nސިއްހީ ނުރައްކަލުގެ ކުއްލި ހާލަތާ އެކު ސަރުކާރާއި ދައުލަތުގެ އެހެން މުއައްސަސާތައް ވެސް ވަނީ ބަންދުކޮށްފަ އެވެ. މަސައްކަތް ކުރަނީ މުވައްޒަފުން ގޭގައި ތިބެގެންނެވެ. މިސްކިތްތަކުގައި ޖަމާއަތުގައި ނަމާދު ކުރުން މެދުކަނޑާލުމާއި ހޮޓާ/ރެސްޓޯރެންޓް/ކެފޭތަކަށް މީހުން ވައްދައިގެން ހިދުމަތް ދިނުން ވެސް ވަނީ ހުއްޓާލައިފަ އެވެ. ލޮކްޑައުންގައި ހާއްސަ ހުއްދައެއް ނެތި އެއްވެސް މީހަކަށް ގެއިން ބޭރަކަށް ނުނިކުމެވެ އެވެ.\nމި ހާލަތުގައި ރައްޔިތުން ކިޔަމަންވެގެން ތިއްބާ ރައްޔިތުންގެ މަޖިލިހުގެ ރައީސް މި ނިންމެވި ނިންމެވުމުން އާންމުންނަށް ވެސް ލިބުނީ ހައިރާންކަމެކެވެ.\nރައްޔިތުންގެ މަޖިލީހުގެ މެމްބަރުންގެ ވަޓްސްއެޕް ގުރޫޕްގައި ނަޝީދު ވިދާޅުވީ ލޮކްޑައުންއާ މެދު އެޗްޕީއޭ އިން އަންނަ ބުރާސްފަތި ދުވަހު ގޮތެއް ނިންމަންދެން މަޑުކުރެއްވެން ނެތް ވާހަކަ މައިމޫނާއަށް އަަންގަވާފައިވާނެ ކަމަށެވެ.\nސަރުކާރުން ބުނެފައި ވަނީ ލޮކްޑައުންގެ މުއްދަތު ހަމަވުމުން ލުއިތަކެއް ދޭން ނިންމާފައިވާ ކަމަށެވެ. އެކަމަކު އޭގެ ތަފުސީލެއް އަދި އާންމެއް ނުކުރެ އެވެ.\nދައުލަތުގެ އެއްބާރުން މި ގޮތަށް ނިންމިއިރު، އެޗްޕީއޭ އާއި ސަރުކާރުން އެންގި ގޮތަށް ސަރުކާރުގެ އޮފީސްތަކުގެ މުވައްޒަފުން ގޭގައި އޮންލައިންކޮށް މަސައްކަތް ކުރާތާ އެތައް ދުވަހެއް ވެއްޖެ އެވެ. ކޮވިޑް-19 އިން ރައްކާތެރިވުމުގެ ފިޔަވަޅު އެޅުމަށްޓަކައި އާންމުން ކައިރީގައި ގެއިން ނުނިކުމެ ތިބުމަށް ސަރުކާރުންނާއި ސިއްހީ މާހިރުން އެންގުމުން އާންމުން ވެސް ތިބީ ގޭގައި މަޑުކޮށްގެންނެވެ.\nނަޝީދުގެ ނިންމެވުން މިއައީ ކައުންސިލްތަކުގެ ދައުރު ދަންމާލަން، ގާނޫނު އަސާސީއަށް ސަރުކާރުން ހުށައެޅި އިސްލާހުގެ މަސައްކަތާ ދިމާކޮށެވެ. ވަޓްސްއެޕް ގުރޫޕްގައި އެމަނިކުފާނު ވިދާޅުވީ މާލަމުގައި މެމްބަރުން ހާޒިރުވެ ތިއްބަވައިގެން ނޫން ގޮތަކަށް ގާނޫނުއަސާސީ އަށް ބަދަލެއް ގެނައުން ރަނގަޅު ނޫން ކަމަށެވެ. ކުރިން ވެސް ނަޝީދު އެގޮތަށް ވާހަކަފުޅު ދެއްކެވި އެވެ.\nއެމަނިކުފާނު ވިދާޅުވި ގޮތުގައި އެކަމާ މެދު މެމްބަރުންގެ ވިސްނުން ހުރި ގޮތް ބެއްލެވި އެވެ. އަދި ގިނަ މެމްބަރުންނަށް ފެނިވަޑައިގަތީ ވެސް މާލަމުގައި ޖަލްސާތައް ފަށަން ކަމަށް ވިދާޅުވި އެވެ.\nޖަލްސާތައް ބާއްވަނީ ގައި ދުރުމިން ހިމެނޭ ގޮތަށް، އެއް ފަހަރާ ވަކި އަދަދަކަށް މެމްބަރުން ތިއްބަވައިގެންނެވެ. އެގޮތުން އެއްފަހަރާ ތިއްބަވާނީ 42 މެމްބަރުންނެވެ. އަދި މާލަމުގެ އެއް މޭޒެއްގައި ދެ މެމްބަރުންނެއް ނުތިއްބަވާނެ އެވެ.\nގާނޫނު އަސާސީއަށް ސަރުކާރުން ހުށައެޅި އިސްލާހު އެޖެންޑާ މިކުރީ، މުޅިން އެހެން އުޒުރުތަކެއް ދައްކަވައިގެން އެ ބިލް އެތައް ދުވަހަކު ބޭއްވުމަށް ފަހު އެވެ. އެމްޑީޕީގެ ސުޕަ މެޖޯރިޓީ އޮތް މަޖިލިހުގައި ބަހުސް ކުރިއަށް ގެންދިޔައީ، ގާނޫނަކުން ކައުންސިލަރުންގެ ދައުރު ދަންމާލާ ގޮތަށެވެ. އެކަމަކު އެއީ ގާނޫނު އަސާސީއާ ހިލާފު ކަމެއް ކަމަށް، ގާނޫނީ ތަޖުރިބާކާރުން ގެންދަނީ ބުނަމުންނެވެ.\nއެންމެ ފަހުން ގާނޫނުގެ ބިލް ބާއްވާފައި، ގާނޫނު އަސާސީއަށް އިސްލާހު ގެންނަ ބިލް މިހާރު އެ އޮތީ ކުރިއަށް ނެރެފަ އެވެ. ޖޫން 1 ގެ ކުރިން އެ ބަދަލު ގެންނަން ޖެހެ އެވެ. އެހެންކަމުން މަޖިލިހުގެ ޖަލްސާތައް، އީދު ބަންދުގައި ވެސް ކުރިއަށް ގެންދަން މަޖިލިހުގެ ނިންމި އެވެ.\nއިތުރު ލިޔުންތައް ރައީސް މުހައްމަދު ނަޝީދު ސިއްހަތު ސަރުކާރު ރައްޔިތުންގެ މަޖިލިސް ރާއްޖޭގެ ގާނޫނުއަސާސީ ހެލްތު ޕްރޮޓެކްޝަން އެޖެންސީ ލޯކަލް ކައުންސިލްތަކުގެ އިންތިޚާބު 2020 ސިއްހީ ކުއްލި ނުރައްކަލުގެ ހާލަތު ލޮކްޑައުން


ރަސްގެފާނުގެ މިސްކިތް – Sheikh Fikree Sheikh Fikree\nޖޫން 01، 2016\nއެއްދުވަސްވަރެއްގައި އުޅުއްވި ރަސްކަލަކު، އޭނާގެ ރަށުގައި މިސްކިތެއް ބިނާކުރެއްވުމަށް އެދިވަޑައިގެންނެވިއެވެ. އެ މިސްކިތަކީ ސީދާ ރަސްގެފާނުގެ މުދަލާ ފައިސާއިން އެކަނި ބިނާކުރާ މިސްކިތެއް ކަމުގައި ހެދުމަށް ރަސްގެފާނު ބޭނުވެވަޑައިގަތެވެ. އެހެންކަމުން، އެ މިސްކިތް ބިނާ ކުރުމުގައި އެހެން އެއްވެސް މީހެއްގެ މުދަލެއް ނުވަތަ އެހީތެރިކަމެއް ނުހޯދުމަށް އެރަސްގެފާނު އަމުރު ކުރެއްވިއެވެ.\nމިސްކިތް ބިނާކޮށް ނިމި، މިސްކިތުގައި ރަސްގެފާނުގެ ނަން ޖައްސަވައިފިއެވެ. އެރޭ ރަސްގެފާނު ނިދިކުރައްވަން އޮންނަވަނިކޮށް، ހުވަފެންފުޅުގައި މަލާއިކަތަކު ދެކެވަޑައިގަތެވެ. އެ މަލާއިކަތާ ވަޑައިގެން މިސްކިތުގައި ޖަހާފައިވާ ރަސްގެފާނުގެ ނަންފުޅު ފޮއްސެވުމަށްފަހު އަންހެނެއްގެ ނަން ޖެއްސެވިއެވެ. ދެން ރަސްގެފާނަށް ކުއްލިއަކަށް ހޭފުޅު ލެއްވިއްޖެއެވެ. އަދި އެ ހުވަފެންފުޅާމެދު ވަރަށް ކަންބޮޑުވެވަޑައިގެން، މިސްކިތުގައި ޖަހާފައިވާ ރަސްގެފާނުގެ ނަން އޮތްތޯ ބެލުމަށް ސިފައިން ފޮނުއްވެވިއެވެ. ސިފައިން އެބުރި އައިސް މިސްކިތުގައި ހުރީ ރަސްގެފާނުގެ ނަންފުޅު ކަމުގައި ދެންނެވިއެވެ. އަދި އެ ހުވަފެންފުޅަކީ ބިލާހެއް ކަމުގައި ބުނެ ރަސްގެފާނުގެ ހިތްޕުޅު ހަމަޖެއްސެވުމަށް ނަޞޭޙަތްތެރިވިއެވެ.\nދެވަނަ ރޭވެސް ރަސްގެފާނު ނިދިކުރައްވަން އޮންނަވަނިކޮށް، އުޑުން މަލާއިކަތަކު ފައިބައިވަޑައިގަންނަވަނިކޮށް ހުވަފެންފުޅުގައި ފެނިވަޑައިގަތެވެ. އެ މަލާއިކަތާ ވަޑައިގެން މިސްކިތުގައި ލިޔެފައިވާ ރަސްގެފާނުގެ ނަންފުޅު ފުއްސަވައި އަންހެނެއްގެ ނަން ލިޔުއްވާތީ ފެނިވަޑައިގަތެވެ. ދެން ކުލިއަކަށް ހޭފުޅު ލެއްވިޖެއެވެ. އެރޭވެސް ވަރަށް ކަންބޮޑުވެވަޑައިގެން މިސްކިތުގައި ލިޔެފައިވާ ރަސްގެފާނުގެ ނަންފުޅު ހުރިތޯ ބެލުމަށް ސިފައިން ފޮނުއްވެވިއެވެ. މިސްކިތުގައި ލިޔެފައިވަނީ އަދިވެސް ހަމަ ރަސްގެފާނުގެ ނަންފުޅުކަމުގައި ސިފައިން ދެންނެވިއެވެ.\nތިންވަނަ ރޭވެސް ރަސްގެފާނުގެ އެހުވަފެންފުޅު ފެނިވަޑައިގަތެވެ. އެރޭ ހޭފުޅު ލެއްވުނު އިރު، އެ މަލާއިކަތާ ލިޔުއްވި އަންހެން މީހާގެ ނަން ހަދުމަފުޅު ހުއްޓެވެ. ދެން އަނެއްދުވަހު، އެ އަންހެނާ ހޯދައިގެން ގެނެސް، ރަސްގެފާނުގެ ދަރުބާރަށް ހާޒިރު ކުރެވުނެވެ. އެ އަންހެނާއަކީ ޢުމުރުން ދުވަސްވެފައިވާ މުސްކުޅި ފަޤީރެކެވެ. އޭނާ ރަސްގެފާނުގެ ދަރުބާރަށް ޙާޟިރު ކުރުމުން ބިރުން ތުރުތުރު އަޅައެވެ. އެހިނދު ރަސްގެފާނުގެ ހުވަފެންފުޅު ކިޔައިދިނުމަށްފަހު، އެމިސްކިތް ބިނާ ކުރުމުގައި އޭނާ އެއްވެސް ކަމެއް ކުރިތޯ ރަސްގެފާނު ސުވާލު ކުރެއްވިއެވެ.\nއެ އަންހެނާ ދެންނެވިއެވެ. “އޭ ރަސްގެފާނެވެ! މިސްކިތް ބިނާ ކުރުމުގައި އެހެން އެއްވެސް މީހަކު ބައިވެރި ނުކުރުމަށް ރަސްގެފާނު ކުރައްވާފައިވާ އަމުރަށް، އަޅުގަނޑު ކިޔަމަންތެރިވީމެވެ. އަދި އަޅުގަނޑަކީ ގައިބާރުދެރަވެ، ޢުމުރުން ދުވަސްވެފައިވާ ފަޤީރު އަންހެނަކީމެވެ. އަޅުގަނޑަށް މިސްކިތް ބިނާކުރުމުގައި ކުރެވޭނީ ކޮންކަމެއްތޯއެވެ؟ ނަމަވެސް މިސްކިތް ޢިމާރާތް ކުރަމުން ދިޔައިރު، އެއްދުވަހެއްގައި ތިމަންނާ މިސްކިތް ކައިރިން ދަނިކޮށް، އެތާގެ މަސައްކަތުގައި ގެންގުޅޭ ހިމާރެއް ދުށީމެވެ. އެސޮރު އޮތީ އައްސާފައެވެ. އޭރު ފެން ބޮވައިގަނެގެން އެސޮރުގެ ދޫވަނީ ބޭރުވެފައެވެ. އޭތީގައި އައްސާފައި އޮތް ވާގަޑުގެ ސަބަބުން އެތާހުރި ފެން އެއްޗާ ކައިރިޔަށް އެ ޙިމާރަށް ދެވޭވަރެއް ނުވެއެވެ. ދެން ތިމަންނާ އެ ފެން އެތި އެ ހިމާރުގެ ކައިރިޔަށް ޖައްސައިލަދިނީމެވެ. މި ނޫނީ މިސްކިތުގެ މަސައްކަތުގެ އެއްވެސް ކަމެއް އަޅުގަނޑަކަށް ނޭނގެއެވެ.”\nރަސްގެފާނު ވިސްނަވަން އިންނަވާފައި ވިދާޅުވިއެވެ. “ކަލޭ އެކަންކުރީ މާތް ﷲ އަށްޓަކައެވެ. އެކަލާނގެ އެ ޢަމަލު ޤަބޫލު ކުރެއްވެވިއެވެ. އަހަރެން މިސްކިތް ބިނާކުރަން ބޭނުންވީ، އަހަރެއްގެ ނަން ދެމެހެއްޓުމަށެވެ. އެހެންވުމުން މާތް ﷲ އަހަރެންގެ ޢަމަލު ޤަބޫލު ނުކުރެއްވެވިއެވެ.”\nދެން އެ އަންހެނާގެ ނަމުން އެ މިސްކިތަށް ނަން ދިނުމަށް ރަސްގެފާނު އަމުރު ކުރެއްވިއެވެ.


މަދަނީ ޖަމްޢިއްޔާތަކުގެ ފެއަރއަށް ދެހާހެއްހާ މީހުން ޒިޔާރަތްކޮށްފިއެވެ.\nރޭ ނިމުނު "ހަވަލި" ފެއަރއަށް ޒިޔާރަތްކުރި މީހުންގެ ތެރޭގައި ސްކޫލްތަކުގެ 250 އެއްހާ ދަރިވަރުންވެސް ހިމެނެއެވެ. އޭގެ ތެރޭގައި 12 ސްކޫލެއްގެ ދަރިވަރުން ހިމެނެއެވެ. ވިޔަފާރިތަކާއި، ކުންފުނިތަކުން 32 މީހުން ފެއަރއަށް ޒިޔާރަތްކޮށް، ޖަމްއިއްޔާތަކުގެ މެމްބަރުންނާ ބައްދަލުކޮށް މައުލޫމާތު ހޯދިއެވެ.\nފެއަރގައި ހިމެނޭ ހުރިހާ ސްޓޯލްތަކަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހުވެސް ވަޑައިގެން ޖަމްއިއްޔާތަކުގެ މެމްބަރުންގެ އަޑު އައްސެވިއެވެ. މީގެއިތުރުން މިނިސްޓަރ އޮފް އިކޮނޮމިކް ޑިވެލޮޕްމަންޓް ފައްޔާޟް ޢިސްމާޢީލްއާއި، މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަޙީދާއި، މިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް ޔުމްނާ މައުމޫނާއި، މިނިސްޓަރ އޮފް ޔޫތް، ސްޕޯރޓްސް އެންޑް ކޮމިއުނިޓީ އެމްޕަވަރމަންޓް ހިންގެވުމާ ހަވާލުހުންނެވި މިނިސްޓަރ އޮފް ޓޫރިޒަމް އަލީ ވަހީދު ވަނީ ފެއަރގެ ހުރިހާ ސްޓޯލްތަކަށް ވަޑަައިގެން ޖަމްއިއްޔާތަކުގެ މެމްބަރުންގެ އަޑު އައްސަވާ މަޢުލޫމާތު ހޯއްދަވާފައެވެ.\nމިނިސްޓަރ އޮފް ހޯމް އެފެއާޒް ޢިމްރާން ޢަބްދުﷲއާއި ޖަމްޢިއްޔާތަކުގެ ރެޖިސްޓްރަރ، މިނިސްޓަރ އޮފް ސްޓޭޓް ފޮރ ހޯމް އެފެއާޒް އަލީ ނަޒީރުވެސް ފެއަރގެ ސްޓޯލްތަކަށް ޒިޔާރަތްކުރައްވާ، ޖަމްއިޔާތަކުގެ މެމްބަރުން އަދި މަންދޫބުންނާ ބައްދަލުކުރެއްވިއެވެ.\nމާރޗްމަހުގެ 17،16 އަދި 18 ވަނަ ދުވަހު ދަރުބާރުގޭގައި ކުރިއަށްގެންދިޔަ ފެއަރގެ ތެރޭގައި ޖަމްއިއްޔާތަކުގެ މެމްބަރުންނަށް ތަމްރީނު ދިނުމާއި، މުޙިއްމު ދާއިރާތަކުން މައުލޫމާތު ދިނުމުގެ ސެޝަންތަކާއި، ނެޓްވޯކިންގ ސެޝަންތައްވެސް ވަނީ ކުރިއށްގެންގޮސްފައެވެ.\nޖަމްއިއްޔާތަކުގެ މެމްބަރުން ފާހަގަކުރި ގޮތުގައި މިއީ ކުރިއެރުންތަކެއް ލިބުނު، އަދި ޖަމްއިއްޔާތަކުގެ މެދުގައި ގުޅުންތައް ބަދަހިވި ފެއަރއެއްކަމަށެވެ. ކުރިމަގުގައި ގުޅިގެން މަސައްކަތް ކުރުމަށް ފެއަރގެ ސަބަބުން ފުރުޞަތު ފަހިވިކަން ޖަމްއިއްޔާތަކުން ވަނީ ފާހަގަކޮށްފައެވެ. އަދި ޖަމްއިއްޔާތަކުން ކުރާ މަސައްކަތްތައް ޢާއްމުންނާ، ކުންފުނިތަކާ ޙިއްޞާކުރުމަށާއި، ހުރަސްތަކާއި ޚިޔާލުތައް ސަރުކާރާ ޙިއްޞާކުރުމަށް ފުރުޞަތު ލިބުނުކަން ޖަމްއިއްޔާތަކުން ފާހަގަކުރިއެވެ.


Raajje midhanee dhuniyega fai hama kuramun: Shahid | Mihaaru\nފޮރިން މިނިސްޓަރު އަބްދުﷲ ޝާހިދު އަޒަރުބައިޖާންގައި. --- ފޮޓޯ: ފޮރިން މިނިސްޓްރީ\nރާއްޖެ މިދަނީ ދުނިޔޭގައި ފައި ހަމަކުރަމުން: ޝާހިދު\n26 އޮކްޓޯބަރ 2019 - 15:45 23 comments\nދުނިޔޭގެ އެކި ގައުމުތަކާއި ޖަމިއްޔާތަކާ އެކު ރާއްޖެ އެކަހެރިވެފައި އޮތް އޮތުން ނިމުމަކަށް ގެނެސް، ރާއްޖެ އަށް ދިމާވާ ގޮންޖެހުންތަކަށް ހައްލު ހޯދަން މަސައްކަތް ކުރަމުން އަންނަ ކަމަށް ފޮރިން މިނިސްޓަރު އަބްދުﷲ ޝާހިދު އަޒަރުބައިޖާންގެ ވެރިރަށް ބާކޫގައި މިއަދު ވިދާޅުވެއްޖެ އެވެ.\nނަން-އެލައިންޑް މޫވްމަންޓްގައި ހިމެނޭ ގައުމުތަކުގެ ވެރިންގެ 18 ވަނަ ސަމިޓްގައި ރައީސް އިބްރާހިމް މުހައްމަދު ސޯލިހްގެ ފަރާތްޕުޅުން ޝާހިދު ބައިވެރިވެވަޑައިގެން ސަމިޓްގައި ތަގްރީރު ކުރައްވަމުން ވިދާޅުވީ މިދިޔަ ނޮވެމްބަރު މަހު އާ ސަރުކާރެއް އުފެދުނީ ހެޔޮ ބަދަލުތަކެއް ގެނައުމުގެ ބޭނުމުގައި ކަމަށެވެ.\nއާ ސަރުކާރެއް ރައްޔިތުން ހޮވީ އިންސާނީ ހައްގުތައް ހިމާޔަތްކޮށް، ގާނޫނު ނަގަހައްޓައި ޑިމޮކްރަސީގެ ހަމަތަކާއި އުސޫލުތަކުގެ މަތިން ކޮރަޕްޝަނާ ދެކޮޅަށް މަސައްކަތް ކުރަން ކަމަށް ޝާހިދު ވިދާޅުވި އެވެ. އަދި ރާއްޖެ އަށް ތަރައްގީ ގެނައުމަކީ ވެސް ސަރުކާރުގެ އަމާޒަކަށް ހެދި ކަން މިނިސްޓަރު ފާހަގަ ކުރެއްވި އެވެ.\n"މިއަދު އަޅުގަނޑު ފަހުރުވެރިކަމާ އެކު ފާހަގަ ކުރާނީ މިކަންކަމަށް އަމަލު ކުރާކަން،" ޝާހިދު ވިދާޅުވި އެވެ.\nޝާހިދު ވިދާޅުވި ގޮތުގައި ރާއްޖެ ކަހަލަ ކުދި ޖަޒީރާ ގައުމުތަކަށް ދިމާވެފައިވާ އެންމެ ބޮޑު އެއް މައްސަލައަކީ މޫސުމަށް އަންނަ ބަދަލުތަކުގެ ނޭދެވޭ އަސަރެވެ. އެކަމުގެ ނުރައްކާ ރާއްޖެ ފަދަ ގައުމުތަކަށް އޮތް އިރު، އެކަން ހައްލު ކުރަން ގަދަ އަޅައި މަސައްކަތް ކުރަން ޖެހޭ ކަމަށް އޭނާ ވިދާޅުވި އެވެ.\nޝާހިދު ވިދާޅުވީ 2050 އާ ހަމައަށް 200 މިލިއަނެއްހާ މީހުން މޫސުމަށް އަންނަ ބަދަލުތަކުގެ ސަބަބުން ރެފިއުޖީންނަށް ވާނެ ކަމަށް ވޯލްޑް ބޭންކުން ލަފާކޮށްފައިވާ އިރު، އޭގެ ކުރިން ހައްލު ބޭނުންވާ ކަމަށެވެ.\nމީގެއިތުރުން ޝާހިދު ވިދާޅުވި ގޮތުގައި ރާއްޖެ އަށް ދެން އެންމެ ބޮޑު ނުރައްކަލަކީ ޓެރަރިޒަމްގެ ނުރައްކަލެވެ. ޓެރަރިޒަމްގެ ނުރައްކަލަކީ މިހާރު ދުނިޔެއަށް ދިމާވެފައިވާ އެންމެ ބޮޑެތި ނުރައްކާތައް ގޮތުގައި ސިފަ ކުރައްވައި ޝާހިދު ވިދާޅުވީ ޓެރަރިޒަމާ ދެކޮޅަށް ހުރިހާ ގައުމުތަކުން ކުރާ މަސައްކަތް ކާމިޔާބުވާނެ ކަމަށެވެ.\nޝާހިދު ވަނީ އިޒްރޭލުން ފަލަސްތީނުގެ ބިންތައް ފޭރިގަނެގެން ހިންގަމުން އަންނަ ކަންކަމާ ދެކޮޅަށް ތަގްރީރު ކުރައްވައިފަ އެވެ. ޝާހިދު ވިދާޅުވީ އިޒްރޭލުން ގަވާއިދާ ހިލާފަށް ޕަލަސްތީނުގެ ބިންތައް ހިސާރު ކުރަމުންދާ ދިއުން ރާއްޖެ އިން ކުށްވެރިކުރާ ކަމަށެވެ. އަދި ރާއްޖެ އިން އަބަދުވެސް ތާއީދު ކުރަނީ ފަލަސްތީނާއި އިޒްރޭލް ދެ ދައުލަތެއްގެ ގޮތުގައި އޮތުމަށް ކަމަށް ވެސް ޝާހިދު ވިދާޅުވި އެވެ.\nފޮރިން މިނިސްޓްރީން ބުނީ މި ސަމިޓްގައި ބައިވެރިވެވަޑައިގަންނަވާ ބައެއް ގައުމުތަކުގެ ވެރިންނާ ޝާހިދު ވަނީ ބައްދަލުކުރައްވައި، މުހިއްމު މަޝްވަރާތަކެއް ކުރައްވަމުން ގެންދަވާ ކަމަށެވެ.\nނޮން އެލައިންޑް މޫވްމަންޓަކީ އެމެރިކާ އާއި ސޯވިއެޓް ޔޫނިއަންއާ ދެމެދު ހިނގި ދެބަސްވުންތަކުގެ ތެރޭގައި ކުރިމަތިވި ދަތިތަކުގެ ސަބަބުން ވަކިކޮޅަކަށް ނުޖެހި ތިބުމަށް މީގެ 58 އަހަރު ކުރިން އުފެއްދި ޖަމާއަތެކެވެ. އެ ޖަމާއަތުގައި 120 ގައުމުން ބައިވެރިވެ އެވެ.\nއިތުރު ލިޔުންތައް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ


SunOnline: Story: #Edhiedhihoadheemey - ep46\n1 އަހަރު3މަސް ކުރިން - 10 މާޗް 2017 4\nޝީރީން ދިއުމާއެކު އަޒްޔާނާއި ބަތޫލްގެ ހަޔާތް ބަނަކުރަމުން އައި ތޫފާން އަލިވެ އަމާންކަން ވެރިވެއްޖެއެވެ. ހަމައެއާއެކު ފާއިތުވާން ފެށި ކޮންމެ ދުވަހަކާއެކު ދެމަފިރިންގެ ލޯތްބާއި އުފާވެރިކަމަށް އިތުރު ފުރިހަކަމެއް ގެނެސްދެމުން ދިޔަ އެވެ.\nދުވަސްތައް ފާއތިުވަމުން ގޮސް ބަތޫލްގެ ބަނޑަށް ނުވަމަސް ފުރުނު ދުވަހެވެ. ވިހަން އޮތް ދުވަސް ކައިރިވަމުން ދިޔަ ވަރަކަށް ބަތޫލްގެ ހިތް ވެސް ބިރުގަންނަމުން ދިޔަ އެވެ. ނަމަވެސް އޭނަ ގާތު އަޒްޔާން ހުންނާތީ އެހިތަށް ފިނިކަން ލިބެއެވެ. އެދެމެދުގައި އޮތް ލޯބި ފުންވެފައިވާ ދަރަޖައާ މެދު ބަތޫލްއަށް އަބަދުމެ ވިސްނެއެވެ. އަޒްޔާން އޭނަ ދެކެ ވާ ލޯބި އަޒްޔާންގެ ކިތަންމެ ކުޑަ ހަރަކާތަކުން ވެސް ބަތޫލްއަށް އިހުސާސްވެއެވެ. އެއިން ކޮންމެފަހަރަކު ބަތޫލްގެ ތުންފަތަށް އުފާވެރި ހިނިތުންވުމެއް ވެރިވެއެވެ.\n''ބަތޫ، ޖަނާމެން އައިސްފަ އެބަތިބި...'' ފާޚަނާގައި އުޅުނު ބަތޫލްއަށް ގޮވާލަމުން އަޒްޔާން ބުނެލިއެވެ.\n''މިނުކުންނަނީ...'' ބަތޫލްގެ އަޑު އިވުނެވެ. އަޒްޔާން މަޑުކޮށްލައިގެން ހުރީ ބަތޫލް ނުކުންނަން ނެދެވެ. އަދި އޭނަ ކޮޓަރިން ނުކުތީ ބަތޫލް ގޮވައިގެންނެވެ.\n''މިހާރު ބަތޫ ހާދަ ފަލަވެއްޖެޔޭ ދޯ، ޖާން...'' މަސްތައް ޖަހައި ކުރިއަށް ވުރެ ސިއްހަތު ރަނގަޅުކަމަށް ދައްކާ ބަތޫލް ފެނުމާއެކު ދިމާކޮށްލުމުގެ ރާގެއްގައި ޝުޖާއު ބުނެލިއެވެ. ޖަނާ ވަގުތުން ޝުޖާއުގެ މުއްލަދަނޑީގައި ވިކައިގަތެވެ. އަދި ބަތޫލްއާ ދިމާނުކުރުމަށް ބުނެލިއެވެ.\n''މިހާރު ޑިއު ޑޭޓް ވެސް ޖެހެނީއެއްނު... ހުރިހާކަމެއް ރެޑީތަ؟...'' ބަތޫލް އައިސް އިށީނުމާއެކު ޖަނާ ބަތޫލް ގާތަށް ޖެހިލަމުން ބަތޫލްގެ ބަނޑުގައި ފިރުމާލިއެވެ.\n''އާނ، ކުރީރޭ ޒޭން އާ ދެމީހުން ގޮސް ބޭބީއަށް ބޭނުންވާ އެއްޗެހި ގަނެގެން އައީ.....'' ބަތޫލް ބުނެލިއެވެ.\n''އަޅޭ، މަ ބުނީމެއްނު ގެންދަންވާނެޔޭ...'' ޖަނާ ޝަކުވާގެ ރާގަކަށް ބުނެލިއެވެ.\n''ދެން ދެމަފިރިން ދާހާ ތަނަކަށް ޖާން ގެންދަންޖެހޭތަ؟...'' ދެފަރާތަށް ބޯހޫރާލަމުން ޝުޖާއު ބުނެލިއެވެ. އެއާއެކު ޝުޖާއުއާ ދިމާއަށް ޖަނާ ލޯއަޅާލިއެވެ. ޝުޖާއު އަވަސްއަވަހަށް ދެއަތް މައްޗަށް އުފުލާލީ އަމާންދީފިމޭ ބުނާ ފަދައަކުންނެވެ. އެއާއެކު އަޒްޔާނާއި ބަތޫލްގެ ހުނުމުގެ އަޑު އިވުނެވެ.\n''މިހާރު ބޭބީއަށް ކިޔާނެ ނަން ފައިނަލް ކުރެވިއްޖެތަ؟...'' ޖަނާ އަހާލުމުން ބަތޫލްއަށް ބަލާލެވުނީ އަޒްޔާނަށެވެ. އަޒްޔާން ހިނިތުންވެލިއެވެ. ރޭގައި އެދެމަފިރިންވަނީ އަލަތު ދަރިފުޅަށް ކިޔާނެ ނަން ވެސް ނިންމާފައެވެ.\n''މަނާލް...'' ބަތޫލް ލުއި ހިނިތުންވުމަކާއެކު ބުނެލިއެވެ. އެތައް އިރެއް ވަންދެން ޖަނާއާއި ބަތޫލްގެ ވާހަކަތައް ދިގުލައިގެން ދިޔަ އެވެ. އެވާހަކަތަކުގެ ތެރޭން ޖަނާއަށް ކަމެއް ހަނދާންވުމާއެކު އަވަސްއަވަހަށް އޭނަގެ އަތްދަބަސް ނަގައި އޭގެ ތެރޭން ކާޑެއް ނެގިއިފި އެވެ\n''މީ ފައިނަލް ކާޑު، ރީތި ދޯ؟...'' ނުލާއި ހުދުކުލައިން ފަރުމާކުރެވިފައިވާ ކާޑު ބަތޫލް އަތަށް ދެމުން ޖަނާ ބުނެލިއެވެ. އެހާ ހިސާބުން ވާހަކައިގެ ސަމުގާ ހުއްޓުނީ ޖަނާއާއި ޝުޖާއުގެ ކައިވެންޏަށެވެ.\nޖައުފަރުގެ މަސައްކަތުން ނާއިލު ޖަލުން މިނިވަންކުރެވުނީ އޭނަ އެކަމާއިގެން އުޅެތާ މަސްތަކެއް ފަހުންނެވެ. ނާއިލު މިނިވަންވުމުން ޖައުފަރަށް ހަމަޖެހުމެއް ލިބުނެވެ. ނަމަވެސް ނާއިލަށް އައިސްފައިވާ ބަދަލުތަކުން އޭނަ ހުރީ ދެރަވެފައެވެ. ކުރިން ނާއިލަށް ލިބިފައިވި ވަރުގަދަ ހަށިގަނޑުވަނީ ހިކިއަނަރޫފަވެފައެވެ. މޫނުމަތިން ވެސް ފެންނަނީ އިންތިހާ ދަރަޖައިގެ ވަރުބަލިކަމެވެ. ހިތާމަވެރިކަން ވެސް އެމޫނުން ފާޅުވެއެވެ. ނާއިލަށް ފުރަތަމަ ޖައުފަރު ފެނުމުން ކާކުކަމެއް ވެސް ނޭގުނެވެ. ނަމަވެސް ބުނެދޭން މަސައްކަތްކުރުމުން ހަނދާންވާ ގޮތް ވިއެވެ. އެހާ ހިސާބުން ނާއިލު ކަންތައްތައް އޮޅުން ފިލުވަން ބޭނުން ވިއެވެ. އޭނަގެ އަންހެނުންނާއި ދަރިފުޅާ ހަމައަށް ގެންގޮސްދޭން އެދުނީ ރޮމުންނެވެ. އެމީހުންނާ މެދު ކަންތައް ކުރެވުނު ގޮތާ މެދު ދެރަވެ ހިތާމަކުރާކަން ވެސް ހާމަކުރިއެވެ. އެއާއެކު ޖައުފަރުގެ ދުލުގައި ތަޅެއް ލެވުނެވެ. އޭނަ ހިމޭންވީ ޖަވާބުދޭން ނޭގުނީތީއެވެ. ޖައުފަރުގެ ހިމޭންކަމުން އުނދަގޫވި ނާއިލު އަނެއްކާ ވެސް އެދުނީ ޒައިނަބު ގާތަށް ގެންގޮސް ދިނުމަށެވެ.\nފުންނޭވާއެއް ދޫކޮށްލަމުން ޖައުފަރު އެއްބަސް ވިއެވެ. ނާއިލުގެ ހިކިފައިވި ތުންފަތަށް ހިނިތުންވުމެއް ވެރިވެގެންއައީ ދެނެވެ. އޭނަ ޒައިނަބުގެ ގާތުން މަޢާފަށް އެދެން ބޭނުންވެފައިވާ ކޮންެ ދުވަހެއް ހެއްޔެވެ؟ ހަމައެއާއެކު އޭނަގެ ދަރިފުޅު ދެކިލުމަށް ވެސް މެއެވެ. މިހާރު އޭނަގެ ދަރިފުޅު ހުންނާނީ ފުރާ ފުރިހަމަވެ ޒުވާނަކަށް ވެފައެވެ. އެދަރިފުޅަށް އޭނަ ފެނުމުން އެނގޭނެ ބާވައޭ ވެސް ނާއިލުގެ ހިތަށް އެރިއެވެ.\nނާއިލު އެދުނު މަންޒިލާ ހަމައަށް ގެންގޮސްދެވެން ދެން ޖައުފަރު ވާހަކައެއް ނުދައްކައެވެ. އޭނައަށް ގިނަ ފަހަރު ނާއިލަށް ބަލަން ހުރެވެނީ ކުށްވެރިއެއްފަދައިންނެވެ. ނާއިލަށް ހަޤީޤަތް އެނގުމުން ވާނެ ގޮތެއް ހިތަށް އަރައި އޭނަ ދެރަވިއެވެ. ކިތަންމެ ފަހަރަކު ބުނަން ވެސް ބޭނުން ވިއެވެ. އެހެނަސް އޭނައަށް އެހިތްވަރެއް ނުލިބުނެވެ. ހަމައެއާއެކު ނާއިލުގެ ދިރިއުޅުން ބަރުބާދުކޮށްލި އިސް މޭސްތިރިއަކީ އޭނަކަން ހާމަކުރަން ވެސް ޖެހިލުން ވިއެވެ.\nއުފާވެރިކަން ލިބިފައިވި ނާއިލަށް ޖައުފަރުގެ ހިމޭންކަން ފާހަގައެއް ނުކުރެވުނެވެ. އޭނަގެ ސިކުނޑީގެ ދުރުމީ ގޮސް ހުއްޓިފައިވަނީ އޭނަގެ ޢާއިލާއަށްކަމުގައި ވީތީ އެވެ. އެމީހުންނާ ބައްދަލުވާތީ އޭނަގެ ހިތްވަނީ އަވަސްވެފައެވެ. ޒައިނަބުގެ ގާތުން މަޢާފަށް އެދޭނެ ގޮތްތަށް އޭނަގެ ސިކުނޑީގައި ރާވަމުން ދިޔަ އެވެ. އޭރު އޭނަގެ ހިތުގެ އަޑިން ދުޢާކުރެވެން ދިޔައީ ޒައިނަބުގެ މަޢާފު އޭނައަށް ދެއްވުމަށް އެދިއެވެ. އޭނައަށް ޒައިނަބުގެ މައްޗަށް އަނިޔާވެރިވެވުނީ ލިބުނު ގޯސް އެކުވެރިންތަކެއްގެ ސަބަބުންނެވެ. އެކަމާ މެދު އޭނަ ހިތާމަކުރާވަރު ދެނެވޮޑިގެންވާނީ ހެއްދެވި ފަރާތެވެ.\n''އެއައީ ބައްޕަ... އަވަހަށް ދޭބަލަ ދޮރުހުޅުވަން...'' ސުފުރާމަތި ތައްޔާރުކުރަން އުޅުނު ބަތޫލް އޭނައަށް އެހީވާން އުޅުނު އަޒްޔާނާ ވާހަކަދައްކަމުން ބުނެލިއެވެ. އޭރު ގޭގެ ދޮރުގައި ޓަކިދޭ އަޑު އިވެއެވެ. އަޒްޔާން ފުންނޭވާއެއް ދޫކޮށްލަމުން ހިނގައިގަތެވެ. ބައްޕައާއި ބައްދަލުވާތީ އޭނަގެ ހިތުގެ ތެޅުން ނުހަނު އަވަސްވެފައިވިއެވެ. އަޒްޔާނަށް ތަޅުގައި ހިފާ އަނބުރާލެވުނީ ވެސް އަވަހަށެވެ.\nނާއިލަށް އަޒްޔާން ފެނުމުން ފުރަތަމަ ވެސް ފާހަގަ ކުރެވުނީ އަޒްޔާންގެ ދެލޮލެވެ. އޭގެ އިތުރުން އޭނަގެ ޒުވާން ދުވަސްވަރުގެ ސިފަތައް ވެސް އަޒްޔާންގެ މޫނުން އޭނައަށް ފެނުނެވެ. ނާއިލުގެ ތުންފަތަށް ހިނިތުންވުމެއް ވެރިވީ ދޮރުކުރިމަތީ އެހުރި ޒުވާނާއަކީ އޭނަގެ ދަރިފުޅުކަން ޔަޤީންކުރެވުމުންނެވެ. އަވަހަށް ދަރިފުޅު ގެނެސް މޭގައި ލައްކޮށްލަން ބޭނުންވިކަމުގައި ވިޔަސް އޭނަ ހުރީ އަޒްޔާންގެ ފަރާތުން ރުޅިވެރިކަން އަމާޒުވެދާނެތީ އަޒްޔާންގެ ގައިގައި ބައްދާލަން ނުކެރިފައެވެ. ނަމަވެސް އޭނަގެ ހިތަށް ހަމަޖެހުމެއް ލިބުނީ އަޒްޔާން އިސްނެގުމުންނެވެ. ހަމައެއާއެކު އަޒްޔާންގެ ދުލުން ''ބައްޕަ'' ލަފުޒު ބޭރުވުން އޭނަގެ ދެލޮލަށް ކަރުނަ ޖަމާވިއެވެ. ލިބުނު ފުރުސަތުގައި އަޒްޔާންގެ ގާތުން ނާއިލު މަޢާފަށް ވެސް އެދުނެވެ.\nއަޒްޔާނާއި ދުރަށް ޖެހިލި ނާއިލަށް އެމީހުންނާ ދިމާއަށް އައި މާބަނޑު އަންހެންކުއްޖާ ފެނި ބަލަން ހުރެވުނެވެ. އެކަން ފާހަގަކުރެވުނު އަޒްޔާން ފަސްއެނބުރި ބަލާލިއެވެ. އޭނަގެ ތުންފަތަށް ވެރިވި ފުން ހިނިތުންވުމާއެކު ބަތޫލްއަށް އޭނަގެ އަތް ދިއްކޮށްލިއެވެ. ބަތޫލް ވެސް ހިނިތުންވުމަކާއެކު ގޮސް އަޒްޔާންގެ އަތުގައި ހިފާލިއެވެ.\n''މީ އަހަރެންގެ އަންހެނުން... ބަތޫލް...'' ނާއިލަށް ބަތޫލް ތަޢާރަފުކޮށްދެމުން އަޒްޔާން ބުނެލިއެވެ.\nނާއިލު ވެސް ބަތޫލްއަށް ހިނިތުންވެލިއެވެ. އަދި ވާހަކަދައްކަން ފެއްޓިއެވެ.\n''ޒައިނަބު...'' ނާއިލު ބުނެލިއެވެ. އެއާއެކު ހީވީ އަނދިރިކަމުގެ ވިލާގަނޑެއް ބޯމަތިވިހެންނެވެ. އުފާވެރިކަމާއި ދިރުން ގެއްލި ހިތާމައިގެ ކުލަވަރުތައް ފާޅުވެއްޖެއެވެ. ނާއިލުގެ ހިތަށް ނުތަނަވަސްކަން ވެރިވާން ފެށިއެވެ. އޭނަ އަނެއްކާ ވެސް ސުވާލު ތަކުރާރުކޮށްލިއެވެ.\n''ބައްޕަ ވަރުބަލިވެފައެއްނު ހުންނާނީ... އެތެރެއަށް ވަންނަންވީނު، ބަތޫލް އެބަހުރި ބައްޕައަށް ދޭން ސައި ތައްޔަރުކޮށްފައި...'' އަޒްޔާން ގަދަކަމުން ހިނިތުންވެލަމުން ވާހަދެއްކިއެވެ. އަޒްޔާން ކަމެއް ސިއްރުކުރާކަން ނާއިލަށް ޝައްކުކުރެވުނީ ދެނެވެ.\n''ކޮބާތަ ޒައިނަބު، ގޭގަ ނެތީތަ؟...'' ނާއިލު އެހިއެވެ. އެސުވާލުން އަޒްޔާނަށް ނުތަނަވަސްކަން ލިބުނެވެ. މަންމަގެ މަރުގެ ޚަބަރު ބައްޕައަށް ދިނުން އަދި އަވަސްކަމަށް އޭނަގެ ޒަމީރު އެއްބަސްވެފައިވީތީ އެވެ. ނަމަވެސް ބައްޕަގެ ސުވާލުތައް އޮއްބާލާނެ ގޮތެއް އޭނައަށް ނެގުންނެވެ.\n''އަޒްޔާން އެބުނީ ތެދުވާހަކައެކޭ، ދަތުރު ވަރުބަލި ވެސް ވެފައެއްނު ތިހުރީ، އެތެރެއަށް ވަންނަން ވީނު...'' ހުރިހާ އިރު ވަންދެން ވާހަކަނުދައްކާ ހުރި ޖައުފަރު ބުނެލިއެވެ.\n''ކީއްވެތަ އަހަރެންގެ ސުވާލަށް ޖަވާބުނުދޭން ތިއުޅެނީ؟... ޖައުފަރާ އެސުވާލުކުރުމުން ވެސް ޖަވާބެއް ނުލިބުނު، އަޒްޔާން ވެސް ނުދިން...'' ނާއިލުގެ ހިތް ބިރުގަންނަން ފެށިއެވެ. އެއާއެކު އޭނައަށް ނުތަނަވަސްކަން ލިބުނެވެ. ''އަހަންނަށް ކަމެއް ސިއްރުކުރަނީތަ؟...''\n''ހިމޭނުން ނުތިބެ ޖަވާބުދީބަލަ... ކޮބާހޭ ޒައިނަބު...'' ނާއިލުގެ އަޑު ގަދަ ވިއެވެ. އިތުރު ގޮތެއް ނެތުމުން އަޒްޔާނަށް ޖެހުނީ ތެދުހާމަކުރާށެވެ.\n''މަންމަ ނިޔާވެއްޖެ...'' އަޒްޔާންގެ އަޑުގައި ހިތްދަތިކަން ވިއެވެ.\nކުއްލި ޝޮކެއްލިބުނު ނާއިލަށް ފަހަތަށް ފިޔަވަޅެއް އަޅާލެވުނެވެ. އޭނަގެ ހަށިގަނޑުން ހަކަތަ ހުސްވެދާނެހެން ހީވި ވަގުތު ޖައުފަރުގެ އެހީ އޭނައަށް ލިބުނެވެ. އަވަސްއަވަހަށް ނާއިލު އަތުލަފިކޮށްގެން ގެންގޮސް ސޯފާގައި ބައިންދަމުން ޖައުފަރު ބަތޫލް ގާތު ބުނެލީ ފެންތަށްޓެއް ގެނެސްދިނުމަށެވެ.\nބަތޫލް ފެންތަށި ގެނެސްދިނުމުން ފެންބޯން ނާއިލު ނޫޅުނެވެ. އެއަށްވުރެން ބޮޑު ތަކުލީފެއް އޭނަގެ ހިތުގައި ވިއެވެ. އަޒްޔާން އޭނަގެ ބައްޕަ ގާތުގައި އިށީންނަމުން ވާހަކަދެއްކިއެވެ. ނަމަވެސް ރައްދެއް ނުލިބުނެވެ. އޭގެ ސަބަބުން އަޒްޔާން އިތުރަށް މާޔޫސްވެ ކަންބޮޑުވިއެވެ.\n''ކޮން ދުވަހަކު؟...'' ނާއިލު އަނގައިން ބުނީ އެތައް މިނެޓަކަށް ފަހުގައެވެ.\nއަޒްޔާން އޭނަގެ ބައްޕައަށް ކިޔައިދިނެވެ. އަޑުއަހަން ހުރި ނާއިލަށް ރޮވުނެވެ. ބައްޕައަށް ހިތްވަރުލައިދެމުން ދިޔަ އަޒްޔާން ވެސް ހުރީ ދެރަވެފައެވެ.\n''އަހަންނަށް ކުރެވުނުކަންތަކުން މިއަދު އަހަރެންގެ މުޅި ދިރިއުޅުން ބަރުބާދުވެއްޖެ...'' ހިތްދަތިކަން އެކުލެވިގެންވި އަޑަކުން ނާއިލު ބުނެލިއެވެ. އޭގެ ސަބަބުން ޖައުފަރަށް ނުހަނު އުނދަގޫ ވިއެވެ. އެހުރިހާކަމެއްގެ އިލްޒާމު އޭނަ އުފުލަން ޖެހޭތީއެވެ. ހަޤީޤަތް ހާމަކުރަން ބޭނުންވިކަމުގައި ވިޔަސް އެހިތްވަރެއް އޭނައަކަށް ނުލިބުނެވެ.\nމާހައުލުގެ އުދާސްކަން ހަމައަކަށް އެޅި ގޭތެރެ އޮތީ ހަމަހިމޭންވެފައެވެ. ބެލްކަނީގައި ހުރި ޖައުފަރަށް ފަސްއެނބުރި ބަލާލެވުނީ ފަހަތުން ފިޔަވަޅުތަކެއްގަ އަޑުއިވުމުންނެވެ. އޭރު އެދިމާއަށް އަޒްޔާން އަންނަތަން އޭނައަށް ފެނުނެވެ. އަޒްޔާން އައިސް ޖައުފަރާއި ތަންކޮޅެއް ދުރުގައި ހުއްޓިލަމުން ރެއިލިންގައި ހިފަހައްޓާލަމުން އަނދިރިކަން ވެރިވާންފަށާފައިވާ މާލޭގެ މަލަމައްޗަށް ނަޒަރު ހިންގާލިއެވެ.\n''ބައްޕަ ނިދާފަވީ، ކުރިއަށްވުރެން ބޮޑަށް ހަމަޖެހިފައި ހުރީ ވެސް...'' ޖައުފަރުގެ ހިތުގައި އޮތް ސުވާލަށް އަޒްޔާން ޖަވާބު ދިނެވެ.\n''އަހަންނަށް އެނގޭ ހުރިހާކަމެއްގެ ސަބަބުން ތިހުރީ ދެރަވެފައިކަން، ބައްޕައަށް ހަޤީޤަތް ހާމަކުރަން ވެސް ބެނުންވާކަން، އެކަމަކު އެންމެ ރަގަޅުވާނީ ބައްޕައަށް ނޭގުނިއްޔާ، އެހުރިހާ ހިތާމައެއް ބައްޕައަށް ބަރުދާސްތެއް ނުކުރެވޭނެ....... ހަމައެއާއެކު އަހަރެން ބޭނުމެއްނޫން ބަތޫލްބައްޕަ އެކަމުގެ އިލްޒާމު އަމިއްލަ ބޮލުގައި ވެސް އަޅުވާކަށް، އަހަރެން އެކަންތަކަށް މަޢާފުކޮށްފިތާ ކިތަންމެ ދުވަހެއް...'' ޖައުފަރަށް ބަލާލަމުން އަޒްޔާން ބުނެލިއެވެ.\n''އަޒްޔާން ތިހާ ހިތްހެވީ ކީއްވެތަ؟...'' ޖައުފަރަށް ބުނެލެވުނެވެ.\n''ނަފުރަތުން ހާސިލުކުރެވޭނެ މަންފާއެއް ނޯންނާނެތީ...'' އަޒްޔާން ބުނެލިއެވެ.\nކުލަގަދަ ރަސްމިއްޔާތަކާއެކު ޖަނާއާއި ޝުޖާއުގެ ކައިވެނި ކުރެވިގެން ދިޔައީ ހުކުރުދުވަހެއްގެ ހަވީރުގެ ވަގުތުގައެވެ. ޢާއިލާގެ ހުރިހާ އެންމެންގެ ހެޔޮ އެދުންތަކާއި ދުޢާތައް އަލަތު ދެމަފިރިންނަށް ލިބުނެވެ. ހިންދުގެ ވާހަކަތަކާއި ނަސޭހަތުން އޭރު މާރިޔާގެ ހިތް ވެސް ވަނީ ޖަނާއަށް ސާފުވެފައެވެ. އޭގެ އިތުރުން އޭނަ ހުރީ އޭނަގެ އެކުވެރިންގެ ފަރާތުން ޝުޖާއުގެ އަލަތު އަނބިމީހާގެ ރީތިކަމަށް ލިބެމުން ދިޔަ ތައުރީފުގެ ބަސްތަކުން ނުހަނު އުފާވެ ފޮނި ވެސް ވެފައެވެ.\nޝުޖާއުއާއި ޖަނާގެ ކައިވެންޏާ މެދު އެންމެ އުފާވެފައިވީ ބަތޫލް އެވެ. ޝުޖާއުއަށް އުފާވެރި ދިރިއުޅުމެއް ދެއްވުން އެދި އޭނަ ކުރި ދުޢާތައް އިޖާބަކުރައްވައިވިކަމުގެ ހިތްހަމަޖެހުން ބަތޫލްއަށް ލިބިފައި ވިއެވެ. ހަމައެއާއެކު އޭނަ ޝުޖާއުގެ ދަމަފިރިންނަށް އުފާވެރި ހަޔާތެއް ދެއްވުން އެދިވެސް ދުޢާ ދެންނެވިއެވެ.\nހަތަރު އަހަރު ފަސް...\nރުކެއްގެ ހިޔަލުގައި ހުރި ސަރަންފީ ގޮނޑީގައި އިން ބަތޫލްގެ ނަޒަރު ގޮސް ހުއްޓިފައިވަނީ ހުދު ދޮންވެލިގަނޑާ އިންވެގެން ގޮސް ދުރުދުރަށް ފެތުރިފައި އޮތް މޫދަށެވެ. ވިލާއި ފަޅުތަކުގެ ކުލަތައް އުކެވެފައި ވާއިރު ބަލާލަން ނުހަނު ހިތްގައިމެވެ. އޮއްސެމުން ދިޔަ އިރުގެ ދަޅަތަކުން އެމަންޒަރަށް އިތުރު ދިރުމެއް ގެނެސްދީފައި ވިއެވެ. ހަމައެއާއެކު ކަނޑުން އަންނަ ފިނިފިނި ރޯޅިތަކާއެކުވެގެން އިވެމުން ދިޔަ ރާޅުތަކުގެ ލުއިލުއި އަޑުން ސިކުނޑިއަށް ހަމަޖެހުން ގެނެސްދެއެވެ. ބަތޫލްއެކޭ އެއްފަދައިން ގިނަ އަދަދެއްގެ ފަތުރުވެރިން ވެސް އެޤުދުރަތީ ރީތިކަމުގެ މަންފާ ހާސިލުކުރަމުން ދިޔައެވެ.\n''މަންމީ...'' ރާޅުފަށާ ތަންކޮޅެއް ކައިރި ހިސާބެއްގައި އުޅުނު އަންހެންކުއްޖަކު ގޮވާލި އަޑަށް ބަތޫލްގެ ސަމާލުކަން އެދިމާއަށް ހުއްޓުނެވެ. ހަތަރުއަހަރަށްދާ އެކުއްޖާ އަތުގެ އިޝާރާތުން ދައްކާލީ ދޮންވެލިން ފަރުމާކުރެވިފައިވި ގަނޑުވަރެކެވެ. އޭރު އެކުއްޖާ ގާތު އިން އަޒްޔާން އެގަނޑުވަރުގައި ކުދި ބޮލިތަކެއް ހަރުކުރަމުން ދިޔަ އެވެ. ބަތޫލް އެމަންޒަރު ބަލަން އިނީ އުފާވެރި ހިނިތުންވުމަކާއެކުގައެވެ. އެފަދަ ކޮންމެ ވަގުތެއްގައި ވެސް އޭނައަށް ދެއްވާފައިވާ ނިއުމަތާ މެދު މާތްﷲއަށް ޝުކުރެވި ވެވެއެވެ. ލިބުނު ހިތާމަތަކުގެ ސިލްސިލާއަށް ވަނީ ނިމުން އައިސްފައެވެ. އޭނަގެ ހަޔާތް މިހާރު ރަންގުވެފައިވަނީ ބަހާރުގެ ކުލަތަކުންނެވެ. އަޒްޔާނާއި މަނާލް އެއީ އޭނަގެ މުޅި ދުނިޔެއެވެ. އޭނަގެ އުފާވެރިކަމާއި ހިތުގެ ފިނިކަމެވެ. ކުޑަކުޑަ މަނާލްގެ ސަބަބުން އޭނަގެ ޢާއިލާއަށް ވަނީ ފުރިހަމަކަން ގެނެސްދީފައެވެ.\n''ފޮޓޯ ނެގޭނީ މަންމިގެ ފޯނުންނޭ... އަވަހަށް ގޮސް މަންމި ގޮވައިދެން އާދޭ...'' މަނާލް އެދުނު ފަދައިން ބޮލިތައް ހަރުކޮށް ނިމުމާއެކު ގާތުގައި އިން މަނާލްއަށް ހިނިތުންވެލަމުން އަޒްޔާން ބުނެލިއެވެ. އެއާއެކު ލަހެއްފަހެއް ނުވެ މަނާލް ދުއްވައިގަތީ ބަތޫލް ގާތަށެވެ. އެމަންޒަރު ފެނި އަޒްޔާނަށް ހެވުނެވެ.\n''މަނާލަށް ވުރެ ޒޭންގެ ޅަކަން ވަކި ކުޑައެއް ނޫނެއްނު، މުޅި ގައިގަ ތިއޮތީ ހުސްވެލި...'' މަނާލްއާއެކު އައިސް ހުއްޓުނު ބަތޫލް އަޒްޔާނަށް ބުނެލިއެވެ. ތެތްކަން އެކުލެވިފައިވި އަޒްޔާންގެ ޓީޝާޓާއި ސޯޓުގެ އިތުރުން މޫނުގައި ވެސް ވެލީގެ އަސަރު ވިއެވެ.\n''މަންމީ...'' ބަތޫލްގެ އަތަށް ދަމާލަމުން މަނާލް އެދުނީ ފޮޓޯނަގައި ދިނުމަށެވެ. އެއާއެކު ބަތޫލް އަވަސްވެގަތީ ފޮޓޯނެގުމަށެވެ. ބަތޫލްއަށް ޖެއްސުމެއްކޮށްލަން މަނާލްއަށް ތަފާތު ޚިޔާލުތައް އަޒްޔާން ދިނެވެ. މަނާލް ހިތްފުރެންދެން އެކި ގޮތްގޮތަށް ފޮޓޯނަގަން ދިހަ މިނެޓް ހޭދަވިއެވެ.\n''ފެމިލީ ފޮޓޯއެއްވެސް ނަގަންވާނެއެއްނު ދޯ؟...'' މަނާލްއަށް ބަލާލަމުން އަޒްޔާން ބުނެލިއެވެ. އެވަގުތު އަޒްޔާން ބަތޫލްގެ އަތުގައި ހިފައި ދަމައިގަންނަމުން އޭނަގެ ގާތަށް ގެނައެވެ. އަޒްޔާންގެ މޭގައި ތައްވި ބަތޫލް ތޫލި އަޑަކުން އަޅޭއްލަވައިގަންނަމުން އަޒްޔާންގެ އަތުގެ ތެރެއިން ދުރަށް ދާން އުޅުނެވެ. ނަމަވެސް އަޒްޔާން ބަތޫލްއަށް ސަލާމަތްވުމުގެ ފުރުސަތެއް ނުދިނެވެ. މިމަންޒަރު ބަލަން މަނާލް ހުރީ ހެވިފައެވެ.\n''ދެން ވަރަށް ފޫހިވެޔޭ... މުޅި ހެދުން ތެމުނީއޭ...'' ބަތޫލް ކުދިކިޔާލިއެވެ. އޭގެ ސަބަބުން އިތުރަށް ބަތޫލް ރުޅިއަލުވާލަން އަޒްޔާން އުޅުނެވެ.\n''ރިސޯޓަށް އައީއްސުރެ ތިއުޅެނީ މޫދަށް ނޭރެން ވެގެން، މިއަދު މީ ފަހު ދުވަސް އެހެންވީމަ ޖެހޭނެ މޫދަށް އެރެން...'' އަޒްޔާން ލާނެއް ހިނިތުންވުމަކާއެކު ބުނެލިއެވެ. އެއާއެކު ކުރިއަށްވުރެ ބޮޑަށް އަޒްޔާންގެ އަތުގެ ތެރޭން ސަލާމަތްވާން ބަތޫލް މަސައްކަތްކުރިއެވެ. އެންމެފަހުން ކާމިޔާބު ނުވުމުން އެހެން ނުހެދުމަށް އެދި އާދޭސްކުރަން ވެސް ފެށިއެވެ.\n''ދޭން މިހާރަކު ނޫން، މޫދު ވަރަށް ފިނިވާނެ...'' ބަތޫލް ނުދާން ގަދަހެދިއެވެ.\n''އަހަރެން މިހުރީނު ހީފިލުވައިދީފާނަމޭ...'' ބަތޫލްގެ ކަންފަތާ ތުންފަތްކައިރިކޮށްލަމުން އަޒްޔާން ބުނެލިއެވެ. އޭރު މަނާލްގެ ސަމާލުކަން އޭނަގެ މައިންބަފައިންނާ ވަކިވެގެން ގޮސް ހުއްޓިފައިވީ އޭނަ ތައްޔާރުކުރި ގަނޑުވަރަށެވެ.\n''މާލް... ޑެޑީ އެބައަންނަން މަންމި މޫދަށް ލާފަ، ތިތާ ބަސްއަހައިގެން އިންނައްޗޭ...'' އަޒްޔާން ބުނެލިއެވެ. ހިނިތުންވުމަކާއެކު މަނާލް ބޯޖަހާލިއެވެ. އަޒްޔާން ބުނާ ކޮންމެ ކަމަކަށް މަނާލް އަބަދުމެ ބޯލަނބާނެއެވެ. ނަމަވެސް ބަތޫލް ބުނެފިއްޔާ އަޑުއިވެނީ މަދު ފަހަރެއްގައެވެ. އެވެސް ބަތޫލްގެ ކެތްތެރިކަން ކޮޅުންލާ ރުޅިއަަންނަ ހިސާބަށް ދިއުމުންނެވެ. އަބަދު ވެސް ބަތޫލްއަށް ވުރެން ބޮޑަށް މަނާލް ދޯޅުއީ އަޒްޔާނާ އެވެ. އެހުރިހާ ބަދަލެއްގެ އަސްލަކީ މަނާލް ބޭނުންހާކަމެއް އަޒްޔާން ފުރިހަމަކޮށްދޭތީ އެވެ. އަޒްޔާންގެ ފަރާތުން މަދުފަހަރެއްގައި ނޫނީ ''ނޫން'' މިލަފުޒު މަނާލަށް އަމާޒެއް ވެސް ނުވާނެއެވެ.\n''ޒޭން ޕްލީޒް...'' ރާޅުފަށާ ހިސާބަށް އާދެވުމުން ބަތޫލް އާދޭސްކުރަން ފެށިއެވެ. ނަމަވެސް ބަތޫލްގެ އާދޭހަކަށް އަޒްޔާން އިޖާބަައެއް ނުދިނެވެ. އޭނަ ދޫކޮށްލީ ބަތޫލް މޫދަށް ލާފައެވެ.\n''އައި ހޭޓް ޔޫ...'' ލޮނުގަނުގައި ޖެހުމާއެކު ބަތޫލް ރުޅި މޫނު ހަދާލަމުން އަތުން ފެންގޮއްޓެއް ނަގައި އަޒްޔާންގެ މޫނަށް ޖެހިއެވެ. ދަމަފިރިން އެސަކަރާތުގައި ވަނިކޮށް މަނާލް ފޫހިވެގެން ގޮވާލި އަޑު އިވުނެވެ. އެއާއެކު އަޒްޔާނާއި ބަތޫލް އަވަސްވެގަތީ މައްޗަށް އެރުމަށެވެ.\nމަނާލް ނިންދަވާލުމަށްފަހު އަޒްޔާނާއި ބަތޫލް ކޮޓަރިން ބޭރަށް ނިކުމެލީ ހިނގާލުމަށެވެ. ފަނޑުހަނދުވަރުގެ އަލީގައި ދެމަފިރިން ރާޅުފަށުގައި ހިނގަމުން ދިޔައީ ފައިތިލަތަކުގެ ނިޝާންތައް ރާޅުތަކާ ހަވާލުކުރަމުންނެވެ. އަތުގުޅުވާލެވިފައި ވިއިރު އިރުއިރުކޮޅާ ދެމަފިރިންގެ ބެލުންތައް އެކަކުއަނެކަކަށް ހުއްޓެއެވެ. ތަފާތު ވާހަކަތައް ބަދަލުކުރެވެމުން ދިޔަ އެވެ.\n''މިއަދު ޖަނާ ގުޅި، ބުނި ޓެސްޓްތަކުގެ ރިޒަލްޓް ލިބުނު ވާހަކަ...'' ބަތޫލް ބުނެލިއެވެ.\n''އެންޑް؟...'' އަޒްޔާން ޝައުޤުވެރިކަން ފާޅުކުރިއެވެ.\n''ޕޮޒިޓިވްއޭ ބުނީ... ހަތަރު އަހަރަށްފަހު އެކަން ވެސް އެއޮއް ކާމިޔާބުކުރެވުނީ...'' ބަތޫލްގެ އަޑުގައި އުފާވެރިކަން ވިއެވެ. ''އަދި ބުންޏޭ ޝުޖާއަށް ސަޕްރައިޒެއް ދޭން އުޅޭވާހަކަ ވެސް...''\nދެކެވެމުން ދިޔަ ވާހަކައިގެ ތެރޭން އިތުރު ކުއްޖަކު ބޭނުންވާކަމުގެ ޝައުޤުވެރިކަން އަޒްޔާން ފާޅުކުރިއެވެ. ބަތޫލްއަށް ހީވީ އަޒްޔާނަށް އޭނަގެ ހިތުގެ ގޮވުން އަޑުއިވުނު ހެންނެވެ. ވަގުތުން އޭނަގެ ނަޒަރު ގޮސް ހުއްޓުނީ އަޒްޔާންގެ މޫނަށެވެ. އެއާއެކު ދެމަފިރިންގެ ހަތަރުކަޅި ގުޅިލާމެހިގެން ދިޔަ އެވެ.\n''ރަގަޅު ޚިޔާލެއްތަ މިފާޅުކުރެވުނީ؟...'' އަޒްޔާން ބުމަ އަރުވާލަމުން އަހާލިއެވެ. ބަތޫލް ބޯޖަހާލީ އާނ ބަސް ދެމުންނެވެ.\n''އެހެންވިއްޔާ ދެން ވޯލކް ނިންމާލާފަ ކޮޓަރިއަށް ދާން ހިނގަމާ، އޭރުންނެއްނު އެކަން ފުރިހަމަކުރެވޭނީ ވެސް...'' އަޒްޔާންގެ ތުންފަތަށް ވެރިވީ ލާނެއް ހިނިތުންވުމެކެވެ.\n''އެއްކަލަ ޒޭން ފެށީއޭ ދޯ...'' ބަތޫލް މޫނުހަދާލަމުން ބުނެލިއެވެ. އެހިނދު އަޒްޔާން ހީލަމުން ބަތޫލްގެ އުނަގަނޑުގައި އަތްއަޅުވާލަމުން ކުރިއަށްވުރެ ބޮޑަށް އޭނަގެ ހަށިގަނޑާއި ކައިރިކޮށްލިއެވެ. މިފަހަރު ނުރުހުން ފާޅުކުރާކަށް ވެސް ބަތޫލް ނޫޅުނެވެ. އަޒްޔާންގެ ޖިސްމުގެ ހޫނުކަމުން ބަތޫލްއަށް ހަމަޖެހުން ގެނެސްދިނީތީއެވެ.\n''ބަތޫލް އެދޭކަމެއް ފުރިހަމަނުވެ އެބައޮތްތަ؟...'' ތަރިތަކުގެ ވިދުމުން ފަޅުފިލުވާލާފައި އޮތް އުޑަށް ބަލާލަމުން އަޒްޔާން ބުނެލިއެވެ. އަދި ލުއި ފިޔަވަޅުތަކެއްގައި ކުރިއަށް ދާން ފެށިއެވެ. ގޮނޑުދޮށަށް ބީއްސާލާ ރާޅުތައް އިރުއިރުކޮޅާ އައިސް ދެމަފިރިންގެ ފައިތިލައަށް ފަސްލައި ފޮރުވާލަން އުޅެއެވެ.\n''އިރާދަކުރެއްވިއްޔާ ހުރިހާކަމެއް ވެސް ހާސިލުކުރެވިއްޖެ...'' ބަތޫލް ބުނެލިއެވެ. ''އަހަރެން އެންމެ އެދޭ ފަރާތް ތިހުރީ އަހަރެންގެ ގާތުގައި، ދެން އިތުރަށް އަހަރެން ބޭނުންވާނެކަމެއް އޮބައޮތްތަ؟......... ޒޭން ހަނދާން އެބަހުރިތަ އެންމެ ފުރަތަމަ އަހަރުމެން ބައްދަލުވި ދުވަސް؟... އޭރުއްސުރެން އަހަރެންގެ ހިތް އެދުނު ހަމައެކަނި ފަރާތަކީ ތިއީ... އަހަރެން އުއްމީދުކުރި ފަދަ ހަޔާތެއް މިއަދު އަހަންނަށް މިވަނީ ލިބިފައި، އަހަރެންދެކެ އިންތިހާއަށް ލޯބިވާ ފިރިއަކު ލިބިއްޖެ، އަހަރެންގެ އުނގު ފަޅުފިލުވާލަދޭނެ ކުއްޖަކު އެބަހުރި، ދެން އިތުރަށް އަހަރެން ބޭނުންވާކަމަކީ މުޅި އުމުރުދުވަސް ޒޭންއާއެކު ހޭދަކޮށްލުން، އަހަރުމެންގެ ދަރިފުޅު ބޮޑުވެ ޢާއިލާއެއް ފަށާނެ ދުވަސް ދެކިލުން...''\nމުސްތަޤުބަލާމެދު ކުރެވެމުން އައި އުއްމީދުތައް އަޒްޔާނާއި ބަތޫލް ހިއްސާކުރިއެވެ. މިއަދު އެދެމަފިރިންގެ އުއްމީދުތަކާއި ހާސިލުކުރަން އެދުނު އުފާވެރިކަން އެވަނީ މިލްކުކުރެވިފައެވެ. ތަފާތު އިމްތިހާނުތަކާ ކުރިމަތިވިކަމުގައި ވިޔަސް އުގުޅުމުގެ ވަރުގަދަކަން ވަނީ ދުނިޔެއަށް ސާބިތުކޮށްދީފައެވެ. ހިތާއިހިތުގެ ގުޅުން އެއީ ވަކިނުކުރެވޭނެފަދަ ބާރެއްކަން ވެސް ވަނީ ހާމަކޮށްދީފައެވެ.